|  |  |  |
| --- | --- | --- |
| **בית המשפט המחוזי בבאר שבע** | | |
| **ת"פ 26839-07-20 מדינת ישראל נ' אמזלג(עציר)** |  | **16 פברואר 2021** |

|  |  |
| --- | --- |
| **לפני כבוד השופט יואל עדן** | |
| **המאשימה:** | **מדינת ישראל** | |
| **נגד** | | |
| **הנאשם:** | **זקי אמזלג (עציר)** **ת"ז xxxxxxxxxx** | |

נוכחים: ב"כ המאשימה עו"ד עמיחי חביביאן

ב"כ הנאשם עו"ד אפרת צרפתי

חקיקה שאוזכרה:

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216): סע' [7.א.](http://www.nevo.co.il/law/4216/7.a.), [7.ג](http://www.nevo.co.il/law/4216/7.c), [13](http://www.nevo.co.il/law/4216/13)

[חוק העונשין, תשל"ז-1977](http://www.nevo.co.il/law/70301): סע' [333](http://www.nevo.co.il/law/70301/333), [335(א)(1)](http://www.nevo.co.il/law/70301/335.a.1)

**פרוטוקול**

<#2#>

**החלטה**

מתיר צירוף [ת.פ. 52249-04-19](http://www.nevo.co.il/case/25646905) של בית משפט השלום בתל אביב אשר מוגש ע"י ב"כ המאשימה ומסומן כא/2.

המזכירות תודיע למזכירות בית משפט השלום בתל אביב.

<#3#>

**ניתנה והודעה היום ד' אדר תשפ"א, 16/02/2021 במעמד הנוכחים.**

|  |
| --- |
|  |
| **יואל עדן, שופט** |

<#5#>

**הכרעת דין משלימה**

בהמשך להכרעת הדין מיום 21.10.20, על יסוד הודאת הנאשם באמור בעובדות כתב האישום המצורף מ[ת.פ. 52249-04-19](http://www.nevo.co.il/case/25646905) (כא/2), אני מרשיע אותו גם בעבירה המפורטת בו – החזקת סמים מסוכנים שלא לצריכה עצמית עבירה לפי [סעיף 7(א)+(ג)](http://www.nevo.co.il/law/4216/7.a.;7.c) רישא ל[פקודת הסמים המסוכנים](http://www.nevo.co.il/law/4216) (נוסח חדש).

<#6#>

**ניתנה והודעה היום ד' אדר תשפ"א, 16/02/2021 במעמד הנוכחים.**

|  |
| --- |
|  |
| **יואל עדן, שופט** |

**<#7#>**

**החלטה**

ב"כ הצדדים מתבקשים לפרט גם ביחס להסדר בתיק המצורף, את הנימוקים והשיקולים במסגרתו, להגעה להסדר.

<#8#>

**ניתנה והודעה היום ד' אדר תשפ"א, 16/02/2021 במעמד הנוכחים.**

|  |
| --- |
|  |
| **יואל עדן, שופט** |

<#9#>

**החלטה**

ביום 21.10.20 הגיעו הצדדים להסדר בתיק זה ובמסגרתו הורשע הנאשם בביצוע עבירות של חבלה מחמירה בנסיבות מחמירות ושיבוש מהלכי משפט, הסדר זה כלל ענישה מוסכמת של 14 חודשים, פיצוי מוסכם בסך 20,000 ₪ ומאסר מותנה לשיקול דעת בית המשפט.

היום צורף תיק נוסף מבית משפט השלום בתל אביב, במסגרתו הודה הנאשם והורשע גם בעבירה של החזקת סמים מסוכנים שלא לצריכה עצמית.

התיק המצורף מפעיל מאסר מותנה של 12 חודשים, ובהסדר טיעון משלים הוסכם כי 5 חודשים מתוכו ירוצו במצטבר לעונש בהסדר הראשון, ו- 7 חודשים בחופף לו.

עוד על פי הסדר הטיעון המשלים, יוטל מאסר מותנה, ולא יוטל כל עונש מאסר או אחר בגין כתב האישום המצורף עצמו, למעט הפעלת המאסר המותנה כאמור.

במצב דברים זה, בו מדובר בכתב אישום מצורף הכולל הרשעה בהחזקת סמים מסוכנים שלא לצריכה עצמית של 108.88 גרם נטו סם מסוכן מסוג קנבוס בצירוף 25 בולים אשר הכילו סם מסוכן מסוג אל. אס.די ובהינתן עברו המכביד ביותר והרלבנטי של הנאשם בעבירות סמים קשות, בגינו ריצה מאסרים בפועל, בית המשפט מודיע לצדדים כי בית המשפט שוקל התערבות בהסדר ומאפשר להם להשלים נימוקיהם, ככל שיבחרו לעשות כן.

בית המשפט מבהיר, כי ביחס להסדר המקורי, לאור הקשיים הראייתיים אשר ניתן ללמוד כי היו קשיים ראייתיים מהותיים ביותר, למרות הענישה המקלה בו, אשר חורגת ממתחם עונש סביר לנסיבות החמורות של ביצוע העבירה, התקבלו טיעוני ב"כ הצדדים ולא תהיה התערבות בו. ואולם, הענישה בתיק המצורף היא ענישה אשר בית המשפט סבור כי דרושים נימוקים נוספים ביחס אליה, שכן בית המשפט שוקל התערבות בהסדר הטיעון המשלים.

<#10#>

**ניתנה והודעה היום ד' אדר תשפ"א, 16/02/2021 במעמד הנוכחים.**

|  |
| --- |
|  |
| **יואל עדן, שופט** |

**<#11#>**

**גזר דין**

**1.** **הנאשם הורשע, על פי הודאתו בכתב האישום בתיק זה בעבירה של חבלה מחמירה בנסיבות מחמירות לפי** [**סעיף 333**](http://www.nevo.co.il/law/70301/333) **+** [**335(א)(1)**](http://www.nevo.co.il/law/70301/335.a.1) **ל**[**חוק העונשין**](http://www.nevo.co.il/law/70301)**, ושיבוש מהלכי משפט.**

**על פי האמור בכתב האישום התפתחה קטטה בין המתלונן לבין הנאשם, בבר בו היו, במהלכה שלף הנאשם סכין והמתלונן ברח אל מחוץ למקום, הנאשם יצא אחריו, וברחבת הכניסה דקרו מספר פעמים בחזהו ובבטנו, הנאשם נמלט, הגיע לביתו, והחליף את בגדיו בכוונה להעלים ראיות.**

**המתלונן אושפז בבית חולים, טופל בחדר הטראומה כשהוא סובל מפצעי דקירה רבים, בחזה, בבטן ובמפשעה, הוא נזקק לתפרים בצוואר, בעורף ובכתף שמאל, ועבר טיפולים אשר כללו נקז חזה וטיפולים נוספים וניתוח, בנוסף סבל מכאבים בעין ימין ודמם מהעין. עבר טיפולים רפואיים ושוחרר לאחר כ – 6 ימים.**

**במסגרת ההסדר המקורי הוסכם בין הצדדים כי יוטל על הנאשם מאסר למשך 14 חודשים, מאסר מותנה לשיקול דעת בית המשפט, ופיצוי למתלונן בסך 20,000 ₪, אשר היה על הנאשם להפקידו בקופת בית המשפט, ונאמר שההפקדה בוצעה.**

**בדיון שנקבע לטיעונים לעונש, הודיעו הצדדים על הגעה להסדר משלים במסגרתו צורף כתב אישום מבית משפט השלום בתל אביב, בו הורשע הנאשם בעבירה של החזקת סמים מסוכנים שלא לצריכה עצמית, בכך שהחזיק 108.88 גרם נטו של סם מסוכן מסוג קנבוס ו- 25 בולים אשר הכילו סם מסוכן מסוג אל.אס.די.**

**הנאשם הורשע בעבירה המיוחסת לו בכתב האישום המצורף, ועל פי ההסדר המשלים, מופעל מאסר מותנה בן 12 חודשים אשר הרשעתו בכתב האישום המצורף מפעילה, באופן ש- 5 חודשים יהיו במצטבר לענישה בהסדר טיעון המקורי, ו- 7 חודשים במצטבר לו, כך שהענישה תכלול 19 חודשי מאסר בפועל.**

**נשמעו טענות הצדדים, ובית המשפט הודיע כי הוא שוקל התערבות בהסדר המשלים, ובעקבות זאת הודיעו הצדדים על הסדר משלים נוסף, במסגרתו, בגין התיק המצורף יוטל גם קנס אשר יהיה לשיקול דעת בית המשפט, והצדדים הוסיפו טיעון ביחס להסדר.**

**2. הנאשם יליד שנת 1992, ולחובתו עבר מכביד בביצוע עבירות של הפקרה אחרי פגיעה, ניסיון לשיבוש מהלכי משפט, הפרת הוראה חוקית, 5 עבירות לפי** [**סעיף 13**](http://www.nevo.co.il/law/4216/13) **ל**[**פקודת הסמים המסוכנים**](http://www.nevo.co.il/law/4216) **(נוסח חדש), החזקת סכין, ועבירות נוספות, ובבית משפט לנוער הורשע בשתי עבירות נוספת לפי** [**סעיף 13**](http://www.nevo.co.il/law/4216/13) **לפקודת הסמים המסוכנים (נוסח חדש), תיווך בעסקי סמים, שתי עבירות של החזקת סמים מסוכנים שלא לצריכה עצמית, עבירות של החזקת סמים מסוכנים לצריכה עצמית, תקיפה הגורמת חבלה של ממש וחבלה כשהעבריין מזויין.**

**לחובת הנאשם מאסר מותנה בר הפעלה למשך 12 חודשים.**

**בגין העבר הפלילי האמור לעיל, ריצה הנאשם כמה מאסרים בפועל, ואין זו הפעם הראשונה שמופעל כנגדו מאסר מותנה.**

**3. הצדדים הגיעו להסדר טיעון, הסדר טיעון נוסף, והסדר טיעון משלים להסדר הנוסף, כמפורט לעיל.**

**ביחס להסדר המקורי אשר עניינו מאסר של 14 חודשים, על העבירה של דקירת המתלונן ושיבוש מהלכי משפט, לא יכול להיות חולק כי מדובר בהסדר מקל ביותר, הסדר אשר אינו עומד במתחם ענישה ראוי לאלימות כה קשה תוך שימוש בסכין, אלימות אשר נתנה תוצאות קשות במתלונן, ואשר צריכה להרתעה וגמול של ממש.**

**ואולם, ביחס להסדר הטיעון המקורי בגין עבירות אלו, נטען ע"י ב"כ המאשימה לקשיים ראייתיים של ממש, וניתן ללמוד כי מדובר בקשיים ראייתיים בליבת הראיות הצריכות להרשעה.**

**ייאמר כי אלמלא האמירות של ב"כ שני הצדדים על קשיים ראייתיים כה משמעותיים, עד כי אלמלא ההסדר היה קושי של ממש בניהול ההליך ובהרשעה, אלמלא אלו, היה מקום להתערב בהסדר, התערבות של ממש והטלת ענישה מחמירה באופן משמעותי ביותר מעבר לענישה של 14 חודשי מאסר.**

**מי אשר מבצע שורה של דקירות, מספר פעמים בחזה ובבטן של אחר, צריך לענישה מחמירה הרבה יותר.**

**כפי שנפסק הנסיבות של ביצוע העבירות הן המרכז בענישה, ומדובר בנסיבות חמורות ביותר, של שימוש בסכין, ושל דקירות באזורים, ובפרט בחזה, אשר יכולים היו להביא לתוצאה קשה הרבה יותר מהתוצאה הקשה שנגרמה למתלונן.**

**אך בשל הקשיים הראייתיים הממשיים האמורים, ולא בלי התלבטות, אני מוצא לנכון שלא להתערב בהסדר.**

**אני מוצא כי ההסדר חורג באופן משמעותי מהענישה הראויה, ואולם, משמדובר בקושי ראייתי, הרי שהתערבות בית משפט בהסדרי טיעון מצומצמת אף יותר מאשר התערבותו המצומצמת בהסדרים בכלל.**

**ביחס לתיק המצורף, שקלתי התערבות בהסדר המתוקן, גם לאחר שתוקן תוך הוספת קנס.**

**סבורני, כי שני ההסדרים עצמאיים, הגם שמדובר בענישה כוללת אחת, הרי שההסדר השני איננו קשור באינטרס הסתמכות הקשור בהסדר הראשון.**

**עבירת החזקת סמים מסוכנים שלא לצריכה עצמית כמפורט בכתב האישום המצורף, צריכה לענישה, ומצב דברים בו לא מוטל מאסר כלל בגין כתב אישום זה, אלא אך הפעלה חלקית של מאסר מותנה, הינה חריגה, גם לאחר שמוסיפים רכיב של קנס.**

**גם בהסדר זה, לא בלי התלבטות, אני מוצא לנכון לא להתערב, לאור הדברים שנאמרו על הרצון של הנאשם לסיים את כל העניינים התלויים ועומדים כנגדו, ואיזון מסוים ייעשה בהטלת הקנס.**

**5. לפיכך, הנני מטיל בזה על הנאשם עונש כדלהלן:**

**מאסר -** מאסר בפועל לתקופה של 14 חודשים. תקופת מאסרו תחושב מיום מעצרו 26.6.20.

**הפעלת מאסר על תנאי -** מפעיל בזאת מאסר על תנאי שהוטל על הנאשם ביום 21.12.15 בת.פ.- 41228-11-15 של בית משפט השלום בבאר שבע לתקופה של 12 חודשים, כך ש- 5 חודשים מתוכו ירוצו במצטבר ו- 7 חודשים בחופף למאסר בפועל דלעיל.

**סך הכל ירצה הנאשם מאסר בפועל למשך 19 חודשים שתחילתו ביום מעצרו .**

**מאסר על תנאי -** מאסר על תנאי לתקופה של 12 חודשים. הנאשם ישא בעונש זה אם בתקופה של שלוש שנים מיום שחרורו יעבור על כל עבירת אלימות מסוג פשע, או על כל עבירת סמים מסוג פשע.

**קנס** **-** קנס בסך 10,000 ש"ח או מאסר למשך 50 יום תחתיו; הקנס ישולם ב- 20 תשלומים חודשיים שווים ורצופים. התשלום הראשון ישולם בתוך 120 יום מהיום ויתר התשלומים מידי 30 יום לאחר מכן.

**פיצוי -** הנאשם ישלם למתלונן ע.ת. 1 פיצוי בסך 20,000 ש"ח. הפיצוי ישולם בתוך 30 יום מהיום. ככל שקיים פיקדון בקופת בית המשפט לזכות הנאשם, הפיקדון יועבר לאלתר עבור תשלום הפיצוי. מקופת בית המשפט יועבר התשלום למתלונן על פי פרטים שיימסרו ע"י ב"כ המאשימה למזכירות.

**זכות ערעור תוך 45 יום מהיום.**

<#12#>

**ניתנה והודעה היום ד' אדר תשפ"א, 16/02/2021 במעמד הנוכחים.**

|  |
| --- |
|  |
| **יואל עדן, שופט** |

<#13#>

**החלטה**

ב"כ המאשימה יהיו רשאים למסור למתלונן את כתב האישום, הכרעת הדין וגזר הדין.

<#14#>

**5129371ניתנה והודעה היום ד' אדר תשפ"א, 16/02/2021 במעמד הנוכחים.**

|  |
| --- |
| 54678313 |
| **יואל עדן, שופט** |

5129371

54678313הוקלד על ידי חנה פלקר

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)

יואל עדן 54678313-/

נוסח מסמך זה כפוף לשינויי ניסוח ועריכה