|  |  |  |
| --- | --- | --- |
| **בתי המשפט** | | |
| **בית משפט השלום קריית גת** |  | **ת"פ 49680-08-10**  מאוחד עם ת.פ. 15638-03-11  ת.פ. 12894-09-11ת.פ. 11271-10-11ת.פ. 11347-10-11ת.פ. 6978-03-08תיק חיצוני: 0-3830-02692-2010  **30 יוני 2013** |
| **בפני: כב' השופטת בכירה רובין לביא** |

|  |  |  |  |  |
| --- | --- | --- | --- | --- |
| **בעניין:** | **מדינת ישראל** | | | |
|  |  | **המאשימה** | |
| **נ ג ד** | | | |
|  | שלומי אבוזגלות.ז.xxxxxxxxx | |  |
|  |  | | **הנאשם** |

**נוכחים:**

ב"כ המאשימה - בהעדר

הנאשם - בעצמו

<#1#>

**במסמך זה הושמטו פרוטוקולים**

חקיקה שאוזכרה:

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216)

**גזר דין**

הנאשם הודה והורשע במסגרת הסדר טיעון לאחר שצירף כל התיקים התלויים ועומדים נגדו. יצוין, כי ביקש לצרף הודה והורשע גם ב- [ת.פ. 6978-03-08](http://www.nevo.co.il/case/2293200) – הפרת הוראה חוקית מיום 15.6.10, אך מבדיקה במחשב לא מצאתי תיק שכזה, גם לא בת.פ. 6978-03-10 שאמור להיות המועד הנכון לאור מועד העבירה על פי הנטען בפני, אך גם זה אינו התיק הנכון אלא תביעה אזרחית.

האישומים אם כן בהם הודה והורשע הם כמפורט:

[ת.פ. 49680-08-10](http://www.nevo.co.il/case/5586531) ב- 20.5.10 בית משפט הורה כי ישהה בתנאי מעצר בית מלא בבית אמו בקרית מלאכי, למרות זאת ב- 29.7.10 הוא שהה מחוץ לבית, תוך שמפר הוראה חוקית וכששוטר קרא לו, נמלט בריצה לבית תוך שמכשיל השוטר במילוי תפקידו.

[ת.פ. 11271-10-11](http://www.nevo.co.il/case/2570702) – בתאריך 13.7.11 פגש הנאשם בדוד קורלי שביקש ממנו סם והוא הפנה אותו למקום ששם יש סם. בעקבות זאת ניגש דוד לאותו מקום ונטל משם סם מסוכן מסוג חשיש במשקל 0.96 גרם נטו, עבירה של ביצוע עסקה אחרת בסמים;

[ת.פ. 15638-03-11](http://www.nevo.co.il/case/2570705) – בתאריך 26.12.10 בצהריים החזיק סם מסוכן מסוג חשיש במשקל כולל של 45.5 גרם חשיש לצריכתו העצמית;

[ת.פ. 11347-10-11](http://www.nevo.co.il/case/2570707) – בתאריך 13.7.11 בשעה 3:00 הגיע לדירתו בקרית מלאכי, אך בת זוגו חן בוזגלו דרשה שיאסוף חפציו ויעזוב את המקום ובתגובה תקף אותה בכך שדחף אותה;

[ת.פ. 12894-09-11](http://www.nevo.co.il/case/2570706) – בתאריך 8.3.11 בדירתו החזיק שלא כדין סם מסוכן מסוג חשיש במשקל 0.82 גרם נטו לצריכתו העצמית.

כפי שציינתי בגזר הדין שניתן על ידי היום ב[ת.פ. 45582-02-10](http://www.nevo.co.il/case/2570703) מדובר במי שבהסכמת התביעה אפשרו לו להשתלב בהליך טיפולי ארוך והתביעה בסופו של יום הסכימה להסתפק בשל כך במאסר לריצוי בעבודות שירות, אף שציינתי כי תמוה בעיני העובדה שלא שולב בהליך טיפולי לגמילה מסמים, אלא רק שולב בטיפול באלימות ובזוגיות.

לאחר גיבשו ההסדר התברר כי תלויים נגדו מאסרים מותנים מחוייבי הפעלה , מעבר ל- 6 חודשים, ולכן לפנים משורת הדין, נתנה התביעה הסכמתה כי המאסרים מותנים יוארכו במסגרת צו מבחן סמים. לצערי, שירות המבחן לא באו בהמלצה לצו מבחן סמים, אף שבאו בהמלצה להאריך המאסרים המותנים, לכן נאלצתי לבקש מהם תסקיר משלים בענין זה שנתקבל רק ב- 27.6.13. לא ברורה לי התנהלות שירות המבחן, מדוע המליצו על הארכת מאסרי מותנים לגבי מי שמודה בשימוש בסם ובעסקה אחרת בסם, מבלי שמצאו לנכון לשלבו בהליך טיפולי לגמילה מסמים. נראה כי מסתפקים אך ורק בעובדה שהוא נקי היום מסמים וברור שלא די בכך. לא רק זאת, אלא המלצה לצו מבחן סמים משמע, טיפול לגמילה מסמים ולכן אף שמצאתי לנכון לגזור הדין בשל ההמלצות החוזרות של שירות המבחן, תקוותי כי אלה ישכילו לשלבו בהליך טיפולי מתאים גם בתחום הסמים.

אין כל ספק כי ניתנת לנאשם זה הזדמנות יוצאת דופן, שהרי בפועל היה מקום לגזור דינו למאסר לתקופה ארוכה של מספר שנים. תקוותי, כי ישכיל להמשיך בהליך השיקומי בו החל, לפתוח דף חדש בחייו ולהימנע מביצוע עבירות.

המאסרים המותנים הוארכו במסגרת צו מבחן סמים והוסבר לו שאם לא יעמוד בתנאים ניתן להפקיע הצו, לשוב ולגזור דינו מחדש כולל הפעלה של אותם מאסרים מותנים ומאסר ממושך לריצוי בכלא. תקוותי כי בכך יהיה גורם מרתיע ממריץ שימנע ממנו לשוב ולמעוד.

במקרה זה נתקבלה חוות דעת ממונה שמצאו כשיר לרצות מאסר בעבודות שירות ולכן בשל כברת הדרך הארוכה שעבר, בחסות בית המשפט, הסדר הטיעון יכובד.

השאלה הינה לגבי עונש הפסילה, שכן התביעה עותרת לעונש פסילה בפועל, בעוד הסניגורית מבקשת להסתפק בעונש פסילה מותנה בלבד. הכלל הינו כי מי שמורשע בעבירות סמים, כבמקרה זה, יש לגזור דינו לעונש פסילה בפועל ואפילו לתקופה של שנתיים כל עוד לא ימצא כשיר לשוב ולנהוג. יצוין, כי ממילא אין לנאשם רישיון נהיגה.

בהתחשב במהות העבירה ונסיבותיה ולאחר שקילת האינטרס הציבורי מול נסיבותיו/ה האישיות של הנאשם ועברו/ה, אני דנה את הנאשם לעונשים הבאים:

1. מאסר בפועל לתקופה של 6 חודשים, שירוצו בעבודות שירות באגודה למען העיוור, בכתובת הרב יוסף גמליאל 1, גדרה, וזאת 5 ימים בשבוע, 8.5 שעות יומיות, בפיקוח אינדרפורקר לבנה.

תחילת ריצוי המאסר מיום 7.7.13 ועליו להתייצב בשעה 08:00 במועד זה בפני מפקח על עבודות השירות לצורך קליטה והצבה במפקדת מחוז מרכז, יחידת עבודות שירות, רמלה.

(אוטובוס מתחנה מרכזית רמלה או לוד קו מס' 247).

על הנאשמ/ת לדווח לממונה על עבודות השירות בשב"ס אודות כל שינוי בכתובתו/ה ובפרטיו/ה.

כמו כן, מוסבר לו/ה כי עליו/ה לעמוד בתנאי הפיקוח וביקורות הפתע וכי כל הפרה תביא להפסקה מנהלית של ריצוי העבודות ולריצוי העונש בין כותלי הכלא וכן מוסבר לו שאם תתגלה מעורבות פעילה בין בגילוי סם ובין בזיוף דגימת שתן, יהווה הדבר הפרה של תנאי עבודות השירות ולכן אני מתירה כבר עתה לממונה לדרוש מעת לעת לערוך בדיקות שתן לנאשם.

2. אני מטילה על הנאשם 6 חודשי מאסר על תנאי למשך 3 שנה/ים והתנאי הוא שלא ת/יעבור עבירות על הפרת הוראה חוקית ועל עבירה מסוג עוון על [פקודת הסמים המסוכנים](http://www.nevo.co.il/law/4216) התשל"ג – 1973 , עבירה של נהיגה בפסילה וכן עבירת תקיפה מכל סוג שהוא.

3. אני מטילה על הנאשם 12 חודשי מאסר על תנאי למשך 3 שנה/ים והתנאי הוא שלא יעבור עבירה מסוג פשע על [פקודת הסמים המסוכנים](http://www.nevo.co.il/law/4216) המסוכנים התשל"ג – 1973.

4. אני פוסלת את הנאשם מלנהוג או לקבל רישיון נהיגה למשך 12 חודשים והואיל והוא בלתי מורשה, אין צורך בהפקדת רישיון.

5. הנאשמ/ת ת/יחתום על התחייבות בסך 10,000 ₪ להימנע מביצוע העבירה/ות בה/ן הורשע במשך 3 שנה/ים מהיום.

אם לא ת/יחתום על ההתחייבות, ת/יאסר למשך 90 ימים.

**זכות ערעור תוך 45 יום מהיום.**

**<#5#>**

**ניתנה והודעה היום** כ"ב תמוז תשע"ג**,** 30/06/2013 **במעמד הנוכחים.**

|  |
| --- |
|  |
| רוביןלביא**,** שופטת בכירה |

<#3#>

**החלטה**

אני מורה על השמדת הסמים.

ואם יש מוצגים נוספים, יחולטו או יושמדו על פי ערכם.

העתק גזר הדין כבר היום לתביעה ולסניגור ולשירות המבחן.

<#4#>

**ניתנה והודעה היום כ"ב תמוז תשע"ג, 30/06/2013 במעמד הנוכחים.**

בכירה רובין לביא 54678313

5129371

|  |
| --- |
| 54678313 |
| רוביןלביא**,** שופטת בכירה |

נוסח מסמך זה כפוף לשינויי ניסוח ועריכה

בעניין עריכה ושינויים במסמכי פסיקה, חקיקה ועוד באתר נבו – הקש כאן