|  |  |  |
| --- | --- | --- |
| **בתי המשפט** | | |
| **בית משפט השלום קריית גת** |  | **ת"פ 62153-10-10**  **27 אפריל 2015** |
| **בפני: כב' השופטת נגה שמואלי-מאייר** |

|  |  |  |  |  |
| --- | --- | --- | --- | --- |
| **בעניין:** | **מדינת ישראל** | | | |
|  |  | **המאשימה** | |
| **נ ג ד** | | | |
|  | אמיל תורגמןת.ז.317299584 | |  |
|  |  | | **הנאשם** |

**נוכחים:**

ב"כ המאשימה מתמחה מזי בני ומתמחה אלכס בלגראי ועוה"ד דורית גרינברג.

הנאשם בעצמו ובא כוחו עו"ד פרידמן איתן ממשרד עוה"ד מלי אטיאס. #1#>

**במסמך זה הושמטו פרוטוקולים**

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [244](http://www.nevo.co.il/law/70301/244), [275](http://www.nevo.co.il/law/70301/275)

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216): סע' [7(א)](http://www.nevo.co.il/law/4216/7.a), [7(ג)](http://www.nevo.co.il/law/4216/7.c)

**גזר דין**

1. הנאשם הורשע על פי הודאתו במסגרת הסדר טיעון בכתב אישום מתוקן, המייחס לו עבירות של הפרעה לשוטר בעת מילוי תפקידו, שיבוש מהלכי משפט והחזקת סמים מסוכנים שלא לצריכה עצמית, לפי [סעיפים 275](http://www.nevo.co.il/law/70301/275) ו-[244](http://www.nevo.co.il/law/70301/244) ל[חוק העונשין](http://www.nevo.co.il/law/70301), התשל"ז– 1977 ולפי [סעיף 7(א)](http://www.nevo.co.il/law/4216/7.a) +[7(ג)](http://www.nevo.co.il/law/4216/7.c) רישא ל[פקודת הסמים המסוכנים](http://www.nevo.co.il/law/4216) [נוסח חדש] תשל"ג-1973.
2. במסגרת ההסדר הוסכם כי הצדדים יעתרו במשותף לעונשים של הפעלת מאסר מותנה, עבודות שירות, מאסר מותנה, קנס כספי ופסילת רישיון נהיגה.
3. בהתחשב בהודאת הנאשם, שיש בה משום קבלת אחריות וחיסכון בזמן שיפוטי; וכן בהתחשב בעובדה שלנאשם עבר פלילי שאינו מכביד, בשים לב לתיקונים המשמעותיים בכתב האישום, לחלוף הזמן, ולהמלצתו החיובית של הממונה על עבודות השירות, אני מוצאת לנכון לכבד את ההסדר, שהינו סביר בנסיבות העניין ומאזן נכונה בין האינטרס הציבורי לאינטרס האישי של הנאשם.

אציין עוד כי מצאתי לאמץ את ההסדר גם בהתחשב בהוראות תיקון 113 ל[חוק העונשין](http://www.nevo.co.il/law/70301), ובעובדה שההסכמה העונשית בין הצדדים, העומדת בבסיס ההסדר, נמצאת בגדרי מתחם הענישה ההולם את האירוע נושא כתב האישום המתוקן.

1. אשר על כן, אני גוזרת על הנאשם את העונשים הבאים:

א. 4 חודשי מאסר שירוצו בעבודות שירות. בהתאם לחוות דעת הממונה, הנאשם יבצע את עבודות השירות בימים א'-ה' בין השעות 08:00-16:30 במרכז הטניס באשקלון בשדרות עופר ת.ד 9158.

על הנאשם להתייצב לריצוי המאסר ביום 7.7.15 בשעה 08:00 במפקדת גוש דרום של שב"ס ביחידה לעבודות השירות, אלא אם הממונה על עבודות השירות יודיע לו על מועד תחילה אחר.

מוסבר לנאשם כי עליו לעמוד בתנאי העבודה, וכי כל הפרה של תנאי עבודות השירות עלולה להביא להפסקה מנהלית של העבודות ולריצוי יתרת התקופה במאסר ממש.

**שימת לב הממונה על עבודות השירות לעתירת הנאשם לדחיית ביצוע העבודות ב-30 יום.**

**העתק גזר הדין בדחיפות לממונה על עבודות השירות.**

ב. מפעילה מאסר מותנה בן 3 חודשים, מת"פ 306/06 (בימ"ש שלום אשקלון), מיום 2.1.07, אשר הוארך בת"פ 1504/09, (בימ"ש שלום אשקלון), מיום 4.7.11, כך שירוצה באופן חופף לעונש המאסר אשר הושת על הנאשם בגזר דין זה.

ג. מאסר מותנה למשך 6 חודשים, אשר יופעל אם תוך תקופה של 3 שנים מהיום הנאשם יעבור עבירה מן העבירות בהן הורשע.

ד. קנס בסך 1,500 או 10 ימי מאסר תמורתו. הקנס ישולם ב- 6 שיעורים חודשיים שווים ורצופים, החל מיום 1.11.15.

ה. לאור הצהרתו של הנאשם כי אין בידו רישיון נהיגה להפקדה, הנני פוסלת את הנאשם מלקבל או מלהחזיק רישיון נהיגה וזאת למשך 4 חודשים מהיום.

1. ניתן בזאת צו להשמדת המוצג -סמים , בכפוף לחלוף תקופת הערעור.

**זכות ערעור תוך 45 יום מהיום לבית המשפט המחוזי.**

**<#3#>**

**ניתנה והודעה היום ח' אייר תשע"ה, 27/04/2015 במעמד הנוכחים.**

5129371

|  |
| --- |
| 54678313 |
| **נגה שמואלי-מאייר , שופטת** |

הוקלד על ידי מזוז סיגלית

נגה שמואלי מאייר 54678313

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)