|  |  |  |
| --- | --- | --- |
| **בית משפט השלום בטבריה** | | |
| **בפני כב' השופט דורון פורת, סגן נשיא** | ת"פ 51933-05-12 מדינת ישראל נ' בוטבול |
|  | **27 מרץ 2014** |

|  |  |  |  |
| --- | --- | --- | --- |
| **בעניין:** |  | |  |
| **מדינת ישראל** | | **המאשימה** | | |
| **נגד** | | | | |
| **אלון בוטבול** | | **הנאשם** | | |

**מטעם המאשימה: עו"ד בן חמו**

**מטעם הנאשם: בעצמו, ו****ע"י עו"ד אלכביר (סניגוריה ציבורית)**

**במסמך זה הושמטו פרוטוקולים**

חקיקה שאוזכרה:

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216): סע' [7(א)](http://www.nevo.co.il/law/4216/7.a), [7(ג)](http://www.nevo.co.il/law/4216/7.c)

**גזר - דין**

|  |
| --- |
|  |

הנאשם הורשע על פי הודאתו בעבירה של **החזקה ושימוש בסמים שלא לצריכה עצמית**, עבירה לפי [סעיף 7(א)](http://www.nevo.co.il/law/4216/7.a) + [7(ג)](http://www.nevo.co.il/law/4216/7.c) רישא לפקודת הסמים המסוכנות [נוסח חדש], תשל"ד – 1973.

בתאריך 12.7.10 בשעה 04:30 או בסמוך לכך, החזיק הנאשם בשקית ובה 11 אריזות שהכילו סם מסוכן מסוג קנבוס במשקל כולל של 254.66 גרם נטו ללא היתר כדין.

הצדדים הגיעו ביניהם לידי הסדר טיעון, אשר במסגרתו הנאשם הודה והורשע. הוסכם כי הנאשם יישלח לקבלת חוות דעת ממונה וכן לקבלת תסקיר. הצדדים הסכימו עוד, כי במידה וחוות הדעת תהיה חיובית ירצה הנאשם חודשיים מאסר בעובדות שירות, וכן יוטל עליו מאסר על תנאי וקנס.

התביעה ביקשה במסגרת ההסדר לפסול את רישיונו של הנאשם, והסנגור ביקש להימנע מהטלת פסילה.

**טיעונים לעונש מטעם התביעה:**

התביעה עתרה לכבד את הסדר הטיעון, טענה כי אין נסיבות מיוחדות אשר בגינן ניתן לסייג את הפסילה ולפטור את הנאשם מפסילה.

התביעה ביקשה להתחשב בכמות הסם שנתפסה ובאמור בסיפא של תסקיר שירות המבחן.

**טיעונים לעונש מטעם ההגנה:**

הסנגור ביקש להתחשב בכך לנאשם אין עבר פלילי, במצבו הרפואי הקשה, היותו מוגבל בניידות

קטוע רגל אשר מתנייד באמצעות נהיגה ברכבו.

הסנגור ביקש להתחשב בחלוף הזמן ובכך שהעבירה בוצעה לפני כ-4 שנים.

הסנגור ביקש לכבד את הסדר הטיעון, וביקש שלא להטיל פסילה על הנאשם.

**דיון:**

הנאשם הורשע במסגרת הסדר טיעון, בעבירה של החזקה ושימוש בסמים שלא לשימוש עצמי.

אין להכביר מילים על חומרת עבירות החזקת סמים ועל הנזק שנגרם לחברה. במקרה דנן, הצדדים הגיעו ביניהם לידי הסדר טיעון, אשר במסגרתו המאשימה הגבילה את עצמה לטעון לעונש מאסר שירוצה בעבודות שירות. אלמלא הסדר הטיעון, הייתי מטיל על הנאשם עונשים חמורים יותר.

מתחם הענישה בגין עבירה זו נע בין מאסר בפעול של 10 חודשים לבין 24 חודשי מאסר בפעול.

נתתי דעתי לנסיבות האישיות של הנאשם, ולמצבו הרפואי. מתסקיר שירות המבחן, עולה כי הנאשם כבן 23 שנים, סובל מבעיות רפואיות קשות. שירות המבחן התרשם, כי הנאשם מנותק רגשית מנסיבות העבירה, אינו מבין לחלוטין את משמעותה, ומתקשה להכיר בטעותו מתוך מקום פנימי ואמיתי.

שירות המבחן ציין, כי הנאשם לא הביע נזקקות טיפולית, ולכן לא ניתנה בעניינו המלצה טיפולית. שירות המבחן המליץ לבית המשפט להטיל על הנאשם עונש מאסר מוחשי אשר ימחיש לו את אחריותו לביצוע העבירה, בהתחשב בכך שנמצאו שרדי סם בדגימת השתן אותה מסר.

נתתי דעתי לכך שאין לנאשם הרשעות קודמות וזוהי מעידתו הראשונה.

נתתי דעתי להודאת הנאשם ולהבעת החרטה.

נוכח הסדר הטיעון, נסיבותיו האישיות של הנאשם ושיקולי השיקום, מצאתי לחרוג ממתחם הענישה לקולא.

במסגרת הסדר הטיעון, התביעה עתרה לפסילת רישיונו של הנאשם ואילו הנאשם ביקש להימנע מפסילה זו. מצאתי לפסול את רישיונו של הנאשם, נוכח חומרת העבירה שבה הורשע ובשים לב לסכנה הכרוכה בנהיגה תחת השפעת סמים. מצאתי שלא למצות את הדין עם הנאשם אף ברכיב זה של העונש.

**לאחר ששמעתי את טיעוני ב"כ המאשימה ואת טיעוני הנאשם וב"כ, ובהתחשב בנסיבות, אני גוזר על הנאשם את העונשים הבאים:**

א. אני מטיל על הנאשם מאסר לתקופה של 12 חודשים, מהם חודשיים בפועל והיתרה על תנאי, למשך 3 שנים החל מהיום, והתנאי שלא יעבור ויורשע על כל עבירה על [פקודת הסמים המסוכנים](http://www.nevo.co.il/law/4216) מסוג פשע.

ב. הנאשם ירצה את המאסר בפועל בעבודות שירות. תחילת מועד ביצוע עבודות שירות ביום 20.5.14.

ג. מאסר על תנאי לתקופה של 5 חודשים והתנאי הוא כי במשך 3 שנים החל מהיום, שלא יעבור ויורשע על כל עבירה על [פקודת הסמים המסוכנים](http://www.nevo.co.il/law/4216) מסוג עוון ו/או נהיגה בזמן פסילה.

ד. אני פוסל את הנאשם מלנהוג ברכב מנועי ו/או להחזיק ברישיון נהיגה למשך חודשיים. תחילת הפסילה ביום 31.7.14.

הסברתי לנאשם כי עליו להפקיד את רישיון הנהיגה במזכירות בית המשפט בטבריה ומרוץ הפסילה ימנה רק מרגע הפקדת הרישיון או תצהיר מתאים.

ה. קנס בסך 3,000 ש"ח או 30 ימי מאסר תמורתו;

הקנס ישולם ב – 6 שיעורים חודשיים שווים ורצופים, תשלום ראשון תוך 30 יום מהיום ועד התשלום המלא בפועל.

אי תשלום אחד מהשיעורים, יעמיד את היתרה לפירעון מיידי.

במידה ובתיק יש פיקדון, הפיקדון יקוזז כנגד פיצויים שנפסקו, אם נפסקו, לאחר מכן יקוזז כנגד קנס שהוטל. במידה וקיימת יתרה, היתרה תוחזר למפקיד.

**המזכירות תשגר את ההחלטה בפקס למכון הרפואי לבטיחות בדרכים, אשר יבדוק את כשרותו של הנאשם לנהוג ברכב מנועי, פקס: 8633554 - 04.**

**מוצגי הסמים להשמדה.**

<#6#>

**ניתנה והודעה היום כ"ה אדר ב תשע"ד, 27/03/2014 במעמד הנוכחים.**

5129371

|  |
| --- |
| 54678313 |
| **דורון פורת**, **שופט**  **סגן נשיא** |

דורון פורת 54678313

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)