|  |  |  |
| --- | --- | --- |
| **בית משפט השלום בראשון לציון** | | |
| **ת"פ 6548-02-13 מדינת ישראל נ' פינחסוב איכיאל(עציר)** |  | **03 אוקטובר 2013** |

|  |  |
| --- | --- |
|  | 6577-02-13 |

|  |  |
| --- | --- |
| **בפני כב' ה**שופטת שירלי דקל נוה | |
| **ה**מאשימה | מדינת ישראל | |
| **נגד** | | |
| **ה**נאשם | גבריאל פינחסוב איכיאל (עציר) | |

<#1#>

נוכחים:

ב"כ המאשימה עו"ד סמדר בן יאיר

הנאשם - הובא ע"י שב"ס

ב"כ הנאשם עו"ד זאב אלוני

**במסמך זה הושמטו פרוטוקולים**

**החלטה והכרעת דין**

אני מתירה את תיקון כתב האישום ומתירה לנאשם לחזור בו מהכפירה ולאור הודאתו בעובדות כתב האישום המתוקן, מרשיעה אותו באישומים ובעבירות המיוחסות לו:

אישום ראשון

הפרעה לשוטר במילוי תפקידו, עבירה על סעיף 275 ל[חוק העונשין](http://www.nevo.co.il/law_html/law01/073_002.htm) התשל"ז – 1977 (להלן: "**חוק העונשין**").

החזקה/ שימוש בסמים לצריכה עצמית, עבירה לפי סעיף 7 (א)+ (ג) סיפא ב[פקודת הסמים המסוכנים](http://www.nevo.co.il/law_html/law01/P170_001.htm) [נוסח חדש], התשל"ג – 1973 (להלן: "**פקודת הסמים המסוכנים**").

החזקת כלים להכנת סם שלא לצריכה עצמית, עבירה לפי סעיף 10 רישא ל[פקודת הסמים המסוכנים](http://www.nevo.co.il/law_html/law01/P170_001.htm).

אישום שני

יצוא, יבוא, מסחר, הספקת סמים מסוכנים (ריבוי עבירות), עבירה לפי סעיף 13+ 19 א ל[פקודת הסמים המסוכנים](http://www.nevo.co.il/law_html/law01/P170_001.htm).

אישומים שלישי, רביעי וחמישי

יצוא, יבוא, מסחר, הספקת סמים מסוכנים, עבירה לפי סעיף 13+ 19 א ל[פקודת הסמים המסוכנים](http://www.nevo.co.il/law_html/law01/P170_001.htm).

**<#3#>**

**ניתנה והודעה היום** כ"ט תשרי תשע"ד**,** 03/10/2013 **במעמד הנוכחים.**

|  |
| --- |
|  |
| שירלידקל נוה**,** שופטת |

**גזר דין**

הנאשם הורשע, על-פי הודייתו בכתב אישום מתוקן, ובמסגרת הסדר ב-5 אישומים שעניינם בעיקר עבירות סמים. מדובר על 4 עסקאות של סחר בסמים שנעברו במהלך חודש ינואר 2013 ומספר עסקאות נוספות עם אדם אחד, קרוב משפחה שנערכו על פני מספר חודשים עד לחודש ינואר.

אישום נוסף מייחס לנאשם החזקת סם לצריכה עצמית, החזקת כלים והפרעה לשוטר במילוי תפקידו.

ההסדר שהוצג על-ידי הצדדים כלל הטלת מאסר לתקופה של 26 חודשים, מאסר על תנאי, קנס כספי ופסילת רישיון בפועל ועל תנאי.

ב"כ המאשימה הפנתה לגיליון הרישום הפלילי של הנאשם, ממנו עולה שהנאשם עמד לדין בעבר 6 פעמים, עוד מהיותו קטין ועד לשנת 2008, בין היתר בעבירות של סחר בסמים ועבירות נוספות.

ב"כ המאשימה ציינה כי המאשימה לקחה בחשבון במסגרת שיקוליה גם את מספר העסקאות, סוג הסם, כמויות הסם והנסיבות, וההסדר הולם ומאוזן.

ב"כ הנאשם עתר גם הוא לאימוץ ההסדר והדגיש כי כתב האישום כולל מספר עבירות אך מדובר בכמויות סם קטנות, למספר מצומצם של אנשים, בסם מסוג קנבוס, ובתמורה כספית של סכומים נמוכים. ב"כ הנאשם הדגיש כי הנאשם הודה וחסך זמן שיפוטי יקר אף שיש לו עבר פלילי, הרי הפעם האחרונה שעמד לדין היתה בגין עבירות סחר משנת 2007.

הנאשם טען כי במהלך מעצרו פנה להליך גמילה בקהילה, ולצערו לא המשיך בקהילה, וכיום במסגרת מעצרו הוא משתתף בקבוצה לגמילה מסמים.

לאחר ששקלתי את כל הנסיבות הצריכות לעניין ואת טיעוני הצדדים, ובהם גילו של הנאשם, עברו הפלילי, התיקון בכתב האישום, הודאתו של הנאשם והחסכון בזמן שיפוטי יקר, מספר העסקאות, כמויות הסם וסוג הסם, ואת האינטרס הציבורי, ההסדר הינו סביר ועולה בקנה אחד עם מתחם הענישה ההולם והראוי.

המחלוקת היחידה שעלתה בהכרעת בית-המשפט היא מספר התשלומים של הקנס. נוכח העובדה שהנאשם ישהה במאסר, אני נעתרת לבקשתו לחלק את הקנס ל-25 תשלומים על מנת שיוכל לעמוד בתשלום הקנס.

לפיכך, מוצאת אני לנכון לכבד את הסדר הטיעון וגוזרת על הנאשם את העונשים הבאים:

א) מאסר בפועל לתקופה של 26 חודשים, בקיזוז ימי מעצרו מיום 20/1/2013 עד ליום 3/6/13 ומיום 28/7/2013 ועד היום.

ב) מאסר על תנאי למשך 8 חודשים, והנאשם לא יישא בעונש זה אלא אם כן יעבור בתוך שלוש שנים מיום שחרורו ממאסר עבירה על [פקודת הסמים המסוכנים](http://www.nevo.co.il/law_html/law01/P170_001.htm) מסוג פשע.

ג) מאסר על תנאי למשך 3 חודשים, והנאשם לא יישא בעונש זה אלא אם כן יעבור בתוך שלוש שנים מיום שחרורו ממאסר עבירה על [פקודת הסמים המסוכנים](http://www.nevo.co.il/law_html/law01/P170_001.htm) מסוג עוון או עבירה של הפרעה לשוטר במילוי תפקידו.

ד) קנס כספי בסך 8,000 ₪ או 60 ימי מאסר תמורתו.

הקנס ישולם ב-25 תשלומים חודשיים, שווים ורצופים החל מיום 1/11/2013 וב-1 לכל חודש שלאחריו.

באם תשלום אחד מן התשלומים לא יפרע במועדו, יעמוד כל הקנס לפרעון מיידי.

ה) אני פוסלת את רישיונו של הנאשם, פסילה בפועל, לתקופה של 8 חודשים מיום שחרורו ממאסר.

ו) פסילת רישיון על תנאי, לתקופה של 6 חודשים, והנאשם לא יישא בעונש זה אלא אם כן יעבור בתוך שלוש שנים מיום שחרורו ממאסר עבירה על [פקודת הסמים המסוכנים](http://www.nevo.co.il/law_html/law01/P170_001.htm).

ז) הסמים והמשקל– יושמדו. הכספים – יחולטו לטובת המדינה.

**זכות ערעור לבית המשפט מחוזי מרכז – לוד תוך 45 ימים מהיום.**

**<#5#>**

**5129371ניתן והודע היום כ"ט תשרי תשע"ד, 03/10/2013 במעמד הנוכחים.**

|  |
| --- |
| 54678313 |
| שירלידקל נוה**,** שופטת |

הוקלד על ידי איילין אלון

שירלי דקל נוה 54678313

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)