|  |  |  |
| --- | --- | --- |
| **בית משפט השלום בנתניה** | | |
| **ת"פ 33046-03-13 מדינת ישראל נ' אבו שנב(עציר)** |  | **24 אפריל 2017** |

|  |  |
| --- | --- |
|  |  |
|  | **פ"א - מעודכן 2009 0-5110-20114-9078 אחר תיק נייר** |
|  |  |

|  |  |
| --- | --- |
| **לפני כבוד ה**שופטת הדס רוזנברג שיינרט | |
| **המאשימה** | מדינת ישראל | |
| **נגד** | | |
| **הנאשם** | אחמד אבו שנב (עציר) | |

<#1#>

נוכחים:

ב"כ המאשימה עו"ד יפעת פינצובר

הנאשם – הובא ע"י שב"ס

ב"כ הנאשם עו"ד אילן חכם

**במסמך זה הושמטו פרוטוקולים**

חקיקה שאוזכרה:

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216)

**גזר דין**

הנאשם הורשע בתום ניהול משפט הוכחות, בעבירה של החזקת סם מסוכן מסוג הרואין שלא לצריכה עצמית. במועד הרלוונטי לכתב האישום, ריצה הנאשם תקופת מאסר בבית הסוהר איילון. בתאריך 14.11.11 נלקח הנאשם למעקב בימ"ר דרור במתחם אשמורת. בהמשך לזאת, בתאריך 15.11.11 בהיותו במתחם, פלט הנאשם מגופו זרג ובו סם מסוג מסוג הרואין, במשקל כולל של 2.65 גרם נטו.

עוד הורשע הנאשם, על פי הודאתו, בביצוע עבירות של פריצה לרכב בכוונה לגנוב ושל גניבה מרכב ([ת"פ 5537-01-16](http://www.nevo.co.il/case/20856211) שלום כפר סבא). מדובר בכך שבין התאריכים 28.5.15 – 29.5.15 בטווח השעות שבין 22:00 ל- 08:30 בחניה תת קרקעית השייכת לדיירי בניין מגורים, התפרץ הנאשם לרכב מסוג גרנד שירוקי, מס רישוי 9304814, בבעלות מר טוביה לביא, בכך שמשך את חלון ימין קידמי של הרכב למטה, פתח את הדלת ונכנס פנימה בכוונה לבצע גניבה או פשע.

בנסיבות אלו, גנב הנאשם מתוך הרכב, שני שיקים השייכים למתלונן, תוך שהפך את תכולת הרכב.

הצדדים הציגו בפתח הישיבה הסדר טיעון לפיו עתרו במשותף כי בית המשפט ישית על הנאשם, עונש של 10 חודשי מאסר בפועל, אשר 7 מתוכם ירוצו במצטבר לעונש המאסר אותו מרצה הנאשם כעת, והיתרה תרוצה בחופף, לצד מאסר מותנה, 5,000 ₪ קנס ופיצוי.

בבסיס הסדר הטיעון, עומדת התחשבות בהודאת הנאשם בעובדות כתב האישום, בתיק שצורף ללא צורך בניהול הוכחות, התחשבות בנסיבות אישיות של הנאשם לרבות מצבה הרפואי של אימו, וכן התחשבות בעונש המאסר אותו מרצה הנאשם כעת, ובזמן הניכר שחלף מאז ביצוע העבירות מושא התיק העיקרי, ועד היום.

מעשיו של הנאשם, פגעו בצורה משמעותית בערכים החברתיים המוגנים בעבירות, יחד עם זאת, פגיעתם איננה מצויה ברף החומרה העליון של העבירות בהן עסקינן. הנאשם החזיק סם השייך לקבוצת הסמים הקשים, במתקן כליאה, יחד עם זאת, מדובר בכמות של 2.65 גרם נטו. ככלל יש לראות בחומרה מצב שבו אדם שנשלח לרצות עונש מאסר, ממשיך לבצע עבירות בתוך הכלא למרות היותו בפיקוח, מה גם שקיים אינטרס ציבורי מיוחד, במניעת הפצת סמים קשים בתוך הכלא. באשר לעבירות הרכוש אציין כי אין מדובר בפריצה מתוחכמת, מה גם שהנזק שנגרם למתלונן איננו ניכר, ולא נגנב רכוש בעל ערך גבוה.

לעיון בית המשפט הוגש גיליון הרשעות קודמות, ממנו ניתן ללמוד כי לחובת הנאשם 6 הרשעות קודמות, במגוון עבירות רכוש, השגת גבול, עבירות סמים ועוד.

הנאשם מרצה כעת עונש מאסר לתקופה של 35 חודשים, אשר נגזר עליו בתאריך 10.12.15.

לאחר שנתתי דעתי למכלול נסיבות העניין, בדגש על משך תקופת המאסר אותה מרצה הנאשם כעת, הזמן שחלף מאז ביצוע העבירות, ונטילת האחריות מצד הנאשם על התיק המצורף, מצאתי כי ההסדר שהוצג בפני מאזן בצורה סבירה בין האינטרס הציבורי לבין טובת ההנאה המוענקת לנאשם וכי ניתן ליישבו עם מתחם העונש ההולם, אף אם ברף הנמוך מאד שלו.

נוכח האמור, ולאחר שנתתי דעתי אף לכלל המצמצם התערבות בית המשפט בהסדר טיעון, אני גוזרת על הנאשם את העונשים הבאים:

א. 10 חודשי מאסר בפועל, מתוכם ירוצו 7 חודשים במצטבר, למאסר אותו מרצה הנאשם כעת, ויתרת התקופה תרוצה בחופף למאסר זה.

ב. 12 חודשי מאסר על תנאי למשך 3 שנים מיום שחרורו של הנאשם ממאסרו, והתנאי הוא שהנאשם לא יעבור על כל עבירת פשע לפי [פקודת הסמים המסוכנים](http://www.nevo.co.il/law/4216).

ג. 6 חודשי מאסר על תנאי למשך 3 שנים מיום שחרורו של הנאשם ממאסרו, והתנאי הוא שהנאשם לא יעבור על עבירה של פריצה לרכב, גניבה מרכב או על כל עבירת רכוש.

ד. קנס בסך 5,000 ₪, או חודשיים מאסר תמורתו, אשר ירוצו במצטבר לכל עונש מאסר אותו ירצה הנאשם. הקנס ישולם ב-7 תשלומים חודשיים, שווים ורצופים, החל מיום 15.7.17 ומידי 30 יום לאחר מכן. לא ישולם תשלום אחד במועדו – תעמוד כל היתרה לפרעון מיידי.

ה. פיצוי למתלונן ע"ת/1, ב[ת"פ 5537-01-16](http://www.nevo.co.il/case/20856211), בגובה של 1,500 ₪. הפיצוי יופקד בקופת בית המשפט, וזאת תוך חצי שנה מהיום.

בהתאם לסמכות המוקנה לבית המשפט לפי [פקודת הסמים המסוכנים](http://www.nevo.co.il/law/4216), אני מורה על השמדת הסמים ב[ת"פ 33046-03-13](http://www.nevo.co.il/case/6843401).

ב[ת"פ 5537-01-16](http://www.nevo.co.il/case/20856211) (שלום כפר סבא) ניתן בזאת צו כללי בעניין המוצגים לשיקול דעת המשטרה ובכפוף לאמור בכל דין לרבות תקנות הארכיונים.

**זכות ערעור לבית-המשפט המחוזי בלוד בתוך 45 יום.**

**המזכירות תסרוק את המוצג ואת כתב האישום שצורף.**

**<#4#>**

**5129371ניתנה והודעה היום כ"ח ניסן תשע"ז, 24/04/2017 במעמד הנוכחים.**

|  |
| --- |
| 54678313 |
| **הדס רוזנברג שיינרט , שופטת** |

5129371הוקלד על ידי אורית זיתוני

54678313

הדס רוזנברג שיינרט 54678313

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)