|  |  |  |
| --- | --- | --- |
| **בית משפט השלום בתל אביב - יפו** | | |
| **ת"פ 12042-08-13 מדינת ישראל נ' חממי** |  | **08 יוני 2015** |

|  |  |
| --- | --- |
| **בפני כב' ה**שופט צחי עוזיאל | |
| **ה**מאשימה | מדינת ישראל | |
| **נגד** | | |
| **ה**נאשם | אביעד שר שלום חממי | |

<#1#>

נוכחים:

ב"כ התביעה עו"ד מרינה טוניצקי, עו"ד קטיה הכהן ועו"ד צוריאל שגב

ב"כ הנאשם עו"ד פון וייזל

הנאשם

**במסמך זה הושמטו פרוטוקולי**

חקיקה שאוזכרה:

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216): סע' [7(א)](http://www.nevo.co.il/law/4216/7.a), [7(ג)](http://www.nevo.co.il/law/4216/7.c)

[תקנות התעבורה, תשכ"א-1961 - לא מרובדות](http://www.nevo.co.il/law/74274): סע' [26(2)](http://www.nevo.co.il/law/74274/26.2)

[חוק העונשין, תשל"ז-1977](http://www.nevo.co.il/law/70301): סע' [338(א)(1)](http://www.nevo.co.il/law/70301/338.a.1)

**ם**

1. חקיקה שאוזכרה:
2. [פקודת הסמים המסוכנים [נוסח חדש], תשל"ג-1973](http://www.nevo.co.il/law/4216): סע' [7(א)](http://www.nevo.co.il/law/4216/7.a), [7(ג)](http://www.nevo.co.il/law/4216/7.c)
3. [תקנות התעבורה, תשכ"א-1961 - לא מרובדות](http://www.nevo.co.il/law/74274): סע' [26(2)](http://www.nevo.co.il/law/74274/26.2)
4. [חוק העונשין, תשל"ז-1977](http://www.nevo.co.il/law/70301): סע' [338(א)(1)](http://www.nevo.co.il/law/70301/338.a.1)

**גזר דין**

1. הנאשם הורשע, בהתאם להודאתו בעובדות כתב אישום מתוקן ובמסגרת הסדר טיעון, בעבירות של **החזקת סמים שלא לצריכה עצמית,** לפי [סעיף 7(א)](http://www.nevo.co.il/law/4216/7.a) + [7(ג)](http://www.nevo.co.il/law/4216/7.c) רישא ל[פקודת הסמים המסוכנים](http://www.nevo.co.il/law/4216) (נוסח חדש), התשל"ג- 1973; **נהיגת רכב תחת השפעת אלכוהול,** לפי [סעיף 26(2)](http://www.nevo.co.il/law/74274/26.2) ל[תקנות התעבורה](http://www.nevo.co.il/law/74274), התשכ"א- 1961; **ונהיגה פוחזת של רכב,** לפי [סעיף 338(א)(1)](http://www.nevo.co.il/law/70301/338.a.1) ל[חוק העונשין](http://www.nevo.co.il/law/70301), התשל"ז- 1977.

בהתאם לעובדות בהן הודה, ביום 21.12.12, בשעה 6:00 לערך, הבחינו שוטרים בנאשם כשהוא רוכב בצורה מסוכנת על קטנועו, והחל במרדף אחריו, אז נמלט הנאשם, שהיה תחת השפעת סמים באותה עת, מהמקום תוך נוסע על מעבר חצייה בזמן וגורם לעובר אורח שעבר בו לנוס, נסע על מדרכה, עבר צומת ברמזור אדום ונסע נגד כיוון התנועה, עד אשר נפל כשניסה לעלות שוב על מדרכה.

באותן נסיבות, ניסה הנאשם להכשיל שוטר ולבלוע סם מסוג חשיש במשקל של 3.48 גר' נטו שהחזיק, וכן החזיק בקטנוע ועל גופו סם נוסף מסוג חשיש במשקל כולל של 68.33 גרם נטו.

1. במסגרת הסדר הטיעון, הוסכם על הפנייתו של הנאשם לשירות המבחן לקבלת תסקיר ולממונה על עבודות שירות לבחינת כשירותו, כאשר הצדדים הודיעו כי "עמדת המאשימה למאסר, בעניין עבודות השירות יישקל בהתאם לתסקיר. הסנגור חופשי בטיעוניו".

**תסקיר שירות המבחן**

1. במסגרת תסקיר שירות המבחן מיום 20.1.15 פורטו בהרחבה נסיבות חייו של הנאשם, שהוא כבן 34, נשוי ואב לילדה, לרבות הרקע המשפחתי המורכב ממנו בא. אשר לעבירות בהן הורשע, הודה הנאשם כי נהג תחת השפעת סמים והוסיף כי נלחץ מהסיטואציה והתקשה להפעיל שיקול דעת. במסגרת האבחון, מסר הנאשם כי מאז האירוע הפנים את חומרת ההשלכות של הסמים על חייו והפסיק להשתמש, כאשר מאז פתח עסק, התחתן ונולדה לו ילדה. עוד צוין, כי בדיקת סמים אחת שמסר העידה על ניקיון מסמים. בתום האבחון ונוכח השינוי שחל בחייו של הנאשם, מציע השירות לנהוג בעניינו של הנאשם בדרך שיקומית והוסיף כי ענישה מוחשית, לרבות מאסר בדרך של עבודות שירות, עלולה להביא לרגרסיה במצבו. לפיכך, הציע השירות לחייב הנאשם בצו של"צ בהיקף של 250 שעות, שבמהלכו אף ימסור בדיקות שתן לאיתור סמים.

**דיון והכרעה**

1. גזירת דינו של הנאשם מחייבת, בהתאם להוראות תיקון 113 ל[חוק העונשין](http://www.nevo.co.il/law/70301), צעידה במסלול המדורג, שתחילתו בקביעת מתחם העונש ההולם. בענייננו, יש להביא בחשבון כי אין המדובר רק בעבירות סמים, שבבסיסן הצורך להגן על החברה מפני הנגע הקשה, כי אם בנאשם שגם נהג תחת השפעת אותם סמים, נתון המעמיד את הציבור בסיכון, ובמי שהוסיף ונהג באופן פוחז והעמיד את הציבור בסכנה ממשית. מהעובדות שתוארו, דומה כי אך בנס נמנע נזק לאנשים התמימים נקלעו לנתיב הנסיעה. מקבץ נתונים זה, כמו גם כמות הסם שנתפסה וסוגו, הביאוני למסקנה כי מתחם העונש ההולם עומד על מאסר, כאשר הרף התחתון שלו הוא מאסר למשך שישה חודשים, ואילו הרף העליון שלו עומד על מאסר למשך 15 חודשים.
2. בהינתן המתחם שנקבע, יש לקבוע את העונש המתאים תוך התחשבות בנסיבות שאינן קשורות בביצוע העבירה, ובהן נטילת האחריות ונסיבותיו האישיות של הנאשם, עליהן עמד הסניגור בהרחבה בטיעוניו, לרבות העובדה שמדובר במי שהתחתן והוא כעת אב לילדה. לצד דברים אלה, יש להביא בחשבון את עברו הפלילי (ת/1) ואת עברו התעבורתי (ת/2), המצביעים על כך שאין המדובר בהסתבכות ראשונה של הנאשם עם החוק. כאן המקום לציין, כי לא מצאתי בסיס לחריגה ממתחם העונש שנקבע מטעמים של שיקום, כפי שהציע שירות המבחן. על רקע חומרת העבירות בהן הורשע הנאשם והקשר שלהן לשימוש בסמים, ניתן היה לצפות, כי הצעת שירות המבחן לנקוט בגישה שיקומית תבוא לאחר הליך טיפולי מתאים או תכרוך בתוכה העמדת הנאשם במבחן (ולא רק מתן בדיקות שתן).

עוד יש להביא בחשבון, בקביעת העונש המתאים, את העובדה שמדובר בהסדר טיעון, כאשר הרף העליון שלו מדבר על שישה חודשי מאסר בעבודות שירות וענישה נלווית, ולא מצאתי טעם המצדיק שלא לאמץ את ההסדר ולגזור עונש בגדרו.

1. אשר על כן, אני גוזר על הנאשם את העונשים הבאים:
   1. מאסר למשך שישה חודשים בדרך של עבודות שירות בהתאם לחוות דעת הממונה מיום 7.6.15. עבודות השירות תחלנה ביום 13.8.15 ותבוצענה בבית אבות משען רמת אפעל. הנאשם יתייצב במועד זה עד השעה 08:00 בפניי הממונה על עבודות שירות.
   2. שמונה חודשי מאסר על תנאי למשך 3 שנים שלא לעבור עבירה לפי [פקודת הסמים המסוכנים](http://www.nevo.co.il/law/4216) מסוג פשע.
   3. חמישה חודשי מאסר על תנאי למשך 3 שנים שלא לעבור עבירה לפי [פקודת הסמים המסוכנים](http://www.nevo.co.il/law/4216) מסוג עוון או עבירה של נהיגת רכב תחת השפעת אלכוהול או סמים או נהיגה פוחזת של רכב.
   4. פסילת רישיון נהיגה למשך 12 חודשים מהיום.
2. ניתן צו כללי למוצגים.
3. ככל שהופקד פיקדון בתיק על-ידי הנאשם ובהיעדר מניעה על-פי דין, יש להחזירו לידיו או לגורם אחר לפי בקשת הנאשם.
4. המזכירות וההגנה ישלחו העתק מגזר הדין לממונה על עבודות שירות.

**זכות ערעור לבית משפט המחוזי בתוך 45 יום מהיום.**

<#3#>

**5129371ניתנה והודעה היום כ"א סיוון תשע"ה, 08/06/2015 במעמד הנוכחים.**

|  |
| --- |
| 54678313 |
| **צחי עוזיאל , שופט** |

צחי עוזיאל 54678313

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)