|  |  |  |
| --- | --- | --- |
| **בתי המשפט** | | |
| **בית משפט השלום קריית גת** |  | **ת"פ 37769-12-13**  **01 ינואר 2017** |
| **בפני: כב' השופטת נועה חקלאי** |

|  |  |  |  |  |
| --- | --- | --- | --- | --- |
| **בעניין:** | **מדינת ישראל** | | | |
|  |  | **המאשימה** | |
| **נ ג ד** | | | |
|  | **ליאור קריספין** | |  |
|  |  | | **הנאשם** |

**נוכחים:**

**ב"כ המאשימה עו"ד ליפז סימני**

**הנאשם - בעצמו ובא כוחו עו"ד הרצל סמילה**

**במסמך זה הושמטו פרוטוקולים**

חקיקה שאוזכרה:

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216): סע' [7.א.](http://www.nevo.co.il/law/4216/7.a.), [7.ג](http://www.nevo.co.il/law/4216/7.c), [37 א'](http://www.nevo.co.il/law/4216/37a)

**גזר דין**

1. הנאשם הורשע על פי הודאתו בביצוע עבירה של החזקת סמים לצריכה עצמית בניגוד לסעיף [7 (א) \_7 (ג)](http://www.nevo.co.il/law/4216/7.a.;7.c) סיפא, ל[פקודת הסמים המסוכנים](http://www.nevo.co.il/law/4216) (נוסח משולב) תשל"ג- 1973.

2. על פי עובדות כתב האישום ביום 3.10.12, החזיק הנאשם בדירתו ובחצר ביתו, סמים מסוג קאנבוס במשקל כולל של 364 גרם לערך נטו וזאת ללא היתר כדין.

3. הנאשם יליד 1978 ולחובתו שתי הרשעות קודמות, האחרונה בגין עבירה של החזקת סמים לצריכה עצמית, עבירה שבוצעה בשנת 2008.

4. מונחים בפני תסקירי שירות המבחן. שירות המבחן התרשם מאדם בעל יכולות קוגניטיביות טובות, בשל אי בהירות ביחס לצריכת סמים, המליץ שירות המבחן על שילובו של הנאשם, בטיפול ביחידה להתמכרויות.

5. מהתסקיר עולה כי הנאשם טופל במשך כשמונה חודשים החל מאפריל 2016, במסגרת היחידה להתמכרויות. בבדיקה ראשונה נמצאו שרידי סם וביתר הבדיקות לא נמצאו שרידי סם. לדברי ב"כ הנאשם, השרידים שנמצאו בבדיקה הראשונה הן בשל התרופות שלוקח הנאשם ומאז הוא נמנע בלקיחת התרופות.

6. בשנים האחרונות עבר הנאשם שינוי מקצה לקצה במישור האישי, הוא חי בזוגיות, נולדו לו שלוש בנות.

7. שירות המבחן בשל העדר מוטיבציה אישית לבחון לעומק את נסיבות המעורבות בפליליים, לא ראה מקום להמליץ על המשך התערבות טיפולית במסגרת צו מבחן. שירות המבחן התרשם כי ההליך המשפטי, היה בעל השפעה מרתיעה וכי לאור הזמן הרב שחלף, המליץ על ענישה בדמות מאסר מותנה וקנס כספי, ענישה שתחדד גבולות חוק ואת המחיר למאסר.

8. בפתח הדיון היום הציגו הצדדים הסדר, אשר כעקרון מאמץ את המלצת שירות המבחן, אלא שרכיב אחד בהסדר אינו בהסכמה והותר לשיקול בית המשפט, והכוונה היא לרכיב הפסילה בפועל. כמו כן, הצדדים הסכימו להעמדת הנאשם במבחן, למרות ששירות המבחן לא מצא להמליץ על כך.

ב"כ הנאשם עתר להימנע מפסילה, הן לאור חלוף הזמן והן לאור העובדה שהנאשם זקוק לרישיונו כדי להמשיך בהליך השיקום בו החל ולשמור על יציבות במסגרת התא המשפחתי והתעסוקה.

ב"כ המאשימה עתרה להטיל רכיב של פסילה לאור חומרת העבירה.

9. דין והלכה פסוקה הם כי, ככלל, יכבד בית המשפט את ההסכמות אליהן הגיעו הצדדים במסגרת הסדר טיעון, וזאת כל עוד שיקולי התביעה סבירים וההסדר מאזן באופן ראוי את האינטרסים שעל הפרק.

10. לאחר ששקלתי את מכלול השיקולים, את העובדה שהנאשם בחר לקחת אחריות ולהודות באשמה בהזדמנות ראשונה, את עברו הפלילי, את טיעוני הצדדים לעונש, את המלצת שירות המבחן, מצאתי כי ההסדר סביר ומאוזן, הגם שנמצא ברף התחתון של מתחם העונש ההולם, על כן מצאתי לנכון לכבד את ההסדר.

11. באשר לרכיב הפסילה, המחוקק בסעיף [37 א'](http://www.nevo.co.il/law/4216/37a) ל[פקודת הסמים המסוכנים](http://www.nevo.co.il/law/4216) [נוסח חדש] תשל"ג – 1973, קבע כי אדם שהורשע בעבירה זו יפסל למשך שנתיים. אולם המחוקק השאיר לשיקול דעת בית המשפט, בנסיבות מיוחדות שיפורטו בפסק הדין, שלא לפסול אותו כאמור או להורות על פסילה קצרה יותר.

לאחר שמעתי את טיעוני ההגנה, הגעתי לכלל מסקנה כי הנסיבות שהוצגו מצדיקות הפחתה משמעותית בעונש הפסילה שנקבע בחוק, עם זאת, אין להימנע כלל ברכיב של פסילה, בפרט לאור כמות של הסמים שהוחזקו (364 גרם נטו).

**12. לאור כל האמור , אני גוזרת על הנאשם את העונשים הבאים:**

1. גוזרת על הנאשם 12 חודשי מאסר אשר ירוצו במידה והנאשם יעבור עבירה מסוג פשע בניגוד ל[פקודת הסמים המסוכנים](http://www.nevo.co.il/law/4216) תשל"ג – 1973 תוך 3 שנים מהיום.
2. גוזרת על הנאשם 6 חודשי מאסר אשר ירוצו במידה והנאשם יעבור עבירה מסוג עוון בניגוד ל[פקודת הסמים המסוכנים](http://www.nevo.co.il/law/4216) תשל"ג – 1973 תוך 3 שנים מהיום.
3. קנס בסך 3,000 ₪ או 30 ימי מאסר תמורתו.

הקנס ישולם ב- 10 תשלומים חודשיים רצופים ושווים תשלום ראשון לא יאוחר מיום 1.3.17.

1. פסילה בפועל מקבל או מהחזיק רשיון נהיגה לתקופה של 3 חודשים.

הפסילה בפועל תחל לא יאוחר מיום 1.4.17.

על הנאשם להפקיד רשיון הנהיגה במזכירות בית המשפט השלום בקרית גת לא יאוחר משעה 13:00 באותו מועד.

מוסבר לנאשם שהוא חייב להפקיד את רשיון הנהיגה במזכירות בית המשפט. לא יופקד הרישיון, הוא יחשב כפסול מלנהוג מיום 1.4.17 אך הפסילה לא תימנה ולכן לא תסתיים.

1. פסילה מלהחזיק ומלקבל רישיון נהיגה לתקופה של 12 חודשים וזאת על תנאי למשך 2 שנים שהנאשם לא יעבור עבירה בניגוד ל[פקודת הסמים המסוכנים](http://www.nevo.co.il/law/4216) [נוסח חדש] התשל"ג 1973.

ו. הנני מטילה על הנאשם צו מבחן וזאת למשך שנה. הנאשם ימצא בפיקוח שירות המבחן למשך שנה מהיום. במסגרת המבחן ישולב הנאשם בכל הליך טיפולי ששירות המבחן ימצא לנכון מעת לעת וימסור דגימות שתן, ככל שידרש..

הנאשם מוזהר כי אם לא ימולאו תנאי הצו במלואם, ניתן יהיה לבטלו ולהטיל עליו עונש נוסף, בגין העבירות בהן הורשע, במקום צו המבחן.

**העתק מגזר הדין ישלח לשרות המבחן.**

ניתן בזאת צו להשמדת המוצג - סמים, וזאת בכפוף לחלוף תקופת הערעור.

ככל שתפוס טלפון, הטלפון יוחזר לנאשם.

**זכות ערעור תוך 45 יום מהיום לבית המשפט המחוזי בבאר שבע.**

<#4#>

**ניתנה והודעה היום ג' טבת תשע"ז, 01/01/2017 במעמד הנוכחים.**

|  |
| --- |
|  |
| **נועה חקלאי , שופטת** |

קלדנית:לילך+אביבה

5129371

54678313

נועה חקלאי 54678313

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)