|  |  |  |
| --- | --- | --- |
| **בתי המשפט** | | |
| **בית משפט השלום קריית גת** |  | **ת"פ 21790-01-14**  **05 אוקטובר 2014** |
| **בפני: כב' השופטת בכירה רובין לביא** |

|  |  |  |  |  |
| --- | --- | --- | --- | --- |
| **בעניין:** | **מדינת ישראל** | | | |
|  |  | **המאשימה** | |
| **נ ג ד** | | | |
|  | מתן פרג'פורת.ז.203959333 | |  |
|  |  | | **הנאשם** |

**נוכחים:**

ב"כ המאשימה עו"ד – ענבל אביב

הנאשם - בעצמו ובא כוחו עו"ד – עידו פורת

ק. המבחן: גב' טלי חיות

<#1#>

**במסמך זה הושמטו פרוטוקולים**

חקיקה שאוזכרה:

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216)

[פקודת התעבורה [נוסח חדש]](http://www.nevo.co.il/law/5227): סע' [מהתוספת הראשונה](http://www.nevo.co.il/law/5227/1T), [השנייה](http://www.nevo.co.il/law/5227/2T)

**גזר דין**

הנאשם הורשע על פי הודאתו, מפי סנגורו, במסגרת הסדר טיעון, שכלל תיקון מהותי בכתב האישום, בכך שביום 5.1.14, שעה 18.31 לערך, שוטר ששימש סוכן משטרתי מסר לידי קטין סכום של 200 ₪ בשטרות מסומנים, לצורך רכישת סם מסוכן. הקטין ירד מרכב של השוטר וניגש לביתו של הנאשם וכעבור רבע שעה חזר ומסר לידי השוטר סם מסוכן מסוג חשיש במשקל 1.4 גרם נטו. כעבור 13 דקות נעצר הנאשם כאשר ברשותו השטרות המסומנים- עבירה של סיוע לקטין בביצוע עבירה של סחר בסם מסוכן.

על פי הסדר הטיעון, הגיעו הצדדים להסכמה שישא מאסר של 6 חודשים בעבודות שירות, ישלם קנס 5000 ש"כ והכסף שנתפס ברשותו יחולט ויוטלו עליו עונשי מאסר מותנה לתקופות מוסכמות. נדחה לקבלת תסקיר וחו"ד ממונה.

מהתסקיר עולה שהוא בן 21 רווק, השלים 13 שנות לימודים ובעל תעודת בגרות מלאה. לפני מס' חודשים נפצע בתאנת אופניים ושבר את שתי ידיו.

בשנת 2000 עבר עם משפחתו מעפולה לאשקלון והתאקלם מיד, אך חבר בחברה שולית והחל במעורבות בפלילים. מוכר לשירות המבחן לנוער בשנים 2007 – 2011 בגין עבירות אלימות.

היו לו בעיות בביקור בבית הספר, עקב חוסר מוטיבציה ללמוד אך בשמינית חל שיפור בתפקודו וניצל את הפוטנציאל הגלום בו, וניגש לבגרויות ובהמשך רכש מקצוע חשמלאות רכב.

הנאשם התקשה לקחת אחריות על מעשיו ולהבין את חומרתם.

הוא התקשה להכיר בחלק שלו, וטען שחבר שמעורב בסחר בסמים ביקש שישמור את הכסף. מאוחר יותר הגיעו השוטרים וביקשו לדעת של מי הכסף הוא טען שהכסף לא שלו, שכן לא ידע שהשטרות מסומנים. יצוין כי הסבר שנתן אינו תואם את העובדות בהם הודה, בעבירה שבה הורשע אך בבימ"ש חזר ואמר שהוא מודה בעבירה שבה הורשע.

שירות המבחן מאריכים כי גישתו מאופיינת בהכחשה ומחזק פער את תפיסתו את עצמו ואל מול האופן בו מתנהל. מדובר בצעיר בעל יכולות ותפקוד תקין המציג דימוי חיובי, אך למעשה חווה תחושות של בלבול ואכזבה על רקע אי גיוסו לצה"ל והפגיעה בדימיו העצמי. הוא נטה להיגרר לחברה שולית בשביל הצורך להעצים תחושה עצמית ומתקשה לשתף ומתקשה לבחון האופן בו מתנהל ומה הביא להתנהלות ולמעורבות בפלילים. נוטה להשליך אחריות על גורמים חיצוניים ולכן ההתנהלות שלו מהווה גורם מגביר סיכון לעתיד.

במסגרת הליך מעצר קודם הוא שולב בהליך טיפולי ונראה כי הצליח לשמור על התנאים ומשתף פעולה, אך למרות זאת כיום מתקשה להפיק תובנה משמעותית מהקשר עימם הוא סבור שהוא יכול להשתנות בעצמו וכי מיצה את ההליך הטפולי בעבר, ולכן לא באו בהמלצה טיפולית וממליצים על מאסר בעבודות שירות, התחייבות, מאסר מותנה ומביא בפני בימ"ש בקשתו לקצר את תקופת המאסר כדי להשתלב בעבודה ולקדם את עתידו.

מדובר בהסדר שמקל עימו, שכן בגין עבירה של סיוע בסחר מסוכן, העורר ברור מאסר בעיקר במי שאינו לוקח אחריות ואינו מכיר בנזקקות הטיפולית שלו, בנסיבות אלה לא יעלה על הדעת להפחית מהתקופה שסוכמה בהסדר הטיעון כפי שהוא מבקש ואין בבקשה זו אלא להעיד שאכן הוא לא מבין מה מצבו לאשורו.

לאור האמור לעיל, אני דנה את הנאשם לעונשים כדלקמן:

1. מאסר לתקופה של 6 חודשים. בעבודות שירות במועצה הדתית באשקלון - וזאת 5 ימים בשבוע, 8.5 שעות יומיות, בעבודות אחזקה וסיוע, מנהלה ושירותים בפיקוח ישראלי שרון.

תחילת ריצוי המאסר מיום 25.11.14 ועליו להתייצב בשעה 08:00 בפני מפקח על עבודות השירות לצורך קליטה והצבה במפקדת גוש דרום ב"ש, ליד כלא ב"ש, (אוטובוס אגד מתחנה מרכזית בב"ש קו 46).

על הנאשם לדווח לממונה על עבודות השירות בשב"ס אודות כל שינוי בכתובתו ובפרטיו.

כמו כן, מוסבר לו כי עליו לעמוד בתנאי הפיקוח וביקורות הפתע וכי כל הפרה תביא להפסקה מנהלית של ריצוי העבודות ולריצוי העונש בין כותלי הכלא.

2. אני מטילה על הנאשם 6 חודשי מאסר על תנאי למשך 3 שנים והתנאי הוא שלא יעבור עבירה מסוג עוון לפי [פקודת הסמים המסוכנים](http://www.nevo.co.il/law/4216).

3. אני מטילה על הנאשם 12 חודשי מאסר על תנאי למשך 3 שנים והתנאי הוא שלא יעבור עבירה מסוג פשע לפי [פקודת הסמים המסוכנים](http://www.nevo.co.il/law/4216).

4. קנס בסך.5000 ש"ח, או 100 ימי מאסר תמורתו.

הקנס ישולם ב- 10 תשלומים שווים ורצופים החל מה- 10.2.15

אם לא ישלם אחד מן התשלומים במועדם יעמוד כל הסכום לפרעון מיידי.

**5. הנני פוסלת את הנאשם/ת מלקבל או מלהחזיק רשיון נהיגה לתקופה של 4 חודש/ים וזאת על תנאי שלא ת/יעבור העבירות בהן הורשע/ה ו/או עבירות** [**מהתוספת הראשונה**](http://www.nevo.co.il/law/5227/1T) **ו/או** [**השנייה**](http://www.nevo.co.il/law/5227/2T) **ל**[**פקודת התעבורה**](http://www.nevo.co.il/law/5227) **כולל נהיגה בזמן פסילה למשך 3 שנים.**

**זכות ערעור תוך 45 יום מהיום.**

<#3#>

**ניתנה והודעה היום** י"א תשרי תשע"ה**,** 05/10/2014 **במעמד הנוכחים.**

|  |
| --- |
|  |
| **רובין לביא , שופטת בכירה** |

<#4#>

**צו**

אני מורה על חילוט סכום הכסף שנתפס בחזקת הנאשם לטובת אוצר המדינה.

הפיקדון שהופקד יושב לסניגור עו"ד עידו פורת מ"ר 37258.

הסם יושמד.

מכשיר הטלפון אשר נתפס בחזקת הנאשם – יושב לו.

<#5#>

**5129371ניתנה והודעה היום י"א תשרי תשע"ה, 05/10/2014 במעמד הנוכחים.**

|  |
| --- |
| 54678313 |
| **רובין לביא , שופטת בכירה** |

קלדנית: יהודית מנצור.

רובין לביא 54678313

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)