|  |  |  |
| --- | --- | --- |
| **בית משפט השלום בתל אביב - יפו** | | |
| **ת"פ 26520-04-14 מדינת ישראל נ' שרעבי** |  | **08 פברואר 2015** |

|  |  |  |
| --- | --- | --- |
| **בפני כב' ה**שופט שמואל מלמד |  | 26526-04-14 |

|  |  |
| --- | --- |
| **המאשימה** | מדינת ישראל |
| **נגד** | |
| **ה**נאשם | אופיר שרעבי |

<#1#>

**נוכחים:**

**ב"כ המאשימה עו"ד מיכל אפלבוים, מתמחה מאיה שחם**

**ב"כ הנאשם עו"ד בועז אורן**

**הנאשם בעצמו**

**במסמך זה הושמטו פרוטוקולי**

חקיקה שאוזכרה:

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216): סע' [7.א.](http://www.nevo.co.il/law/4216/7.a.), [7.ג](http://www.nevo.co.il/law/4216/7.c), [13א](http://www.nevo.co.il/law/4216/13a), [19](http://www.nevo.co.il/law/4216/19)

[חוק העונשין, תשל"ז-1977](http://www.nevo.co.il/law/70301): סע' [51 ב(ב)](http://www.nevo.co.il/law/70301/51b.b)

**ם**

**גזר דין**

ביום 06.11.14 הגיעו הצדדים להסדר לפיו הנאשם הודה והורשע בעובדות כתב האישום המתוקן. לעונש בכפוף לתסקיר חיובי יעתרו במשותף הצדדים לעונש מוסכם של שישה חודשי עבודות שירות, מאסר על תנאי, פסילת רישיון נהיגה וקנס. רכיב הפסילה אינו מוסכם.

נוכח ההודאה הורשע הנאשם, בעבירה של החזקת סם שלא לצריכה עצמית, לפי סעיף [7 (א) + 7(ג)](http://www.nevo.co.il/law/4216/7.a.;7.c) רישא ל[פקודת הסמים המסוכנים](http://www.nevo.co.il/law/4216) [נוסח חדש] התשל"ג – 1973; סחר בסם, עבירה לפי [19](http://www.nevo.co.il/law/4216/19)  + [13א](http://www.nevo.co.il/law/4216/13a) לפקודת הסמים המסוכנים [נוסח חדש] התשל"ג-1973.

על פי עובדות כתב האישום המתוקן, החזיק הנאשם ביום 05.04.14 בסם מסוכן מסוג קוקאין במשקל 0.5499 גרם נטו. ביום 02.04.14 סחר הנאשם בסם מסוכן מסוג קוקאין במשקל של כחצי גרם נטו במחיר 200 ₪.

על פי תסקיר שירות המבחן, לשירות המבחן היכרות עם הנאשם מתסקיר שנערך בשנת 2010. בהתאם לבקשת שירות המבחן מסר הנאשם בדיקות שתן אקראיות לאיתור סמים שנמצאו נקיות. הנאשם כבן, 35 רווק, מצוי במעצר בית לילי בביתו של אביו בת"א. הנאשם מסר כי שירת שירות צבאי מלא כנהג.

במהלך תקופת מעצרו הועמד הנאשם בתאריך 11.06.14 בפיקוח שירות המבחן למשך 6 חודשים השתלב בקבוצה טיפולית בשיחות לעצורי בית. מנחי הקבוצה התרשמו כי על אף שהכחיש החל לזהות את הבעייתיות שבהתנהלותו, וניכר היה כי הטיפול מסייע לנאשם לגייס כוחות לצורך עריכת שינוי באורח חייו. במהלך כל תקופת הפיקוח מסר הנאשם בדיקות שתן נקיות ולא הפר את התנאים המגבילים.

הנאשם לקח אחריות על העבירות המיוחסות לו. הנאשם ציין כי ההליך הפלילי והמשפטי והקשר הטיפולי עם שירותנו היווה עבורו גורם מטלטל שהפגיש אותו עם חומרת מעשיו. שירות המבחן הציע לנאשם להשתלב בטיפול ביחידה להתמכרויות בעיר מגוריו. אולם הוא סרב לכך.

שירות המבחן המליץ להטיל על הנאשם את העונש המוצע במסגרת ההסדר.

בהתאם לתיקון 113 ל[חוק העונשין](http://www.nevo.co.il/law/70301), יש לקבוע, בטרם גזירת הדין את מתחם העונש ההולם, תוך התחשבות בעיקרון המנחה בענישה, שהוא קיומו של יחס הולם בין חומרת מעשה העבירה בנסיבותיו ומידת אשמו של הנאשם. בין סוג ומידת העונש המוטל עליו, מידת הפגיעה בערך החברתי המוגן, במדיניות הענישה הנהוגה ובנסיבות ביצוע העבירה. סבורני כי מתחם העונש ההולם בגין ארוע החזקת הסם לנוכח סוג הסם וכמותו מאסר לתקופה קצרה ועד 9 חודשי מאסר. בגין אירוע הסחר בסמים נוכח סוג הסם וכמותו מאסר לתקופה שיכול ותרוצה בדרך של עבודות שירות ועד ל- 18 חודשי מאסר.

בהינתן המתחם האמור, יש לגזור את עונשו של הנאשם תוך שקילת המתחם ותוך התחשבות בנסיבות המשליכות על קביעת העונש המתאים, כאשר בענייננו יש ליתן משקל להלימה בגזירת העונש לביצוע העבירה ע"י הנאשם; נסיבות ביצוע העבירה וחומרתה; מידת הפגיעה בערך המוגן; גילו של הנאשם; הנסיבות עליהן עמדה ההגנה בטיעוניה; הודאתו המצביעה על נטילת אחריות; לנאשם שלוש הרשעות בגין מעורבותו בעבירות סמים, תקיפת שוטר, איומים, נהיגה בקלות ראש והחזקת סכין למטרה לא כשרה; נוכח האמור בתסקיר שירות המבחן העובדה כי במהלך התקופה נמצאו בדיות השתן של הנאשם נקיות. ההליך הטיפולי שעבר הנאשם במסגרת שירות המבחן וכן נוכח הסכמת הצדדים, לעונש מוסכם.

**לאחר ששמעתי את הצדדים בהתחשב בטיעוניהם, אני מקבל את הסדר הטיעון בהיותו סביר וראוי בנסיבות המקרה והעניין ועל פי כל השיקולים הצריכים לגזר הדין אני קובע כי אלה העונשים שאני משית על הנאשם:**

1. אני דן את הנאשם למאסר למשך שישה חודשים, אני מטיל על הנאשם ביצוען של העבודות המפורטות בחוות דעתו של הממונה על עבודות השירות, עלֿֿפי הוראות סעיף [51 ב(ב)](http://www.nevo.co.il/law/70301/51b.b) ל[חוק העונשין](http://www.nevo.co.il/law/70301), התשל"ז-1977.

הנאשם יבצע את עבודות השירות בבית אבות משען גבעתיים רח' מצולות ים 9 גבעתיים וזאת במשך חמישה ימים בשבוע, 8.5 שעות עבודה ביום בערבי חג וחוה"מ יועסק כנהוג במקום העבודה, וגם אם לא עבד באותו יום, בין אם מסיבותיו ובין אם משום שהמקום סגור, יחויב ביום עבודה מלא.

תחילתן של ביצוע העבודות ביום 24.03.15, שעה 08:00 והן תהיינה בפיקוח מפקח אחראי רב כלאי מדיון רפאלה טלפון 0506278915.

על הנאשם להתייצב לפני מפקח על עבודות השירות לצורך קליטה והצבה בתאריך תחילת העבודה, בשעה 08:00, במפקדת מחוז מרכז, יחידת עבודות שירות, ת"ד 81, רמלה (טל': 9787060ֿ08).

אני מודיע לנאשם כי עליו להודיע לממונה על כל שינוי, אם יחול, בכתובת מגוריו, וכן עליו לעמוד בתנאי הפיקוח, שכן אי מילוי עבודות השירות על פי הנחיות המפקח, עלול להביא להפסקתן ולכליאה במתקן כליאה.

בית המשפט מזהיר את הנאשם, כי במהלך ריצוי ע"ש יהיה נתון למעקב של בדיקות שתן, סירוב לבדיקה או בדיקה עם ממצאים חיוביים או ניסיון לזייף דגימת שתן, יהוו עילה להפסקה מנהלית וריצוי העונש במאסר בפועל.

בית המשפט מזהיר את הנאשם, כי מדובר בתנאי העסקה קפדניים וכל חריגה מכללים אלו יש בה כדי להפסיק את עבודות השירות ורצוי יתרת העונש במאסר בפועל.

**המזכירות תעביר הודעה על גזר הדין לממונה על עבודת השירות.**

1. אני דן את הנאשם למאסר למשך **תשעה** חודשים וזאת על תנאי למשך שלוש שנים. התנאי הוא שלא יעבור עבירת סמים על פי הוראות [פקודת הסמים המסוכנים](http://www.nevo.co.il/law/4216) מסוג פשע.
2. הנאשם ישלם קנס בסך 1,500**₪** או 15 ימי מאסר תמורתם.

הקנס ישולם עד ליום 1/6/15.

1. הנני פוסל את הנאשם מלקבל או מלהחזיק רישיון נהיגה לתקופה של 6 חודשים וזאת על תנאי למשך 3 שנים.
2. אני מעמיד את הנאשם בצו מבחן למשך 12 חודשים ובית המשפט מסביר לנאשם ומזהיר אותו שאם לא ימלא אחר הוראות הצו מכל סיבה שהיא או יעבור עבירה נוספת, יהיה צפוי לעונש על עבירה שבגללה ניתן הצו. הנאשם הביע נכונות למלא אחר הוראות הצו.

**זכות ערעור לבית המשפט המחוזי בת"א, תוך 45 יום מהיום.**

**במידה וקיימים מוצגים הרי שהם יטופלו על פי שיקול הדעת של קצין החקירות.**

**ככל שהופקד פיקדון בתיק על-ידי הנאשם ובהיעדר מניעה על-פי דין, הקנס יקוזז מהפיקדון ואת היתרה יש להחזירו לידיו או לגורם אחר לפי בקשת הנאשם.**

הנאשם יפנה למזכירות ביהמ"ש לקבלת שובר תשלום קנס.

כל תנאי ומגבלה התלויים ועומדים כנגד הנאשם בטלים.

<#4#>

**5129371ניתנה והודעה היום י"ט שבט תשע"ה, 08/02/2015 במעמד הנוכחים.**

|  |
| --- |
| 54678313 |
| **שמואל מלמד , שופט** |

שמואל מלמד 54678313

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)