|  |  |  |
| --- | --- | --- |
| **בית משפט השלום בבאר שבע** | | |
| **ת"פ 16727-10-14 מדינת ישראל נ' קוקואשוילי** |  | **25 מרץ 2015** |

|  |  |
| --- | --- |
| **בפני כב' השופט איתי ברסלר-גונן, סגן נשיאה** | |
| **ה**מאשימה | מדינת ישראל  **ע"י ב"כ עו"ד הדס הוס טודרוס ועו"ד נופר לוי** | |
| **נגד** | | |
| **ה**נאשם | גיגה קוקואשוילי -בעצמו  **ע"י ב"כ עו"ד אפרת צרפתי** | |

<#1#>

**במסמך זה הושמטו פרוטוקולים**

חקיקה שאוזכרה:

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216): סע' [7.א.](http://www.nevo.co.il/law/4216/7.a.), [7.ג](http://www.nevo.co.il/law/4216/7.c)

[פקודת התעבורה [נוסח חדש]](http://www.nevo.co.il/law/5227): סע' [10(א)](http://www.nevo.co.il/law/5227/10.a)

[פקודת ביטוח רכב מנועי [נוסח חדש], תש"ל-1970](http://www.nevo.co.il/law/74501): סע' [2(א)](http://www.nevo.co.il/law/74501/2.a)

**גזר דין**

1. הנאשם הורשע, על פי הודאתו בעבירות של החזקת סם לצריכה עצמית לפי [סעיף 7(א) +(ג)](http://www.nevo.co.il/law/4216/7.a.;7.c) סיפא ב[פקודת הסמים המסוכנים](http://www.nevo.co.il/law/4216) (נוסח חדש), תשל"ג – 1973, עבירה של נהיגה ללא רישיון לפי [סעיף 10(א)](http://www.nevo.co.il/law/5227/10.a) ב[פקודת התעבורה](http://www.nevo.co.il/law/5227) (נוסח חדש), תשכ"א – 1961 ונהיגה ללא תעודת ביטוח לפי [סעיף 2(א)](http://www.nevo.co.il/law/74501/2.a) ב[פקודת ביטוח רכב מנועי](http://www.nevo.co.il/law/74501), תש"ל – 1970.
2. נסיבות המקרה הן שביום 5.10.2014 בשעות הצהריים נהג הנאשם ברכב בבאר-שבע, ללא רישיון נהיגה וללא ביטוח, כשהוא מחזיק ברכב חשיש במשקל 50 גר' נטו, לצריכתו העצמית אך ללא היתר.
3. הצדדים הגיעו להסדר טיעון לאחר הליך של דיון מקדמי ועתרו במשותף להשית על הנאשם עונש של 6 חודשי מאסר שיכול וירוצו בעבודות שירות, וזאת תוך הפעלת מאסר מותנה של 6 חודשים, בחופף. הוסכם גם קנס מוסכם ופסילה וענישה צופה פני עתיד לשיקול דעת בית המשפט.
4. הנאשם כבן 24, יש לו עבר פלילי בתחום הסמים, הוא הורשע בשנת 2012 בעבירות של סחר וסם ונידון לעונש של 30 חודשי מאסר. למעשה זהו העבר היחיד שלו שמקים עונש מאסר על תנאי.
5. במקרה דנן, ובשים לב לכך שכתב האישום תוקן משמעותית, לטענת המאשימה, נוכח קשיים ראייתיים, הרי שגם אם ההסדר מקל עם הנאשם, הוא עדיין נמצא במתחם העונש ההולם והוא מביא בחשבון את נטילת האחריות לצד הקשיים הראייתיים ומכאן שאני מאמצו. אני תקווה שבאמת הנאשם שינה את דרכיו ולא ישוב לפקוד עוד את בתי המשפט כנאשם.
6. התקבלה חוות דעת חיובית של הממונה על עבודות השירות.
7. נוכח האמור, אני דן את הנאשם לעונשים הבאים:
8. 6 חודשי מאסר.

בנוסף, אני מפעיל את העונש המותנה של שישה חודשי מאסר שהוטל על הנאשם בת.פ. 48262-02-12 של בית משפט השלום בבאר-שבע, וזאת בחופף.

**בסה"כ ירצה הנאשם 6 חודשי מאסר בפועל, אשר ירוצו בדרך של עבודות שירות בבסיס צבאי יחש"מ דרום (מחנה נתן)**, במשך חמישה ימים בשבוע, 8.5 שעות ביום או לפי קביעה אחרת של הממונה על עבודות השירות.

הנאשם יתייצב לריצוי עונשו ביום 15.6.2015 בשעה 08:00 במשרדי הממונה על עבודות השירות במפקדת מחוז דרום של שב"ס ליד כלא באר-שבע.

נוכח שלנאשם עבר בתחום הסמים, אני מבהיר לנאשם כי הממונה על עבודות השירות תהא רשאית להורות על מתן בדיקות שתן כתנאי לתחילת ביצוע העבודות ולהמשכן, בכל עת.

אני מזהיר את הנאשם שעליו לנהוג בהתאם לכללים ולתנאים שתקבע הממונה על עבודות השירות ושאם לא יעשה כן יכול ויופסקו עבודות השירות והוא יידרש לרצות את יתרת עונשו בכלא.

1. 6 חודשי מאסר על תנאי, לתקופה של שלוש שנים שלא יעבור כל עבירת סמים שהיא.
2. קנס כספי בסך 10,000 ש"ח או 100 ימי מאסר תמורתו. הקנס ישולם בדרך של קיזוז מהפיקדון בתיק [מ.ת. 16729-10-14](http://www.nevo.co.il/case/18088135) וזאת בתוך 45 יום.
3. אני פוסל את הנאשם מלהחזיק או לקבל רישיון נהיגה, וזאת למשך 8 חודשים מהיום.
4. בנוסף, אני דן את הנאשם לפסילת רישיון או קבלת רישיון נהיגה למשך 6 חודשים אולם עונש זה יהיה על תנאי והתנאי הוא שבמשך שלוש שנים מהיום לא יעבור עבירת סמים כלשהי או עבירה של נהיגה ללא רישיון נהיגה או בפסילה.

יתרת הפיקדון שהופקד בתיק [מ.ת. 16729-10-14](http://www.nevo.co.il/case/18088135) (לאחר קיזוז חלק הקנס) תמשיך לעמוד בתוקפה לשם הבטחת התייצבותו של הנאשם לריצוי עונשו, ותושב לנאשם (בכפוף לדין) רק לאחר סיום ריצוי כל עונש עבודות השירות [[ע"פ 10705/02 מכנושין נ' מדינת ישראל, פ"ד נח](http://www.nevo.co.il/case/5719640)(3) 529].

**מוצגי הסם בתיק החקירה יושמדו.**

**זכות ערעור בתוך 45 יום לבית המשפט המחוזי**.

<#7#>

**ניתנה והודעה היום ה' ניסן תשע"ה, 25/03/2015 במעמד הנוכחים.**

5129371

|  |
| --- |
| 54678313 |
| **איתי ברסלר-גונן , סגן נשיאה** |

איתי ברסלר גונן 54678313

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)