|  |  |  |
| --- | --- | --- |
| **בית משפט השלום בעכו** | | |
| **ת"פ 5466-10-14 מדינת ישראל נ' עומר(עציר)** |  | **22 יוני 2016** |

|  |  |
| --- | --- |
| **לפני כבוד ה**שופטת שושנה פיינסוד-כהן | |
| **המאשימה** | מדינת ישראל | |
| **נגד** | | |
| **הנאשם** | חוסין עומר | |

<#2#>

נוכחים:

ב"כ המאשימה – מתמחה מר דני קייזר

הנאשם –נוכח

הסניגור –עו"ד אבי קורונל בהעברה מעו"ד יניב אביטן, ס.ציבוריים

**במסמך זה הושמטו פרוטוקולי**

חקיקה שאוזכרה:

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216): סע' [7.א.](http://www.nevo.co.il/law/4216/7.a.), [7.ג](http://www.nevo.co.il/law/4216/7.c)

[פקודת התעבורה [נוסח חדש]](http://www.nevo.co.il/law/5227): סע' [62(3)](http://www.nevo.co.il/law/5227/62.3)

**ם**

**גזר דין**

1. הנאשם הורשע על פי הודאתו בכתב אישום מתוקן המייחס לו עבירות החזקה בסמים לצריכה עצמית, עבירה לפי [סעיפים 7(א)+7(ג)](http://www.nevo.co.il/law/4216/7.a.;7.c) סיפא לפקודת הסמים (נוסח חדש), תשל"ג- 1973 ועבירת נהגיה תחת השפעת סמים, עבירה לפי [סעיף 62(3)](http://www.nevo.co.il/law/5227/62.3) ל[פקודת התעבורה](http://www.nevo.co.il/law/5227).

2. על פיה עובדות המפורטות בכתב האישום המתוקן בהן הודה הנאשם אזי ביום 14.11.13, סמוך לשעה 23:57 בהיות הנאשם תחת השפעת סמים מסוג הרואין, נהג ברכב. באותו מעמד החזיק ברכבו בסם מסוכן מסוג הרואין במשקל 1.0408 גרם נטו המחולק לשתי אריזות.

3. את שתי העבירות ודאי כי יש ליראות כאירוע אחד. העבירות אותן ביצע הנאשם פוגעות בערכי השמירה על בריאות הציבור, ככל עבירת סמים. יחד עם זאת הנהיגה תחת השפעת סמים פוגעת בצורה חמורה יותר שכן, אינה פגיעה עצמית, עם הפגיעות הסביבתיות הנלוות לה, הנובעת מצריכה עצמית של סם. נהיגה תחת השפעת סמים מסכנת את כל משתמשי הדרך ובכלל זה אנשים שאין להם כל קשר עם הנאשם. הנאשם בוחר ליטול רכב ולנהוג בו לאחר שנטל סם, שתכליתו לפגוע במצבו ההכרתי.

4. באשר למתחם הענישה חלוקים הצדדים. שני הצדדים מסכימים כי יש לשלול את רישיונו של הנאשם. הצדדים חלוקים בשאלה בדבר אורך תקופת המאסר הרלוונטית. בעוד המאשימה טוענת כי מתחם הענישה מתחיל במאסר קצר ועד 8 חודשי מאסר בפועל, טוען הסנגור כי מתחם הענישה מתחיל בענישה מותנית כאשר עיקרה שלה ענישה אמור להיות בתחום שלישת רישיון הנהיגה.

5. דעתי הינה כדעת הסנגור במובן זה שמתחם הענישה ראוי הוא שיתחיל בענישה מותנית. הדבר נכון הוא כי ישנם מקרים חריגים בהם ראוי שלא שלהטיל אמסר בפועל גם על מי שנהג תחת השפעת סמים. יחד עם זאת לא בנקל ימצא עצמו אדם בחלק הנמוך שלה מתחם אשר אינו כולל ריצוי מאסר בפועל כאשר נהג הוא תחת השפעת סמים. שלילת שרישיון נהגיה הינה מחויבת. מי שנוהג תחת השפעת סמים מראה כי אין בידיו שיקול הדעת הנחוץ על מנת שיהיה לו רישיון הנהיגה תקף, אין הוא מקבל על עצמו את האחריות הנדרשת מתי יכול הוא לנהוג ומתי אינו יכול לעשות כן. אולם, הסיכון הרב והפגיעה החמורה בערך המוגן של שמירה על משתמשי הדרך, שמירה על חייהם, מחייב ענישה מרתיעה.

6. כניסה לרכב לאחר נטילת סמים כאשר יש עמו סמים נוספים ברכב, אינו מעשה מקרי כתוצאה מהתגרות כלשהיא אלא מחייב תכנון, גם אם לא ארוך. הנזק שצפוי היה להיגרם מביצוע העבירה כבר פורט על ידי וכלל פגיעה חמורה בגופם של אנשים אחרים וברכושם עד כדי סיכון ממשי לחיי אדם בפועל לא נגרם נזק.

7. הנאשם כבן 52, סב לנכד ראשון. הנאשם מרצה כעת עונש מאסר בן שמונה חודשים אשר הושת עליו על ידי בית המשפט לתעבורה לאחר שצירף בפניו מספר תיקים. תיק זה לא צורף בשל בעיית סמכות עניינית.

8. לנאשם עבר פלילי מכביד בעבירות סמים, רכוש ואלימות. יחד עם זאת אין להתעלם מכך כי הרשעתו האחרונה הייתה בשנת 2011, בגין עבירת סמים. גם העבירה הנדונה בתיק זה בפני בועה בשנת 2013 לפני כשנתיים וחצי. עברו התעבורתי של הנאשם מכביד וכולל עבירות מהעת האחרונה ובכלל זה נהגיה תחת השפעת סמים יחד עם זאת תאריך ביצוע אותה עבירה הינו מאוחר למועד ביצוע העבירה אשר לפני.

9. הנאשם הודה בהזדמנות הראשונה לאחר תיקון כתב האישום לצריכה עצמית של הסם. הנאשם מעיד על עצמו כי הוא משתתף בתוכניות שונות בכלא, מבקש לשנות את דרכו וכי לדבריו הוא נקי מסם, טענה שלא הובאו לה תימוכין.

10. הסנגור הוסיף וטען לכך כי אילו היה הדבר במסכות בית המשפט לתעבורה אזי היה תיק זה גם הוא מצורף ל"ניקון" שעשה הנאשם עת צירף את כל התיקים הפתוחים כנגדו בבית המשפט לתעבורה ובהסדר טיעון נשלח לרצות 8 חודשי מאסר. לשיטתו יש להתחשב בכך ולא להוסיף לתקופת מאסרו.

11. לאור כל האמור לעיל מוצאת אני כי הנאשם מצוי בין החלק התחתון לבין החלק האמצעי של מתחם הענישה. לנאשם עבר מכביד בתחום התעבורה, לנאשם עבר בסמים אם כי הרשעתו האחרונה משנת 2011 וזו אשר קדמה לה משנת 2004. יש להתחשב בכך כי פעל לצירוף תיקיו והוא מרצה מאסר בפועל, יחד עם זאת אין לחפוף את מלוא העונש אלא חייב הדבר לבוא לידי ביטוי כי היה מקרה נוסף של נהיגה תחת השפעת סמים וכי החזק בידיו באותה עת בסמים נוספים. קשה להניח כי לא היה הדבר משפיע על הענישה , מסכימה אני כי ההשפעה הייתה מידתית.

12. כנגד הנאשם ישנה התחייבות כספית עליה חתם וכן מוסכם כי העבירה שביצע יחד עם עברו מחייבת פסילת רישיונו לתקופה ממושכת.

**13. לאור כל האמור לעיל הנני גוזרת על הנאשם את העונשים הבאים-**

**א. מאסר לתקופה של 3 חודשים.**

**המאסר ירוצה כך שחודשיים מתוכו ירוצו בחופף לכל מאסר אותו הוא מרצה כעת וחודש אחד במצטבר.**

**ב. מאסר על תנאי לתקופה של חודשיים למשך 3 שנים מהיום והתנאי הוא כי הנאשם לא יעבור בתקופה זאת עבירה על פי** [**פקודת הסמים המסוכנים**](http://www.nevo.co.il/law/4216)**, ויורשע עליה בדין.**

**ג. מאסר על תנאי לתקופה של 6 חודשים למשך 3 שנים מיום שחרורו והתנאי הוא כי הנאשם לא יעבור בתקופה זאת עבירת נהיגה תחת השפעת סמים, ויורשע עליה בדין.**

ה. הנני מורה על הפעלת ההתחייבות אשר הושתה על הנאשם במסגרת [ת.פ. 3213/06](http://www.nevo.co.il/case/2430282)  (ת/3) בסך 5,000 ₪.

ההתחייבות תשולם ב- 10 תשלומים חודשיים שווים ע"ס 500 ש"ח כל אחד, החל מיום 10.12.16 ובכל 10 לחודש עוקב.

ו. הנני פוסלת את הנאשם מלקבל או מלהחזיק רשיון נהיגה לתקופה של 36 חודשים החל מיום שחרורו ממאסר.

רשמתי בפני הצהרת הנאשם כי אין בידיו רישיון נהיגה תקף, ועל כן פטור הוא מהפקדתו. הובהר לנאשם הצורך לפנות למשרד הרישוי לעריכת חישוב פסילה וכל עוד לא עשה כן, לא יכול הוא להסתמך על חישובו כי תקופת הפסילה הסתיימה.

ז. הנני פוסלת את הנאשם מלקבל או מלהחזיק רשיון נהיגה לתקופה של 12 חודשים וזאת על תנאי למשך שנתיים מיום שחרורו והתנאי הוא שהנאשם לא יעבור עבירת נהיגה תחת השפעת סמים ויורשע בה.

צו להשמדת המוצג- סמים

**זכות ערעור תוך 45 יום.**

<#4#>

**5129371ניתנה והודעה היום ט"ז סיוון תשע"ו, 22/06/2016 במעמד הנוכחים.**

|  |
| --- |
| 54678313 |
| **שושנה פיינסוד-כהן , שופטת** |

5129371

54678313

שושנה פיינסוד כהן 54678313

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)