|  |  |
| --- | --- |
| **בית משפט השלום בתל אביב - יפו** | |
|  |  |
| **ת"פ 37634-03-15 מדינת ישראל נ' כרמי**    תיק חיצוני: 89632/2015 | |

|  |  |  |
| --- | --- | --- |
| **בפני** | **כבוד ה**שופטשמואל מלמד | |
| מאשימה | | מדינת ישראל |
| **נגד** | | |
| נאשמים | | עמית כרמי |

חקיקה שאוזכרה:

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216): סע' [7.א.](http://www.nevo.co.il/law/4216/7.a.), [7.ג](http://www.nevo.co.il/law/4216/7.c), [13](http://www.nevo.co.il/law/4216/13), [19א](http://www.nevo.co.il/law/4216/19a)

[חוק העונשין, תשל"ז-1977](http://www.nevo.co.il/law/70301)

|  |
| --- |
| **גזר דין** |

**כתב האישום והסדר הטיעון**

ביום 26.01.16 הגיעו הצדדים להסדר לפיו, הנאשם הודה והורשע בעובדות כתב האישום המתוקן, ונשלח לקבלת תסקיר בטרם הטיעונים לעונש. אין הסכמה עונשית.

נוכח הודאתו הנאשם הורשע במיוחס לו בכתב האישום המתוקן– בעבירה של יבוא, יצוא, הספקה, סחר בסם מסוכן, לפי [סעיף 13](http://www.nevo.co.il/law/4216/13) + [19א](http://www.nevo.co.il/law/4216/19a) ל[פקודת הסמים המסוכנים](http://www.nevo.co.il/law/4216) [נוסח חדש] התשל"ג – 1973 (21 אישומים) ובעבירה של החזקת סם שלא לצריכה עצמית, לפי [סעיף 7 (א) + 7(ג)](http://www.nevo.co.il/law/4216/7.a.;7.c) רישא לפקודת הסמים המסוכנים [נוסח חדש] התשל"ג – 1973.

ע"פ עובדות כתב האישום המתוקן, ביום 26.2.15, בעיר גבעתיים, סחרו הנאשם והאחר בצוותא חדא בסם מסוכן, בכך שהנאשם מכר סם מסוכן מסוג חשיש במשקל של כ-6 גרם, תמורת סכום של 500 ₪. ביום 26.02.15, בראשון לציון, סחרו הנאשם והאחר בצוותא חדא בסם מסוכן, בכך שהנאשם מכר סם מסוכן מסוג קנבוס במשקל של כ-5 גרם, תמורת סכום של 500 ₪. ביום 19.02.15, בראשון לציון, סחרו הנאשם והאחר בצוותא חדא בסם מסוכן, בכך שהנאשם מכר סם מסוכן מסוג קנבוס במשקל של כ-10 גרם, וכן סם מסוכן מסוג חשיש במשקל של כ-2 גרם, תמורת סכום של 1800 ₪. ביום 21.01.15, בראשון לציון, סחרו הנאשם והאחר בצוותא חדא בסם מסוכן, בכך שהנאשם מכר סם מסוכן מסוג קנבוס במשקל של כ-10 גרם, תמורת סכום של 1000 ₪. ביום 26.02.15, בת"א, סחרו הנאשם והאחר בצוותא חדא בסם מסוכן, בכך שהנאשם מכר סם מסוכן מסוג קנבוס במשקל של כ-4 גרם, תמורת סכום של 400 ₪. ביום 26.02.15, בת"א, סחרו הנאשם והאחרת בצוותא חדא בסם מסוכן, בכך שהנאשם מכר סם מסוכן מסוג קנבוס במשקל של כ-8 גרם, בתמורה לסכום של 800 ₪. ביום 26.02.15, ברמת גן, סחרו הנאשם והאחרת בצוותא חדא בסם מסוכן, בכך שהנאשם מכר סם מסוכן מסוג קנבוס במשקל של כ-8 גרם, בתמורה לסכום של 800 ₪. ביום 26.02.15, ברמת גן, סחרו הנאשם והאחר בצוותא חדא בסם מסוכן, בכך שהנאשם מכר סם מסוכן מסוג קנבוס במשקל של כ-14 גרם, בתמורה לסכום של 1500 ₪, כאשר במועד האמור, מסר האחר לנאשם סכום של 900 ₪ והתחייב להעביר לידיו סכום נוסף של 600 ₪ בהמשך. ביום 26.02.15, באזור, סחרו הנאשם והאחר בצוותא חדא בסם מסוכן, בכך שהנאשם מכר סם מסוכן מסוג חשיש במשקל שאינו ידוע במדויק למאשימה, בתמורה לסכום של 300 ₪. ביום 26.02.15, ברמת גן, סחרו הנאשם והאחר בצוותא חדא בסם מסוכן, בכך שהנאשם מכר לאחר, 2 אצבעות של סם מסוכן מסוג חשיש במשקל שאינו ידוע במדויק למאשימה, בתמורה לסכום של 1000 ₪. ביום 26.02.15, האמצעות מסרונים, הזמין הנאשם מן האחר אצבע של סם מסוכן מסוג חשיש במשקל שאינו ידוע במדויק למאשימה. האחר אישר במסרון כי הסם האמור יגיע לאחר באותו היום. בהמשך לנסיבות המתוארות, ניסו הנאשם והאחר לסחור בסם מסוכן, בכך שהנאשם לקח את הסם מסוכן המיועד לאחר והיה בדרכו אליו. מעשיהם לא צלחו, שכן הנאשם נעצר בעודו ברכב וכאשר הסם המסוכן המיועד לאחר ברשותו. ביום 26.02.15, בת"א ,סחרו הנאשם והאחרת בצוותא חדא בסם מסוכן, בכך שהנאשם מכר סם מסוכן מסוג קנבוס במשקל של כ-5 גרם, בתמורה לסכום של 500 ₪. ביום 26.02.15, בת"א ,סחרו הנאשם והאחרת בצוותא חדא בסם מסוכן, בכך שהנאשם מכר סם מסוכן מסוג קנבוס במשקל של כ-5 גרם, בתמורה לסכום של 400 ₪. ביום 26.02.15, בת"א ,סחרו הנאשם והאחרת בצוותא חדא בסם מסוכן, בכך שהנאשם מכר סם מסוכן מסוג קנבוס במשקל של כ-5 גרם, בתמורה לסכום של 500 ₪. ביום 26.02.15, בת"א ,בשש הזדמנויות שונות, סחרו הנאשם ואחר בצוותא חדא בסם מסוכן, בכך שבכל הזדמנות מכר הנאשם לאחר סם מסוכן מסוג קנבוס במשקל שאינו ידוע במדויק למאשימה, בתמורה לסכום שאינו ידוע במדויק למאשימה בכל עסקה. ביום 26.02.15, ברמת השרון , סחרו הנאשם והאחרת בצוותא חדא בסם מסוכן, בכך שבכל הזדמנות מכר הנאשם לאחר סם מסוכן מסוג קנבוס במשקל של כ- 7 גרם, בתמורה לסכום של 770 ₪. ביום 27.02.16, בת"א סחרו הנאשם ואחר בצוותא חדא בסם מסוכן, בכך שמכר הנאשם לאחר סם מסוכן מסוג קנבוס במשקל 4.96 גרם נטו, בתמורה לסכום של 500 ₪. ביום 03.02.15 ,בת"א, סחרו הנאשם ואחר בצוותא חדא בסם מסוכן, בכך שמכר הנאשם לאחר סם מסוכן מסוג קנבוס במשקל של כ- 5 גרם , בתמורה לסכום של 500 ₪. ביום 15.01.15, בת"א, סחרו הנאשם ואחר בצוותא חדא בסם מסוכן, בכך שמכר הנאשם לאחר סם מסוכן מסוג קנבוס במשקל של כ- 5 גרם , בתמורה לסכום של 500 ₪. ביום 26.02.15, בת"א, סחרו הנאשם ואחר בצוותא חדא בסם מסוכן, בכך שמכר הנאשם לאחר אצבע של סם מסוכן מסוג חשיש, במשקל שאינו ידוע בדיוק למאשימה, בתמורה לסכום של 500 ₪. ביום 26.2.15, בת"א, סחרו הנאשם ואחר בצוותא חדא בסם מסוכן, בכך שמכר הנאשם לאחרים סם מסוכן מסוג קנבוס במשקל של כ- 5 גרם, בתמורה לסכום של 500 ₪. ביום 26.2.15, בת"א, סחרו הנאשם ואחר בצוותא חדא בסם מסוכן, בכך שמכר הנאשם לאחר סם מסוכן מסוג קנבוס במשקל של כ- 5 גרם ,בתמורה לסכום של 500 ₪. ביום 27.02.15, בת"א, החזיקו הנאשם והאחר בצוותא חדא, בתיק שנשא הנאשם וברכב בו נהג, סם מסוכן מסוג חשיש במשקל נטו כולל של 9.83 גרם, וכן סם מסוכן מסוג קנבוס במשקל נטו של 30.95, מחולקים למנות, שלא לצריכה עצמית, וזאת ללא רישיון או היתר מאת המנהל.

**תסקיר שירות המבחן**

בעניינו של הנאשם התקבל תסקיר שירות מבחן לפיו, הנאשם בן 38 ואב לשלושה ילדים (1-8). סיים 12 שנות לימוד ושירות צבאי מלא. עובד בחברת פרזול ועיצוב בתפקיד נהג ומחסנאי. ממכתב ההמלצה ממעסיקו הנוכחי עולה כי הנאשם עובד במקום עבודתו כ- 3 שנים, ממלא תפקידו במסירות ביושר ובהגינות. עוד מציין מעסיקו במכתבו כי הינו מעוניין לקחת חלק בכל דרך שיקומית שתביא להחזרתו של הנאשם למעגל החיים הרגיל. מעיון בגיליון הר"פ שלו של הנאשם עולה כי נעדר עבר פלילי ולא פתוחים כנגדו תיקי מב"ד נוספים. בהתייחס לעבירות נשוא הדיון הנאשם לוקח אחריות על ביצוען ומביע חרטה בשל התנהגותו הבעייתית. הנאשם גילה בפני שירות המבחן מודעות ראשונית כי מאופיין בדפוס מתמשך של שימוש בסמים באמצעי לפתרון מצוקותיו הרגשיות, ומבטא נכונות להתבוננות מעמיקה בדפוסיו, וזאת בכדי לרכוש כלים להתמודדות במצבי משבר, לחץ ומצבי קונפליקט בחייו. מהתסקיר עולה כי הנאשם מוכר לשירות המבחן מהליך המעצר והפיקוח החל מאפריל 2015. הנאשם מצוי משנה כשנה ושלושה חודשים בחלופת מעצר, כיום בתנאי מעצר בית חלקי, כשהמפקחים הם אשתו הוריו ומעסיקו הנוכחי. ממידע שהתקבל מגורמי הטיפול ביחידה לנפגעי סמים עולה כי הנאשם מטופל ביחידה מזה כשנה, כאשר מצוי בקשר טיפול פרטני, משתתף בקבוצה טיפולית ומוסר באופן רציף ועקבי בדיקות לאיתור שרידי סם. עוד עולה, כי משתף פעולה באופן מלא, מגיע למפגשים באופן מסודר, כמחויב להליך הטיפולי, תוך התבוננות על התנהלותו באופן המותאם ליכולותיו וכן, משקיע משאבים על מנת לשקם את דרכיו. כמו כן, נבדקה התאמתו לבית משפט לסמים ובשלב זה נמצא לא מתאים. שירות המבחן התרשם מאדם בעל משפחה, נעדר עבר פלילי, אשר אינו מאופיין בדפוסים עבריינים, מנהל אורח חיים מתפקד. וכן, מאדם אשר גדל במערכת משפחתית נורמטיבית, שומרת חוק וברקע להתמכרותו עמדו קשיים אישיותיים ורגשיים. שירות המבחן סבר כי ההליך המשפטי הנוכחי מהווה עבור הנאשם גורם מרתיע ומציב גבול. מכל האמור, שירות המבחן מעריך כי יש בטיפול ביחידה לנפגעי סמים כדי להפחית סיכון במצבו להישנות עבירות סמים. בהתאם לזאת, הומלץ על העמדתו בצו מבחן למשך שנה, בכפוף להמשך טיפול ביחידה לנפגעי סמים. בנוסף, הומלץ על עבודות שירות כענישה קונקרטית ומיציבת גבול ברור.

**טיעוני הצדדים לעונש**

במסגרת הראיות לעונש נשמעו 3 עדים מטעם הנאשם:

מר שרהני יצחק מעסיקו של הנאשם מזה 3 שנים. העיד על מסירותו של הנאשם לעבודה התנהלותו הנורמטיבית.

גב' דורי שני, מנהלת יח' התמכרויות באגף שרותים חברתיים בעיריית יבנה. במסגרת עבודתה הכירה את הנאשם ותיארה את השינוי המשמעותי שעבר הנאשם מאז אפריל 2015 השתלבותו של הנאשם בהליך הטיפולי. שמירה על ניקיונו והליך טיפולי חיובי. תיארה את חרדתו של הנאשם מפני ההליך המשפטי והחשש מפני מאסר. תיארה פרוגנוזה חיובית לשיקום.

גב' סוזנה כרמי אימו של הנאשם תיארה את הקשר שלה עם הנאשם. את שארע בעקבות תפיסתו בביצוע העבירה, בקשר עם מעסיקו של הנאשם, ההליך אותו עבר הנאשם. אימו של הנאשם לביצוע העבירה של הנאשם. ניתן היה להתרשם כי אימו של הנאשם קיבלה את הדברים בצורה קשה וההתמודדות של האם עם האישומים היא מורכבת תוך תמיכה שלה בבנה בנסיון לחלץ אותו מהמקום אליו נגרר. ביקשה מבית המשפט להושיט יד לעזרת בנה.

בטרם טיעונים לעונש הסכימו הצדדים להכריז על הנאשם סוחר סמים ולחלט כסף שנתפס.

ב"כ המאשימה טענה כי הנאשם הביא עדי הגנה לעונש, ברם המאישמה אינה יכולה להביא עדים מטעמה והם המשתמשים בסם שהם הנפגעים מביצוע העבירות של הנאשם. הציבור כולו נפגע בעבירות של סמים, נוכח הפגיעה שעושים המשתמשים במכלול הציבור כדי להשיג כסף לרכישת סם. ב"כ המאשימה ציינה כי הנאשם נעדר עבר פלילי. ב"כ המאישמה הפנתה לנסיבות ביצוע העבירה. סחר בסם מסוכן בצוותא עם אחר ובנסיון לסחר, בצוותא ב- 21 אישומים, והחזקת סם שלא לצריכה עצמית. האחר עמד לדין אולם טרם נגזר דינו. הערך המוגן של העבירה. מדובר בסחר סמים, עבירות שבשרשרת הסם הם עבירות הפצה, עבירות חמורות, לא מדובר בצריכה עצמית. מדובר בסם שלא לצריכה עצמית. בתי המשפט בכל ערכאותיהם פוסקים רבות בצורך להילחם בנגע, במלחמה בסמים. על בית המשפט להביא לאכיפה כדי לשרש את התופעה. ראשית באישום 42 הנאשם הורשע בהחזקת חשיש במשקל 9.83 גרם והחזקת קנבוס במשקל 30.95 שלא לצריכה עצמית. המתחם הוא 6-14 חודשי מאסר. התביעה סבורה כי המתחם בכל אישום נא בין 8-18 חודשי מאסר. ב"כ המאשימה הפנתה לפסיקה התומכת בעמדתה. ב"כ המאישמה התייחסה לתסקיר שהוא חיובי. הנאשם הביע חרטה, הציג בדיקות שתן נקיות. יחד עם זאת עתרה לדחות את המלצת שירות המבחן לנוכח חומרת המעשים והצורך במתן דגש בעבירות אלו לאינטרס הציבורי, פחות לנסיבות האישיות של הנאשם. ב"כ המאישמה עתרה לעונש מרתיע של מאסר בפועל. ב"כ המאישמה ביקשה להשית על הנאשם 30 חודשי מאסר בפועל, קנס, פסילת רישיון וחילוט.

ב"כ הנאשם ביקש לראות במקרה הנוכחי נאשם שעניינו די ייחודי בעולם הסמים – סחר בסמים. כעובדה מוסכמת המאשימה ציינה כי הנאשם עבד במס' רב של ארועים במשכורת של 5,000 ₪ לחודש בהפצת סם. הכסף שיחולט הוא כסף שנתפס במחסן, רובו נתפס במחסן אליו הגיע הנאשם. כתב אישום פוצל בגלל שהנאשם הודה, שיתף פעולה וסיפר על כל האירועים בהם היה מעורב כאשר הנאשם האחר זה שבעצם הפעיל ושילם את שכרו של הנאשם שמר על זכותו שלא לשתף פעולה עם המשטרה. מדובר במי שאינו עבריין הנאשם שוחרר ממעצר לאחר 10 ימים למרות מעשיו החמורים. ותוך זמן קצר בית המשפט החזיר אותו למעגל העבודה. הנאשם הגיע לשרות מבחן שיתף פעולה, הנאשם התמכר לסם מבלי משים דעת. ב"כ הנאשם הפנה לכך שהסם נמכר לאנשים נורמטיבים ולא עבריינים. ניתן לראות ממעשיו של הנאשם כי לא היתה לו כוונה של סוחר הסמים הקלאסי שכן הנאשם עבר עבור שכר של 5,000 ₪ בשביל מעסיקו ולמעשה הרווח שלו היה שולי. מדובר באדם נורמטיבי לו שני ילדים שהתפתה למכור את הסם כדי להגדיל את ההכנסה שלו. ב"כ הנאשם ביקש להסתכל על שיקול השיקום כשיקול בכורה ולסגת מפני האינטרס הציבורי. ב"כ הנאשם הפנה לפסיקה התומכת בעמדתו. ב"כ הנאשם קיבל את המתחם של התביעה יחד עם זאת אמר כי המתחם הוא לא תג מחיר אלא אינדווידולי לכל נאשם. ב"כ הנאשם הפנה לדברי המטפלת של הנאשם וסיכויי השיקום של הנאשם. שליחתו של הנאשם למאסר בפועל לא רק שתגלה פגיעה בו, אלא פגיעה רוחבית במשפחתו שתקרוס כלכלית. הפגיעה בשלושה ילדים, באשה ובסיכול שיקום עתידי ושיקום בעין שאותו מבצע. ב"כ הנאשם הפנה להמלצות שירות המבחן וביקש לאמצם.

**מתחמי ענישה שנקבעו ע"י בתי המשפט**

[**עפ"ג (י-ם) 59106-03-14**](http://www.nevo.co.il/case/13090102) **מדינת ישראל נ' מחמוד סליימה** (מיום 08.05.14) בעניינו של נאשם בעל עבר פלילי משמעותי ונסיבות אישיות קשות, שהורשע בחמש עבירות של סחר בסם, ארבע מתוכן בחשיש בכמות של כ- 100 גרם בכל פעם, והחמישית מכירת 30 טבליות MDMA החמיר בית המשפט המחוזי בעונשו מ- 16 חודשי מאסר ל-24 חודשי מאסר בפועל, אך הדגיש כי הדבר נובע מכך שערכאת הערעור אינה ממצה את הדין, וכי העונש הראוי הוא כ-9 חודשי מאסר לכל אחת מהעבירות. בית המשפט השלום קבע מתחם של 6 חודשי מאסר ועד 12 חודשים לכל אירוע. בית המשפט המחוזי קבע כי לטעמו היה מקום לקבוע מתחם ענישה גבוהה יותר.

[**עפ"ג (ב"ש) 23993-08-12**](http://www.nevo.co.il/case/4501564) **צברי נ' מדינת ישראל**  (מיום 21.01.13) בעניינו של נאשם, בעל עבר פלילי לא מכביד, שהורשע לאחר ניהול הוכחות בשתי עבירות של סחר בסם מסוג חשיש בכמות של כ – 200 גרם בכל פעם, ובעבירה של עסקה אחרת בסם מסוג חשיש בכמות של כ-400 גרם, אישר בית המשפט המחוזי את פסק דינו של בית משפט השלום שקבע מתחם ענישה של 14 עד 24 חודשי מאסר לכל עבירה, והטיל עליו עונש כולל בן 42 חודשי מאסר.

בית המשפט המחוזי הדגיש את ריבוי העבירות, כמויות הסמים בהן עסק הנאשם והתמורה הכספית הגבוהה שקיבל, וקבע כי בנסיבות אלו ניתן לאבחן בין עניינו לבין אחרים שנדונו בהסדרי טיעון בגין מכירת כמויות קטנות יותר לעונשי מאסר קצרים יותר.

[**רע"פ 2156/11**](http://www.nevo.co.il/case/5815624) **עזרא נ' מדינת ישראל** (20.03.11) בעניינו של נאשם בעל עבר פלילי מכביד, אך לא בעבירות סמים, שהורשע לאחר ניהול הוכחות בשבע עבירות של סחר בסם מסוג חשיש, חמש מתוכן בכמויות של כ -100 גרם, אחת בכמות של כ- 12 גרם ואחת בכמות של כ-400 גרם, אישר בית המשפט העליון את פסק הדין של בית המשפט השלום, שאושר גם במחוזי במסגרתו הוטל עליו עונש מאסר בן 5 שנים.

[**עפ"ג (ב"ש) 31724-10-13**](http://www.nevo.co.il/case/8441178) **ליאור מלכם נ' מדינת ישראל** (מיום 08.01.14) המערער הואשם עם שלושה אחרים, הורשע במסגרת הסדר טיעון בארבע עבירות של סחר בסם מסוכן ובעבירה אחת של החזקת סם מסוכן שלא לשימוש עצמי, ונדון ל-32 חודשי מאסר לריצוי בפועל. באישום 1 מכר המערער לסוכן הסמוי סם מסוכן מסוג חשיש במשקל 5.90 גרם נטו תמורת 200 ₪ באישום 2 מכר המערער לסוכן הסמוי סם מסוכן מסוג חשיש מחולק ל- 3 אריזות, במשקל כולל של 4.9614 גרם נטו, תמורת 150 ₪, באישום 3 מכר המערער לסוכן הסמוי סם מסוכן מסוג חשיש במשקל 21.10 גרם נטו בתמורה ל- 600 ₪. באישום 6 (לכתב האישום המקורי ש.מ.) מכר לסוכן הסמוי סם מסוכן מסוג חשיש במשקל 24.10 גרם נטו תמורת 600 ₪. נקבע מתחם ענישה של עונש מאסר בפועל לתקופה שבין 6 ל- 18 חודשים. בית המשפט המחוזי הפחית את עונש המאסר ל- 22 חודשי מאסר וזאת על רקע אחידות הענישה בפרשיה.

[**רע"פ 3627/13**](http://www.nevo.co.il/case/7012287) **ארן שדה נ' מדינת ישראל** (מיום 22.05.13) כב' הש' מלצר אישר פסיקת בית משפט השלום, שאושר גם בבית המשפט המחוזי (תל אביב). הנאשם סחר בסם בשתי הזדמנויות שונות בכך, שמכר לאחרים במועדים שונים סם קנבוס, במשקל של כ-1 גרם, תמורת 80 ₪, בכל פעם. הנאשם נדון לשבעה חודשי מאסר. יצוין כי במקרה זה התסקיר לא נשא המלצה.

**[רע"פ 4687/15](http://www.nevo.co.il/case/20420496)  פלג נ' מדינת ישראל** (13.08.15) על פי עובדות כתב אישום מתוקן, משך תקופה ארוכה - החל מדצמבר 2012 ועד 27.03.14. המבקש סחר בסמים מסוג מריחואנה באזור העיר תל אביב. המבקש ניהל פנקס ובו רשימה של אנשים להם סיפק את הסם וסכומי כסף לצדם. לרוב, הלקוחות היו שולחים לו מסרונים ובהם מפרטים את כמות הסם המבוקשת וקובעים איתו את מועד ביצוע עסקת הסם. המבקש סיפק את הסם ללקוחותיו במחיר קבוע של 100 ש"ח בעבור 1 גרם של מריחואנה. העסקאות בוצעו לרוב בביתו של המבקש או במסעדה- שניהם בתל אביב. על-פי האישום הראשון, ביום 27.03.14 החזיק המבקש, שלא לצריכתו העצמית, בדירתו סמים מסוג קנביס וחשיש מחולקים לשקיות בקופסאות. כמו כן המבקש החזיק משקל אלקטרוני, שהינו כלי המשמש לצריכת הסם. על – פי האישומים השני עד ה- 11, המבקש מכר בריבוי הזדמנויות סמים מסוג מריחואנה, בכמויות שונות, לאנשים רבים. בבית משפט השלום קבע מתחם הענישה באישום הראשון נע ממאסר על תנאי ועד ל- 8 חודשי מאסר בפועל, והמתחם ההולם לכל אחד מאירועי הסחר בסם מסוכן נע ממאסר לתקופה קצרה שיכול ותרוצה בעבודות שירות ועד ל- 15 חודשי מאסר בפועל. כמו כן, לנוכח הפקת הרווחים מהסחר בסם על ידי המבקש, הכריז בית משפט השלום על המבקש כסוחר סמים והורה על חילוט הכספים שנמצאו בדירתו. נדון ל- 24 חודשי מאסר בפועל. מאסר על תנאי, ופסילת רישיון הנהיגה לתקופה של 6 חודשים. המבקש ערער על גזר דינו לבית המשפט המחוזי נקבע, כי יש לתת משקל גבוה יותר לשיקום המשמעותי אותו עבר המבקש, וכי עונשו של המבקש הוחמר בשל קביעת בית משפט השלום לפיה כל מכירה סם מהווה אירוע. על כן, בית המשפט המחוזי פסק כי עונש המאסר בפועל יופחת ויועמד על 18 חודשי מאסר בפועל, וכן כי מתוך הסכום שנתפס בדירתו של המבקש יחולט סכום של 5,000 ₪ בלבד. בקשת רשות הערעור בבית המשפט העליון נדחתה.

[**עפ"ג (ת"א) 7280-05-16**](http://www.nevo.co.il/case/22065285)  **חסן אגבאריה נ' מדינת ישראל** (11.07.16). הורשע הנאשם על סמך הודאתו בעברה של סחר בסם מסוכן מסוג חשיש בתשעה אישומים בכל אישום ריבוי מקרים המיכרות היו בסדר גודל של כ- 200 ₪ למכירה, והחזקת סם שלא לצריכה עצמית, פלטה וחצי של סם מסוכן מסוג חשיש, במשקל כולל של 133.63 גרם. מתחם העונש ההולם נקבע, בגין כל אחד מהאישומים של סחר בסם מסוכן נקבע על מאסר לתקופה של 6 חודשים ועד למאסר למשך 15 חודשים. והחזקת סם שלא לצריכה עצמית, מאסר שיכול וירוצה בעבודות שירות ועד 12 חודשי מאסר. הנאשם נדון לעונש מאסר למשך 24 חודשים. מאסר על תנאי וקנס. בבית המשפט המחוזי הופחת עונש המאסר ל- 18 חודשי מאסר בפועל, כשהדגש הוא על נסיבותיו האישיות של המערער, הרקע הקשה ממנו צמח וכן נסיונות השיקום שאותם הוא עובר עד לנקודת הזמן הנוכחית. בנוסף ציין בית המשפט המחוזי "בהמלצה גלום איתות כי בית המשפט איננו מעלים עין מהמאמצים שעושה המערער לעלות על פסי התנהגות שונים."

[**ת"פ 26513-05-12**](http://www.nevo.co.il/case/4871250)  **מד"י נ' עיסא איברהים** שם נקבע מתחם של 5-6 חודשי מאסר ל- 12 חודשי מאסר. סחר ב -7.5 גרם נטו קנבוס בתמורה ל-100.

[**ת"פ 17410-08-13**](http://www.nevo.co.il/case/7944138) **מד"י נ' אלקלעי** הנאשם רכש סם מסוג קנבוס, במשקל של 30-100 גרם ושילם בין 2,000 ל- 3,000 ₪ בהמשך מכר את הסם לאחרים. נקבע מתחם ענישה של 9-18 חודשי מאסר, בשל שיקולי שיקום נדון הנאשם ל-6 חודשי מאסר בע"ש.

[**ת"פ 59983-05-13**](http://www.nevo.co.il/case/7027702) **מד"י נ' סביתאן** מכירה של סם מסוג קאנבוס בכמויות של 97 ו- 47 גרם בתמורה ל -2,500 ₪ ו- 1,300 ₪. בנוסף מכירה של 5 כדורי MDMA. נקבע מתחם ענישה בין מאסר של חודשי מאסר לריצוי בדרך של עבודות שירות ועד 12 חודשי מאסר. הנאשם נדון ל- 6 חודשי ע"ש.

[**ת"פ 54706-01-13**](http://www.nevo.co.il/case/5642705) **מד"י נ' חביב** נאשם סחר בארבע הזדמנויות שונות לשוטרת, אירוע 1 מכירה של סם מסוג חשיש במשקל 6.40 גרם, בתמורה ל-200 ₪. אירוע 2 מכירה של סם מסוג חשיש במשקל 5.38 גרם, בתמורה ל- 200 ₪. אירוע 3 מכירה של סם מסוג חשיש במשקל 3.98 גרם, בתמורה ל-100 ₪. אירוע 4 מכירה של אצבע חשיש, בכמות לא ידועה בתמורה ל- 50 ₪. נקבע מתחם הענישה, מאסר למשך מספר חודשים בודד ועד 18 חודשי מאסר בפועל. הנאשם נדון ל-6 חודשי ע"ש.

בהתאם לתיקון 113 ל[חוק העונשין](http://www.nevo.co.il/law/70301), יש לקבוע, בטרם גזירת הדין את מתחם העונש ההולם, תוך התחשבות בעיקרון המנחה בענישה, שהוא קיומו של יחס הולם בין חומרת מעשה העבירה בנסיבותיו ומידת אשמו של הנאשם. בין סוג ומידת העונש המוטל עליו, מידת הפגיעה בערך החברתי המוגן, במדיניות הענישה הנהוגה ובנסיבות ביצוע העבירה, לנוכח האמור הדוגמאות שהובאו המעידות על מתחמים הרווחים בעבירות דומות. סבורני כי מתחם העונש ההולם בגין האירוע של סחר בסם מסוכן בהתחשב באמור, ובין היתר בסוג הסם וכמותו, הינו מאסר לתקופה קצרה שיכול ותרוצה בעבודות שירות ועד למאסר למשך 15 חודשים. בגין החזקת הסם שלא לצריכה עצמית מאסר על תנאי ועד 9 חודשי מאסר.

בהינתן המתחם האמור, יש לגזור את עונשו של הנאשם תוך שקילת המתחם ותוך התחשבות בנסיבות המשליכות על קביעת העונש המתאים, כאשר בענייננו יש ליתן משקל להלימה בגזירת העונש לביצוע העבירה ע"י הנאשם; נסיבות ביצוע העבירה וחומרתה; מידת הפגיעה בערך המוגן; גילו של הנאשם; הנסיבות עליהן עמדה ההגנה בטיעוניה; הודאתו המצביעה על נטילת אחריות; היותו נעדר עבר פלילי.

**מצבו של הנאשם אינו פשוט. מדובר במי שהביע חרטה. חשב לעשות רווח בעבודה שעל פניה אינה חוקית בעליל. הנאשם ידע כי במעשיו נפל פגם אולם הפיתוי להכנסה לא הניע אותו מביצוע העבירות. מדובר במספר רב מאד של עבירות ולא ניתן להתעלם כי באישומים השונים נמכרו מכירות לאנשים שונים. מנגד הנאשם עבר הלך שיקומי משמעותי ביותר, ברם שיקום אינו תכלית הכל ובמעשים חמורים אין די בשיקום כדי להימנע מהטלת עונש מאסר. אציין כי השיקום מהווה שיקול לקולא זאת גם כאמור על פי תיקון 113 ל**[**חוק העונשין**](http://www.nevo.co.il/law/70301)**. החוק לא קבע כי לשיקום מעמד בכורה ולמעשה לא קבע את מעמדו כלל, אלא הוא מהווה שיקול אחד מתוך שיקולי הענישה. בית המשפט מתחשב בעובדה כי אין לנאשם עבר, בהליכי השיקום של הנאשם, בנסיבותיו האישיות המורכבות העובדה כי יש תלויים בנאשם. אך מכלול הנסיבות בריבוי כה רב של מקרים אינו מאפשר להגיע לתוצאה כפי שהומלץ במסגרת תסקיר שירות המבחן.**

**לאחר ששמעתי את הצדדים בהתחשב בטיעוניהם, בנסיבות המקרה והעניין ועל פי כל השיקולים הצריכים לגזר הדין אני קובע כי אלה העונשים שאני משית על הנאשם:**

1. אני דן את הנאשם לעונש מאסר למשך 18 חודשים בניכוי ימי מעצרו 10 ימים.
2. אני דן את הנאשם למאסר למשך 9חודשים וזאת על תנאי למשך שלוש שנים. התנאי הוא שלא יעבור עבירת סמים על פי הוראות [פקודת הסמים המסוכנים](http://www.nevo.co.il/law/4216) מסוג פשע.
3. אני דן את הנאשם למאסר למשך חודשיים וזאת על תנאי למשך שלוש שנים. התנאי הוא שלא יעבור עבירת סמים על פי הוראות [פקודת הסמים המסוכנים](http://www.nevo.co.il/law/4216), מסוג עוון.
4. הנאשם ישלם קנס בסך 2,000 **₪** או 20 ימי מאסר תמורתם.

הקנס ישולם עד ליום 01.11.16.

1. אני מכריז על הנאשם סוחר סמים ומורה על חילוט הכסף שנתפס טלפון אייפון וטלפון סמסונג.

**זכות ערעור לבית המשפט המחוזי בת"א, תוך 45 יום מהיום.**

**במידה וקיימים מוצגים הרי שהם יישמדו, יחולטו, יושבו לבעליהם על פי שיקול הדעת של קצין החקירות.**

**ככל שהופקד פיקדון בתיק על-ידי הנאשם, הקנס יקוזז מהפיקדון ואת היתרה יש להחזירו לידיו או לגורם אחר לפי בקשת הנאשם, בהיעדר מניעה על-פי דין.**

הנאשם יפנה למזכירות ביהמ"ש לקבלת שובר תשלום קנס.

**5129371ניתנה והודעה היום ד' אלול תשע"ו, 07/09/2016 במעמד הנוכחים.**

|  |
| --- |
| 54678313 |
| **שמואל מלמד , שופט** |

שמואל מלמד 54678313

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)