|  |  |  |
| --- | --- | --- |
| **בית משפט השלום בראשון לציון** | | |
| **ת"פ 2147-04-15 מדינת ישראל נ' פרץ**  **ת"פ 16277-07-15 מדינת ישראל נ' פרץ** |  | **16 יולי 2015** |

|  |  |
| --- | --- |
| **לפני כבוד ה**שופטת שירלי דקל נוה | |
| **ה**מאשימה | מדינת ישראל | |
| **נגד** | | |
| **ה**נאשם | אריס פרץ | |

<#1#>

נוכחים:

ב"כ המאשימה עו"ד פרטוק

ב"כ הנאשם עו"ד קריטי

הנאשם התייצב

חקיקה שאוזכרה:

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216): סע' [7 (א)](http://www.nevo.co.il/law/4216/7.a), [(ג)](http://www.nevo.co.il/law/4216/7.c)

**במסמך זה הושמטו פרוטוקולים**

**החלטה והכרעת דין**

לבקשת הנאשם ובהתאם להודאתו, אני מרשיעה אותו בעבירה של החזקה / שימוש בסמים לצריכה עצמית לפי [סעיף 7 (א)](http://www.nevo.co.il/law/4216/7.a) + [(ג)](http://www.nevo.co.il/law/4216/7.c) סיפא ל[פקודת הסמים המסוכנים](http://www.nevo.co.il/law/4216) [נוסח חדש] תשל"ג-1973, ולבקשתו אני מורה על צירוף העבירה לתיק העיקרי.

<#3#>

**ניתנה והודעה היום** כ"ט תמוז תשע"ה**,** 16/07/2015 **במעמד הנוכחים.**

|  |
| --- |
|  |
| **שירלי דקל נוה , שופטת** |

**גזר דין**

הנאשם הורשע בהתאם להודאתו, ובמסגרת הסדר טיעון בעבירה המיוחסת לו בכתב האישום בתיק העיקרי ובתיק שצורף , בשני המקרים בעבירה של החזקה / שימוש בסמים לצריכה עצמית.

לפי עובדות כתב האישום בתיק העיקרי, בתאריך 18/2/14, החזיק הנאשם בתוך מגירה במטבח בביתו סם מסוג קוקאין במשקל 0.524 גרם נטו, וכן החזיק בתוך ארון הכיור שבחדר השירותים סם מסוכן מסוג קנאבוס במשקל 0.24 גרם נטו.

לפי עובדות כתב האישום בתיק שצורף בתאריך 19/6/14, החזיק הנאשם סם מסוכן מסוג LSD לצריכה עצמית.

הצדדים הגיעו להסדר שבמסגרתו עתרו במשותף להשתת מאסר על תנאי וקנס בסך 1,500 ₪.

באי כח הצדדים, טענו כי מדובר בהסדר ראוי והולם, לנוכח התיקונים לקולא בשני כתבי האישום והודאתו של הנאשם.

עבירות הסמים פוגעות הן בבריאות המשתמש בסמים והן בציבור בכללותו ובהתאם לפסיקה יש לנקוט ענישה מחמירה. במקרה זה, הנאשם החזיק סמים לצריכה עצמית מסוגים שונים ובמועדים שונים.

מתחם העונש ההולם את העבירות בנסיבותיהן נע בין מאסר על תנאי ברף הנמוך לבין מאסר בפועל או בעבודות שירות למשך מספר מצומצם של חודשים וכן ענישה נלווית.

נאשם זה הוא בן 25 בעל עבר פלילי הכולל 3 הרשעות קודמות בעבירות נגד הרכוש, סמים, עבירות כלפי שוטרים ועובדי ציבור ועוד והוא אף ריצה מאסר בפועל בן 12 חודשים.

לאחר ששקלתי את כל הנסיבות הצריכות לעניין ואת טיעוני הצדדים, ובהם גילו של הנאשם, עברו הפלילי, התיקון בכתבי האישום, הודאתו של הנאשם והחסכון בזמן שיפוטי יקר ואת האינטרס הציבורי, ההסדר הינו סביר ועולה בקנה אחד עם מתחם הענישה ההולם והראוי.

לפיכך, מוצאת אני לנכון לכבד את הסדר הטיעון וגוזרת על הנאשם את העונשים הבאים:

א) מאסר על תנאי למשך 6 חודשים, והנאשם לא יישא בעונש זה אלא אם כן יעבור בתוך שלוש שנים מהיום עבירה על [פקודת הסמים המסוכנים](http://www.nevo.co.il/law/4216) מסוג פשע.

ב) מאסר על תנאי למשך 3 חודשים, והנאשם לא יישא בעונש זה אלא אם כן יעבור בתוך שלוש שנים מהיום עבירה על [פקודת הסמים המסוכנים](http://www.nevo.co.il/law/4216) מסוג עוון.

ג) קנס כספי בסך 1,500 ₪ או 15 ימי מאסר תמורתו.

הקנס ישולם בשני תשלומים שווים, האחד לא יאוחר מיום 1/8/15 והשני לא יאוחר מיום 1/9/15.

באם תשלום אחד מן התשלומים לא יפרע במועדו או במלואו, יעמוד כל הקנס או יתרתו לפירעון מידי.

**הנאשם יפנה למזכירות בית-המשפט לקבלת שוברים לתשלום הקנס.**

**זכות ערעור לבית המשפט מחוזי מרכז – לוד תוך 45 ימים מהיום.**

<#5#>

**5129371ניתן והודע היום כ"ט תמוז תשע"ה, 16/07/2015 במעמד הנוכחים.**

|  |
| --- |
| 54678313 |
| **שירלי דקל נוה , שופטת** |

הוקלד על ידי איילין אלון

שירלי דקל נוה 54678313

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)