|  |  |  |
| --- | --- | --- |
| **בית משפט השלום בבאר שבע** | | |
| **ת"פ 1882-05-15 מדינת ישראל נ' מלכה(עציר)** |  | **23 יוני 2015** |

|  |  |
| --- | --- |
| **בפני כב' השופט איתי ברסלר-גונן, סגן נשיאה** | |
| **ה**מאשימה | מדינת ישראל  **ע"י ב"כ עו"ד הילה אליהוא פיטוסי** | |
| **נגד** | | |
| **ה**נאשם | אושר מלכה (עציר)-בעצמו  **ע"י ב"כ עו"ד בני גריקו** | |

<#1#>

**במסמך זה הושמטו פרוטוקולים**

חקיקה שאוזכרה:

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216): סע' [7(א)](http://www.nevo.co.il/law/4216/7.a), [(ג)](http://www.nevo.co.il/law/4216/7.c), [13](http://www.nevo.co.il/law/4216/13)

[חוק העונשין, תשל"ז-1977](http://www.nevo.co.il/law/70301): סע' [52(ג)](http://www.nevo.co.il/law/70301/52.c), [499(א)(1)](http://www.nevo.co.il/law/70301/499.a.1)

**החלטה**

כתב אישום מתוקן התקבל וסומן כא/1 והוא ייסרק על ידי המזכירות לתיק בית המשפט.

<#3#>

**ניתנה והודעה היום** ו' תמוז תשע"ה**,** 23/06/2015 **במעמד הנוכחים.**

|  |
| --- |
|  |
| **איתי ברסלר-גונן , סגן נשיאה** |

<#4#>

**הכרעת דין**

נוכח הודאת הנאשם בעובדות כתב האישום המתוקן, אני מרשיע אותו בעבירות שיוחסו לו בכתב האישום המתוקן, שהן עבירות של סחר בסם מסוכן והחזקת סם לצריכה עצמית, עבירות לפי [סעיפים 13](http://www.nevo.co.il/law/4216/13) ו-[7(א)](http://www.nevo.co.il/law/4216/7.a) + [(ג)](http://www.nevo.co.il/law/4216/7.c) סיפא ב[פקודת הסמים המסוכנים](http://www.nevo.co.il/law/4216) [נוסח חדש], תשל"ג – 1973. עוד מורשע הנאשם בעבירה של קשירת קשר לביצוע פשע לפי [סעיף 499(א)(1)](http://www.nevo.co.il/law/70301/499.a.1) ב[חוק העונשין](http://www.nevo.co.il/law/70301), תשל"ז – 1977.

<#5#>

**ניתנה והודעה היום** ו' תמוז תשע"ה**,** 23/06/2015 **במעמד הנוכחים.**

|  |
| --- |
|  |
| **איתי ברסלר-גונן , סגן נשיאה** |

<#6#>

**גזר דין**

1. הנאשם הורשע, על פי הודאתו, בעבירות של סחר בסם מסוכן והחזקת סם לצריכה עצמית, עבירות לפי [סעיפים 13](http://www.nevo.co.il/law/4216/13) ו-[7(א)](http://www.nevo.co.il/law/4216/7.a) + [(ג)](http://www.nevo.co.il/law/4216/7.c) סיפא ב[פקודת הסמים המסוכנים](http://www.nevo.co.il/law/4216) [נוסח חדש], תשל"ג – 1973. עוד הורשע הנאשם בעבירה של קשירת קשר לביצוע פשע לפי [סעיף 499(א)(1)](http://www.nevo.co.il/law/70301/499.a.1) ב[חוק העונשין](http://www.nevo.co.il/law/70301), תשל"ז – 1977.
2. מדובר בהפעלת סוכן משטרתי סמוי. ביום 12.1.2015 קשר הנאשם קשר עם אחר למכור סם לסוכן ואכן מכר לו חשיש במשקל 18.6 גרם בתמורה ל-1,250 ₪.

ביום 22.1.2015 החזיק הנאשם 5 גרם חשיש לצריכתו העצמית.

1. הצדדים הגיעו להסדר טיעון לאחר הליך של דיון מקדמי.
2. הנאשם כבן 23. לחובתו עבר בעבירות דומות בתחום הסמים. יש לו גם עבר בתחום הרכוש. הוא ריצה עונשי מאסר בעברו ויש לו מאסרים על תנאי.
3. מדובר בעונש מקל עם הנאשם, אולם בשים לב לקשיים הראייתיים שעלו גם במסגרת ההליך המקדמי ונוכח שהעונש עדיין, בכל מקרה, נמצא במתחם העונש ההולם ובשים לב לנטילת האחריות המהירה של הנאשם, אאמץ את ההסדר. האיזון יבוצע באמצעות ענישה צופה פני עתיד.
4. נוכח האמור, אני דן את הנאשם לעונשים הבאים:
5. 10 חודשי מאסר בפועל, אשר ימנו מיום מעצרו 29.4.2015.

אני מפעיל את העונש המותנה של 12 חודשי מאסר שהוטל על הנאשם ב[ת.פ. 15321-01-13](http://www.nevo.co.il/case/4157817) של בית משפט שלום בבאר שבע, כאשר חציו במצטבר וחציו בחופף. אני מפעיל עונש מאסר על תנאי של 6 חודשים מ[ת.פ 15321-01-13](http://www.nevo.co.il/case/4157817) של בית משפט שלום בבאר שבע, וכן עונש מאסר על תנאי של 3 חודשים מ[ת.פ 4618-08-13](http://www.nevo.co.il/case/7898947) של בית משפט שלום בבאר שבע, שניהם בחופף.

**למען הסר ספק, בסה"כ ירצה הנאשם 16 חודשי מאסר שיימנו ממועד מעצרו ביום 29.4.2015.**

1. 10 חודשי מאסר על תנאי, לתקופה של שלוש שנים בהתאם [לסעיף 52(ג)](http://www.nevo.co.il/law/70301/52.c) ב[חוק העונשין](http://www.nevo.co.il/law/70301) תשל"ז – 1977 שלא יעבור עבירת סמים מסוג פשע.
2. 5 חודשי מאסר על תנאי, לתקופה של שלוש שנים בהתאם [לסעיף 52(ג)](http://www.nevo.co.il/law/70301/52.c) ב[חוק העונשין](http://www.nevo.co.il/law/70301) תשל"ז – 1977 שלא יעבור עבירת סמים מסוג עוון.
3. קנס כספי בסך 1,500 ש"ח או 30 ימי מאסר תמורתו. הקנס ישולם ב -5 תשלומים חודשיים שווים ורצופים, החל מיום 1.10.2016 ובמשך כל 1 לחודש שלאחריו. לא ישולם אחד התשלומים במועדו, תעמוד כל היתרה לפירעון מיידי ויתווספו תוספות פיגור כחוק, וזאת מעבר לזכותה של המאשימה לבקש הפעלת מאסר חלף הקנס.
4. הנאשם יחתום על התחייבות כספית שלא לעבור כל עבירת סמים מסוג פשע. ההתחייבות תהא לתקופה של שלוש שנים ממועד שחרורו ובסך של 5,000 ₪ ואם לא תחתם בתוך עשרה ימים מהיום, ייאסר הנאשם למשך 90 ימים לשם כפייה.
5. אני פוסל את הנאשם מלהחזיק או לקבל רישיון נהיגה, וזאת למשך 8 חודשים מיום שחרורו. רשמתי הצהרת הנאשם שאין לו רישיון נהיגה להפקיד.
6. בנוסף, אני דן את הנאשם לפסילת רישיון או קבלת רישיון נהיגה למשך 12 חודשים אולם עונש זה יהיה על תנאי והתנאי הוא שבמשך 3 שנים ממועד שחרורו ממאסר לא יעבור עבירת סמים כלשהי.

**הדיון הקבוע בפני כב' השופט עטר ליום 29.6.2015 – מבוטל.**

**הדיון הקבוע בפני כב' השופט בן טולילה ליום 14.7.2015 – מבוטל.**

**הדיון הקבוע בפני כב' השופט ד"ר ליבדרו ליום 10.9.2015 – מבוטל.**

מורה על השמדת מוצגי הסמים והקלטות בתיק החקירה, ככל שאינם דרושים להליך אחר.

**זכות ערעור בתוך 45 יום לבית המשפט המחוזי**.

<#7#>

**5129371ניתנה והודעה היום ו' תמוז תשע"ה, 23/06/2015 במעמד הנוכחים.**

|  |
| --- |
| 54678313 |
| **איתי ברסלר-גונן , סגן נשיאה** |

הוקלד על ידי עדי דבדה

איתי ברסלר גונן 54678313

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)