|  |  |  |
| --- | --- | --- |
| **בית משפט השלום בבאר שבע** | | |
| **ת"פ 34737-07-15 מדינת ישראל נ' אל טנני** |  | **22 מרץ 2016** |

|  |  |
| --- | --- |
| **בפני כב' השופט איתי ברסלר-גונן, סגן נשיאה** | |
| **ה**מאשימה | מדינת ישראל  **ע"י ב"כ עוה"ד הדס הוס טודרוס ולי גורמן** | |
| **נגד** | | |
| **ה**נאשם | אבישי אל טנני-בעצמו  **ע"י ב"כ עו"ד עידו פורת** | |

<#1#>

**במסמך זה הושמטו פרוטוקולים**

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301)

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216)

**גזר דין**

1. הנאשם הורשע, על פי הודאתו בעבירות של מתן אמצעי לביצוע פשע, הפרעה לשוטר במילוי תפקידו וניסיון לתקיפת שוטר, עבירות לפי סעיפים 498, 275 ו – 274(1) + 25 ב[חוק העונשין](http://www.nevo.co.il/law/70301) תשל"ז – 1977, בהתאמה.

עוד הורשע הנאשם בעבירה של סיוע לסחר בסם מסוכן, לפי סעיף 13 ב[פקודת הסמים המסוכנים](http://www.nevo.co.il/law/4216) [נוסח חדש], תשל"ג – 1973 יחד עם סעיף 31 ב[חוק העונשין](http://www.nevo.co.il/law/70301).

1. נסיבות המקרה הן שביום 1.7.2015 מסר הנאשם את רכבו לקטין על מנת שאותו קטין ימכור סמים לאחרת. ביום 2.7.2015 סייע הנאשם לקטין לסחור בסם חשיש. הוא הגיע לשכונה ט' בבאר-שבע עם רכבו (אותו רכב שבאמצעותו אפשר לקטין יום קודם לסחור בסם), כאשר ברכב היו סמים. בכך סייע לאותו קטין לבצע את הסחר. ביום 6.7.2015 הגיעו שוטרים לעצור את הנאשם, הכניסו אותו לניידת. אולם שם הוא ניסה לקחת את מפתחות מכיס חולצתו ולמסור אותם לאדם אחר, וזאת על מנת להכשיל את השוטר ובדרך מתחנת המשטרה ניסה לנגוח בשוטר מספר פעמים ללא הצלחה.
2. הצדדים הגיעו להסדר טיעון ועתרו במשותף להשית על הנאשם 4 חודשי מאסר שיכול וירוצו בעבודות שירות, לצד עונשי מאסר מותנים מוסכמים, פסילה על תנאי לשיקול דעת בית המשפט וקנס מוסכם לצד חתימה על התחייבות.
3. הנאשם כבן 21 היום. אין לו עבר פלילי. בשל גילו הצעיר הוגש תסקיר לעונש. שירות המבחן סקר את מצבו המשפחתי, הוא סיים 12 שנות לימוד, יש לו תעודת בגרות. הוא עבד ולמעשה נמצא בעיצומו של שירות צבאי. שירות המבחן סבור כי ההליך דנן חידד עבור הנאשם את ההשפעה של המחיר שיהיה עליו לשלם גם בהמשך דרכו כתוצאה מהתחברות לחברה שלילית. עם זאת, שירות המבחן סבור שרמת הסיכון להישנות התנהגות עוברת חוק מצדו של הנאשם, נמוכה. שירות המבחן המליץ לאמץ למעשה את ההסדר העונשי.
4. הנאשם פגע בערכים המוגנים ולמעשה אפשר, לא רק סחר בסם, אלא מעורבות של קטין בעבירות אלו. הפגיעה היא משמעותית. אולם בשים לב לחלקו של הנאשם באירועים ולהעדר עבר פלילי ולאמור בתסקיר שירות המבחן, מדובר בהסדר סביר שיש לאמצו.
5. התקבלה חוות דעת חיובית של הממונה על עבודות השירות.
6. נוכח האמור, אני דן את הנאשם לעונשים הבאים:
7. 4 חודשי מאסר, אשר ירוצו בדרך של עבודות שירות ב"באר שובע" בבאר שבע, במשך חמישה ימים בשבוע, 8.5 שעות ביום או לפי קביעה אחרת של הממונה על עבודות השירות.

הנאשם יתייצב לריצוי עונשו ביום 1.8.2016 בשעה 08:00 במשרדי הממונה על עבודות השירות במפקדת מחוז דרום של שב"ס ליד כלא באר-שבע.

אני מזהיר את הנאשם שעליו לנהוג בהתאם לכללים ולתנאים שתקבע הממונה על עבודות השירות ושאם לא יעשה כן יכול ויופסקו עבודות השירות והוא יידרש לרצות את יתרת עונשו בכלא.

1. 12 חודשי מאסר על תנאי, לתקופה של שלוש שנים מהיום שלא יעבור עבירת סמים מסוג פשע.
2. 6 חודשי מאסר על תנאי, לתקופה של שלוש שניםשלא יעבור עבירת סמים מסוג עוון.
3. קנס כספי בסך 3,500 ש"ח או 35 ימי מאסר תמורתו. הקנס ישולם ב -10 תשלומים חודשיים שווים ורצופים, החל מיום 1.10.2016 ובמשך כל 1 לחודש שלאחריו. לא ישולם אחד התשלומים במועדו, תעמוד כל היתרה לפירעון מיידי ויתווספו תוספות פיגור כחוק, וזאת מעבר לזכותה של המאשימה לבקש הפעלת מאסר חלף הקנס.
4. הנאשם יחתום על התחייבות כספית שלא לעבור כל עבירת סמים או עבירה כלפי שוטרים. ההתחייבות תהא לתקופה של שלוש שנים ובסך של 5,000 ₪ ואם לא תחתם בתוך עשרה ימים מהיום, ייאסר הנאשם למשך 60 ימים לשם כפייה.
5. בנוסף, אני דן את הנאשם לפסילת רישיון או קבלת רישיון נהיגה למשך 6 חודשים אולם עונש זה יהיה על תנאי והתנאי הוא שבמשך 36 חודשים מהיום לא יעבור עבירת סמים כלשהי.

אני מורה על השמדת מוצגי הסם, ככל שאינם דרושים להליך אחר.

מתוך הפיקדון שהופקד בתיק [מ.ת. 34742-07-15](http://www.nevo.co.il/case/20445864), וככל שאין על פיקדון זה עיקולים כלשהם, יושבו לנאשם באמצעות סנגורו סך של 5,000 ₪ והיתרה תמשיך לעמוד בתוקפה לשם הבטחת התייצבותו של הנאשם לריצוי עונשו, ותושב לנאשם (בכפוף לדין) רק לאחר סיום ריצוי כל עונש עבודות השירות [[ע"פ 10705/02 מכנושין נ' מדינת ישראל, פ"ד נח](http://www.nevo.co.il/case/5719640)(3) 529].

**זכות ערעור בתוך 45 יום לבית המשפט המחוזי**.

<#3#>

**ניתנה והודעה היום י"ב אדר ב' תשע"ו, 22/03/2016 במעמד הנוכחים.**

5129371

|  |
| --- |
| 54678313 |
| **איתי ברסלר-גונן , סגן נשיאה** |

הוקלד על ידי עדי דבדה

איתי ברסלר גונן 54678313

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)