|  |  |
| --- | --- |
| **בית משפט השלום בתל אביב - יפו** | |
|  |  |
| **ת"פ 62524-12-15 מדינת ישראל נ' קובישקין** | |

|  |  |  |
| --- | --- | --- |
| **לפני** | **כבוד השופט שמואל מלמד** | |
| **המאשימה:** | | **מדינת ישראל**  ע"י ב"כ עו"ד **הכהן ויצחקי** |
| **נגד** | | |
| **הנאשמים:** | | **אנדריי קובישקין**  ע"י ב"כ עו"ד **ברנט** |
|  | | |

חקיקה שאוזכרה:

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216): סע' [7 (א)](http://www.nevo.co.il/law/4216/7.a), [7(ג)](http://www.nevo.co.il/law/4216/7.c)

[תקנות התעבורה, תשכ"א-1961 - לא מרובדות](http://www.nevo.co.il/law/74274): סע' [26(2)](http://www.nevo.co.il/law/74274/26.2)

[פקודת התעבורה [נוסח חדש]](http://www.nevo.co.il/law/5227): סע' [+ 38(1)](http://www.nevo.co.il/law/5227/38.1)

[חוק העונשין, תשל"ז-1977](http://www.nevo.co.il/law/70301)

|  |
| --- |
| **גזר דין** |

ביום 23.11.16 הגיעו הצדדים להסכמה לפיה הנאשם הודה בעובדות כתב האישום המתוקן, הוגש כתב אישום מתוקן, הורשע ונשלח לקבלת תסקיר בטרם הטיעונים לעונש. בכפוף לתסקיר חיובי שיצביע על לקיחת אחריות, שיתוף פעולה עם שירות המבחן הצדדים יעתרו לעונש של מאסר על תנאי קנס, של"צ על פי המלצת שירות המבחן, פסילה למשך 6 חודשי בניכוי פסילה מנהלית, פסילה על תנאי. במידה והתסקיר יהיה שלילי כל צד יוכל לטעון כרצונו.

נוכח הודאת הנאשם, הורשע במיוחס לו בכתב האישום המתוקן– בעבירה של החזקת סם לצריכה עצמית, לפי [סעיף 7 (א)](http://www.nevo.co.il/law/4216/7.a) + [7(ג)](http://www.nevo.co.il/law/4216/7.c) סיפא ל[פקודת הסמים המסוכנים](http://www.nevo.co.il/law/4216) [נוסח חדש] התשל"ג – 1973; נהיגה תחת השפעת שכרת עבירה לפי [תקנה 26(2)](http://www.nevo.co.il/law/74274/26.2) ל[תקנות התעבורה](http://www.nevo.co.il/law/74274) [+ 38(1)](http://www.nevo.co.il/law/5227/38.1) ל[פקודת התעבורה](http://www.nevo.co.il/law/5227).

על פי עובדות כתב האישום בתאריך 6.8.15 בשעה 19:40 לערך נהג הנאשם ברכב ברחוב גולומב ובהגיעו לצומת הרחובות חיל השריון ההגנה נעצר ע"י השוטרים. הנאשם נהג תחת השפעת סמים בכך שבבדיקת שתן נמצא 1087 מ"ל THC-OIC ACID שהינו תוצר חילוף חומרים של חומר פעיל בקנביס ומצביע על שימוש בקנביס עובר לנהיגה. באותן נסיבות החזיק הנאשם ברכבו סם מסוכן מסוג הרואין במשקל 0.8113 גרם נטו שלא כדין וללא אישור מאת המנהל.

בעניינו של הנאשם התקבל תסקיר שרות מבחן ביום 28.5.17 לפיו הנאשם בן 40, יליד קזחסטן, פרוד ואב לפעוטה כבת שנתיים ממערכת יחסים אחרת. מתגורר בדירה שכורה בבת ים ועובד מזה כ 7 שנים במוסך. לדברי הנאשם בארץ מוצאו סיים השכלה תיכונית, השתלב בלימודים באוניברסיטה והנו בעל תעודת הנדסאי מכונות. לדבריו שירת בארץ מוצאו שירות צבאי. הנאשם תיאר בפני שירות מבחן את מהלך חיו מאז עלייתו ואת קשיו במישור המשפחתי וכן במישור הכלכלי והבריאותי. עולה כי הנאשם נעדר עבר פלילי ולוקח אחריות על מעשיו וביטא חרטה וצער. ותאר כי רכש סמים כדרך התמודדות עם מצבו הפיסי והנפשי ובפרט קשיי שינה כרוניים מהם סובל. ומאחר ויש כיום קושי לקחת אחריות על ההתמכרות ואין שיתוף פעולה מלא עם שירות המבחן כגון אי העברת מסמכים, בניסיון לזייף בדיקת שתן ובהתנהגות מטשטשת ומצמצמת ביחס לחומרת מצבו. שירות מבחן מעריך כי קיים סיכון להישנות התנהגות בעייתית והתמכרותית בעניינו. ובהיעדר כוחות ויכולת לשת"פ תקין ואפקטיבי בהליך טיפולי, אין בידם לבוא בהמלצה. ביחס להסדר הטיעון הכולל רכיב ענישה בדרך של צו של"צ, נוכח חוסר יכולת לבצע שעות בשל עבודה אינטנסיבית ונוכח מצבו הרפואי, היותו סובל מהפטיטיס. וכן נוכח התרשמותם מסיכון במצבו, כמו גם הערכתם באשר לקיומה של התמכרות פעילה לחומרים ממכרים. שירות מבחן לא מצא את הנאשם מתאים לביצוע צו של"צ. אך לצד כל האמור, שירות מבחן מציין את המלצתם לקחת בחשבון בשיקולי הענישה, את מצב הבריאותי, הנפשי והרגשי הירוד. שהנאשם סובל ממנו.

**טיעוני הצדדים** :

ב"כ המאשימה הפנתה לנסיבות ביצוע העבירה, ב"כ המאשימה טענה כי הערך המוגן נגע הסמים, הנאשם נהג תחת השפעת סם שיש בהם פוטנציאל לפגיעה בציבור משתמשי הדרך. מתחם העונש נע בין מאסר קצר ל 9 חודשי מאסר. ב"כ המאשימה הפנתה לפסיקה התומכת בעמדתה וכמו גם הפנתה לתסקיר שירות המבחן והבעייתיות העולה ממנו. שרות מבחן לא בא בהמלצה טיפולית ולא לביצוע צו של"צ. ב"כ המאשימה עתרה להטיל על הנאשם מאסר, מאסר על תנאי קנס ופסילה.

ב"כ הנאשם הפנתה לנסיבות האישיות של הנאשם, למצבו הרפואי. הודאתו הראשונה. וביקש להסתפק בפסילה ומע"ת.

**דיון והכרעה:**

בהתאם לתיקון 113 ל[חוק העונשין](http://www.nevo.co.il/law/70301), יש לקבוע, בטרם גזירת הדין את מתחם העונש ההולם, תוך התחשבות בעיקרון המנחה בענישה, שהוא קיומו של יחס הולם בין חומרת מעשה העבירה בנסיבותיו ומידת אשמו של הנאשם. בין סוג ומידת העונש המוטל עליו, מידת הפגיעה בערך החברתי המוגן, במדיניות הענישה הנהוגה ובנסיבות ביצוע העבירה. סבורני כי מתחם העונש ההולם בגין הארוע הוא מאסר על תנאי ועד 8 חודשי מאסר ופסילת רישיון הנהיגה לתקופה של 3 חודשים ועד 12 חודשים.

בהינתן המתחם האמור, יש לגזור את עונשו של הנאשם תוך שקילת המתחם ותוך התחשבות בנסיבות המשליכות על קביעת העונש המתאים, כאשר בענייננו יש ליתן משקל להלימה בגזירת העונש לביצוע העבירה ע"י הנאשם; נסיבות ביצוע העבירה וחומרתה; מידת הפגיעה בערך המוגן; גילו של הנאשם; הנסיבות עליהן עמדו הצדדים בטיעוניהם; הודאתו המצביעה על נטילת אחריות; היותו נעדר עבר פלילי.

**לאחר ששמעתי את הצדדים בהתחשב בטיעוניהם, אני מקבל את הסדר הטיעון בהיותו סביר וראוי ויצויין כי הנאשם לא נמצא מתאים לביצוע שלצ עקב מצבו הרפואי בנוסף יצויין כי המאשימה בכפוף לשל"צ הסכימה להטיל מע"ת בנסיבות אלו לא ברור כיצד המתחם לדעת התביעה מתחיל ממאסר. אציין כי העבירות אותם ביצע הנאשם הם חמורות. יחד עם זאת עיקר הענישה צריך להיות בתחום התעבורה, שכן העבירות בוצעו בתחום זר. נוכח כך האמור בתסקיר ונראה כי יש להכביד בעונש הפסילה.**

**לאחר ששמעתי את הצדדים בהתחשב בטיעוניהם, בנסיבות המקרה והעניין ועל פי כל השיקולים הצריכים לגזר הדין אני קובע כי אלה העונשים שאני משית על הנאשם:**

1. אני דן את הנאשם למאסר למשך **3** חודשים וזאת על תנאי למשך שלוש שנים. התנאי הוא שלא יעבור אחת העבירות בהן הורשע.

1. הנאשם ישלם קנס בסך 1500 **₪** או 15 ימי מאסר תמורתם.

הקנס ישולם עד ליום 1.9.17 . היה והקנס או שיעור משיעוריו לא ישולם במועד, תעמוד יתרת הקנס לתשלום מידי.

1. הנאשם יחתום על התחייבות כספית על סך 1,000 **₪** שלא יעבור עבירה דומה לעבירה בה הורשע והתנאי הוא למשך 3 שנים מהיום. היה ולא יחתום הנאשם על התחייבות זו בתוך 7 ימים, ייאסר למשך שבוע.
2. הנני פוסל את הנאשם מלקבל או מלהחזיק רישיון נהיגה לתקופה של 18 חודשים וזאת בניכוי 30 יום אותם ריצה הנאשם בפסילה מנהלית.

הנאשם יפקיד את רישיונו היום במזכירות ביהמ"ש.

1. הנני פוסל את הנאשם מלקבל או מלהחזיק רישיון נהיגה לתקופה של 6 חודשים וזאת על תנאי למשך 3 שנים.

**המזכירות תשלח פרוטוקול הדיון לשירות המבחן.**

**זכות ערעור לבית המשפט המחוזי בת"א, תוך 45 יום מהיום.**

**במידה וקיימים מוצגים הרי שהם יישמדו, יחולטו, יושבו לבעליהם על פי שיקול הדעת של קצין החקירות.**

**ככל שהופקד פיקדון בתיק על-ידי הנאשם, הקנס יקוזז מהפיקדון ואת היתרה יש להחזירו לידיו או לגורם אחר לפי בקשת הנאשם, בהיעדר מניעה על-פי דין.**

**המרשם הפלילי הושב לידיה הנאמנות של התביעה**

5129371הנאשם יפנה למזכירות ביהמ"ש לקבלת שובר תשלום קנס.

54678313

ניתנה היום, 01 יוני 2017, במעמד הצדדים.

שמואל מלמד 54678313

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)