|  |  |  |
| --- | --- | --- |
| **בית משפט השלום בבאר שבע** | | |
| [**ת"פ 40683-02-16**](http://www.nevo.co.il/case/20975576) **מדינת ישראל נ' גולן(עציר)**  **ת"פ 43276-06-15 מדינת ישראל נ' גולן(עציר)**  **ת"פ 32953-04-14 מדינת ישראל נ' גולן(עציר)**  **ת"פ 13613-12-14 מדינת ישראל נ' גולן(עציר)**  **ת"פ 51832-02-14 מדינת ישראל נ' גולן(עציר)** |  | **19 מאי 2016** |

|  |  |
| --- | --- |
| **בפני כב' השופט איתי ברסלר-גונן, סגן נשיאה** | |
| **ה**מאשימה | מדינת ישראל  **ע"י ב"כ עו"ד הדס הוס טודרוס** | |
| **נגד** | | |
| **ה**נאשם | ארז גולן (עציר)**-בעצמו**  **ע"י ב"כ עו"ד אלי בניה** | |

**במסמך זה הושמטו פרוטוקולים**

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [52(ג)](http://www.nevo.co.il/law/70301/52.c), [192](http://www.nevo.co.il/law/70301/192), [288](http://www.nevo.co.il/law/70301/288), [384](http://www.nevo.co.il/law/70301/384), [447(א)](http://www.nevo.co.il/law/70301/447.a)

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216): סע' [7.א.](http://www.nevo.co.il/law/4216/7.a.), [7.ג](http://www.nevo.co.il/law/4216/7.c)

**גזר דין**

1. הנאשם הורשע, על פי הודאתו בעבירות כדלקמן:

ב[ת"פ 40683-02-16](http://www.nevo.co.il/case/20975576) הורשע הנאשם בשתי עבירות של גניבה ובעבירה נוספת של הסגת גבול, עבירות לפי [סעיפים 384](http://www.nevo.co.il/law/70301/384) ו- [447(א)](http://www.nevo.co.il/law/70301/447.a) ב[חוק העונשין](http://www.nevo.co.il/law/70301) תשל"ז – 1977, בהתאמה.

נסיבות תיק זה הן שביום 10.2.2016 גנב טלפון ממשרד עורך דין וביום 14.2.2016 נכנס והשיג גבול לחברת שמירה וגם משם גנב מכשיר טלפון.

ב[ת"פ 43276-06-15](http://www.nevo.co.il/case/20369607) הורשע הנאשם בעבירה של העלבת עובד ציבור לפי [סעיף 288](http://www.nevo.co.il/law/70301/288) ב[חוק העונשין](http://www.nevo.co.il/law/70301) תשל"ז – 1977.

נסיבות תיק זה הן שביום 18.8.2014 גידף הנאשם וקילל רופא במרפאת קופת חולים בבאר-שבע וגם קרא לו "רופא נאצי".

ב[ת"פ 32953-04-14](http://www.nevo.co.il/case/16885788) הורשע הנאשם בעבירה של גניבה לפי [סעיף 384](http://www.nevo.co.il/law/70301/384) ב[חוק העונשין](http://www.nevo.co.il/law/70301) תשל"ז – 1977.

נסיבות תיק זה הן שביום 13.8.2012 גנב הנאשם טלפון של עובדת בחנות למכירת מוצרי מזון לבעלי חיים. מדובר בטלפון מסוג אייפון, שאותו מכר לאחר מכן הנאשם תמורת 200 ₪.

ב[ת"פ 51832-02-14](http://www.nevo.co.il/case/12934035) של בית משפט שלום בנתניה, הורשע הנאשם בעבירה של החזקת סם לצריכה עצמית, לפי סעיף [7(א) + (ג)](http://www.nevo.co.il/law/4216/7.a.;7.c) סיפא ב[פקודת הסמים המסוכנים](http://www.nevo.co.il/law/4216) [נוסח חדש], תשל"ג – 1973.

נסיבות תיק זה הן שביום 18.2.2013 החזיק הנאשם על גופו סמים לצריכתו העצמית בתוך מתחם אשמורת במהלך מאסרו.

ב[ת"פ 13613-12-14](http://www.nevo.co.il/case/18714167) הורשע הנאשם בעבירה של איומים, לפי [סעיף 192](http://www.nevo.co.il/law/70301/192) ב[חוק העונשין](http://www.nevo.co.il/law/70301) תשל"ז – 1977.

נסיבות תיק זה הן שביום 3.12.2014 איים הנאשם על עובדים בסניף בנק דיסקונט. הוא אמר להם שישרוף את עצמו בכניסה לבנק ויצית עצמו בבנזין, וזאת על רקע סירוב הבנק להעניק לנאשם כרטיס אשראי.

1. הצדדים הגיעו להסדר טיעון לאחר הליך של דיון מקדמי ועתרו במשותף להשית על הנאשם 12 חודשי מאסר בפועל, תוך הפעלה בחופף של מאסרים מותנים וכן התחייבות מהליך קודם ומאסרים מותנים וקנסות לשיקול דעת בית המשפט.
2. הנאשם כבן 31 עוד מעט. יש לו עבר פלילי לא מועט בעבירות רכוש, אלימות. יש רקע של סמים. יש לו מאסרים מותנים ברי הפעלה.
3. מכלול הענישה, בשים לב להיקף הדברים ולהיקף עבירות הרכוש, מקל מאוד עם הנאשם במיוחד בשים לב לעברו. אומנם העונש וגם מכלול הענישה נמצאים במתחמי הענישה הנוהגת, אולם מיקומם במתחמים נמוך הרבה יותר מכפי שראוי שיהיה, בשים לב לעברו של הנאשם. עם זאת, ונוכח מיקומה של הענישה הכוללת בתוך המתחמים ובשים לב לכלל בדבר כיבוד הסדרי טיעון, אין מקום להתערב בהסדר ועל כן אאמצו תוך איזונו בענישה צופה פני עתיד.
4. נוכח האמור, אני דן את הנאשם לעונשים הבאים:
5. 12 חודשי מאסר בפועל, אשר ימנו מיום מעצרו 15.2.2016.

אני מפעיל את העונש המותנה של 6 חודשי מאסר שהוטל על הנאשם ב[ת"פ 9850-09-12](http://www.nevo.co.il/case/3904095) של בית משפט שלום בבאר שבע, וזאת בחופף.

**למען הסר ספק, בסה"כ ירצה הנאשם 12 חודשי מאסר שיימנו ממועד מעצרו ביום 15.2.2016.**

1. 8 חודשי מאסר על תנאי, לתקופה של שלוש שנים בהתאם [לסעיף 52(ג)](http://www.nevo.co.il/law/70301/52.c) ב[חוק העונשין](http://www.nevo.co.il/law/70301) תשל"ז – 1977 שלא יעבור עבירת רכוש כלשהי, למעט עבירה של החזקת נכס חשוד כגנוב.
2. 6 חודשי מאסר על תנאי, לתקופה של שלוש שנים בהתאם [לסעיף 52(ג)](http://www.nevo.co.il/law/70301/52.c) ב[חוק העונשין](http://www.nevo.co.il/law/70301) תשל"ז – 1977 שלא יעבור עבירת אלימות כלשהי, לרבות איומים.
3. 4 חודשי מאסר על תנאי, לתקופה של שלוש שנים בהתאם [לסעיף 52(ג)](http://www.nevo.co.il/law/70301/52.c) ב[חוק העונשין](http://www.nevo.co.il/law/70301) תשל"ז – 1977 שלא יעבור עבירת סמים כלשהי.
4. אני מורה על הפעלת ההתחייבות הכספית בסך 10,000 ₪ מ[ת"פ 9850-09-12](http://www.nevo.co.il/case/3904095) והיא תשולם כקנס כספי שאני קובע תקופה של 200 ימי מאסר תמורתו. הסכום ישולם ב -10 תשלומים חודשיים שווים ורצופים, החל מיום 1.1.2018 ובמשך כל 1 לחודש שלאחריו. לא ישולם אחד התשלומים במועדו, תעמוד כל היתרה לפירעון מיידי ויתווספו תוספות פיגור כחוק, וזאת מעבר לזכותה של המאשימה לבקש הפעלת מאסר חלף התשלום.
5. הנאשם יפצה את המתלוננים כדלקמן: ע.ת 1 ב[ת"פ 32953-04-14](http://www.nevo.co.il/case/16885788) בסך של 2,000 ₪. ע.ת 6 ב[ת"פ 40683-02-16](http://www.nevo.co.il/case/20975576) בסך של 1,500 ₪. ע.ת 7 ב[ת"פ 40683-02-16](http://www.nevo.co.il/case/20975576) בסך של 4,000 ₪. הפיצויים ישולמו ב- 10 תשלומים חודשיים שווים ורצופים החל מיום 1.2.2017 ובכל 1 לחודש שלאחריו. אם לא ישולם אחד התשלומים במועד תעמוד היתרה לפירעון מיידי ויתווספו הפרשי הצמדה וריבית כחוק.

אני מבהיר לנאשם כי כל סכום שישולם על ידו ייזקף תחילה לטובת הפיצוי ורק לאחר השלמת מלוא הפיצוי ייזקפו התשלומים לזכות הקנס.

**זכות ערעור בתוך 45 יום לבית המשפט המחוזי**.

המאשימה תדאג למסור פרטי ניזוקים למזכירות בית המשפט.

<#5#>

**ניתנה והודעה היום י"א אייר תשע"ו, 19/05/2016 במעמד הנוכחים.**

5129371

|  |
| --- |
| 54678313 |
| **איתי ברסלר-גונן , סגן נשיאה** |

הוקלד על ידי עדי דבדה

איתי ברסלר גונן 54678313

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)