|  |  |  |
| --- | --- | --- |
| **בית משפט השלום בבאר שבע** | | |
| **ת"פ 16043-08-16 מדינת ישראל נ' בניון**  **ת"פ 34679-03-17 מדינת ישראל נ' בניון**  **ת"פ 8595-08-15, מדינת ישראל נ' בניון** |  | **06 אפריל 2017** |

|  |  |
| --- | --- |
| **לפני כבוד השופט יואב עטר** | |
| **המאשימה** | **מדינת ישראל**  **ע"י ב"כ עו"ד פנחס סויסה ועו"ד שגיא אבנעים** | |
| **נגד** | | |
| **הנאשם** | **מאור בניון**  **ת.ז. xxxxxxxxxx-בעצמו**  ע"י ב"כ עו"ד ניר אביב ממשרד עו"ד פאולה ברוש | |

<#1#>

**במסמך זה הושמטו פרוטוקולים**

חקיקה שאוזכרה:

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216): סע' [13](http://www.nevo.co.il/law/4216/13)

[חוק העונשין, תשל"ז-1977](http://www.nevo.co.il/law/70301): סע' [287 (א)](http://www.nevo.co.il/law/70301/287.a), [384](http://www.nevo.co.il/law/70301/384)

[פקודת התעבורה [נוסח חדש]](http://www.nevo.co.il/law/5227): סע' [42](http://www.nevo.co.il/law/5227/42)

**החלטה**

1. לאור הסכמת הצדדים מורה על צירוף [ת"פ 34679-03-17](http://www.nevo.co.il/case/22331384), ו [ת"פ 8595-08-15](http://www.nevo.co.il/case/20485249), לתיק זה.

2. **המזכירות תקשור בין התיקים שבכותרת.**

3. **המזכירות תבטל הדיון הקבוע ב**[ת"פ 8595-08-15](http://www.nevo.co.il/case/20485249)**, ליום 5.7.2017 מיומנו של כב' השופט אמיר דורון.**

4. **המזכירות תבטל הדיון הקבוע ב**[ת"פ 34679-03-17](http://www.nevo.co.il/case/22331384) **ליום 26.9.17 מיומנו של כב' השופט אמיר דורון.**

5. **המזכירות תעביר העתק החלטה זו לעיונו של כב' השופט אמיר דורון.**<#3#>

**ניתנה והודעה היום י' ניסן תשע"ז, 06/04/2017 במעמד הנוכחים.**

|  |
| --- |
|  |
| **יואב עטר , שופט** |

<#4#>

**החלטה**

א. כתב האישום המתוקן ב[ת"פ 8595-08-15](http://www.nevo.co.il/case/20485249) מתקבל יסומן כא/2 וייסרק על ידי המזכירות ככתב טענות לתיק זה.

ב. כתב האישום ב[ת"פ 34679-03-17](http://www.nevo.co.il/case/22331384) מתקבל ויסומן כא/3 וייסרק על ידי המזכירות ככתב ט ענות לתיק זה .

<#5#>

**ניתנה והודעה היום י' ניסן תשע"ז, 06/04/2017 במעמד הנוכחים.**

|  |
| --- |
|  |
| **יואב עטר , שופט** |

<#6#>

**הכרעת דין (נוספת)**

**(**[ת"פ 34679-03-17](http://www.nevo.co.il/case/22331384)[ת"פ 8595-08-15](http://www.nevo.co.il/case/20485249)**)**

בהמשך להכרעת הדין שניתנה ביום 14.11.16, ב[ת"פ 16043-08-16](http://www.nevo.co.il/case/21916227), ועל יסוד הודאת הנאשם בעצמו ומפי בא כוחו בכתב האישום המתוקן ב[ת"פ 8595-08-15](http://www.nevo.co.il/case/20485249), שצורף, ובכתב האישום ב[ת"פ 34679-03-17](http://www.nevo.co.il/case/22331384) שצורף, אני מרשיע את הנאשם בעבירות המיוחסות לו בכתבי האישום נשוא התיקים הנ"ל שצורפו היום.

#7#>

**ניתנה והודעה היום י' ניסן תשע"ז, 06/04/2017 במעמד הנוכחים.**

|  |
| --- |
|  |
| **יואב עטר , שופט** |

<#8#>

**גזר דין**

**(**[ת"פ 16043-08-16](http://www.nevo.co.il/case/21916227)[ת"פ 34679-03-17](http://www.nevo.co.il/case/22331384)[ת"פ 8595-08-15](http://www.nevo.co.il/case/20485249)**)**

הנאשם הורשע במסגרת הסדר טיעון שכלל צירוף תיקים, על פי הודאתו בשני כתבי אישום מתוקנים ובכתב אישום נוסף ביחס לשלושת התיקים שבכותרת, בביצוע עבירות של סחר בסם מסוכן (עבירה לפי [סעיף 13](http://www.nevo.co.il/law/4216/13) ל[פקודת הסמים המסוכנים](http://www.nevo.co.il/law/4216) [נוסח חדש] התשל"ג – 1973; גניבה (עבירה לפי [סעיף 384](http://www.nevo.co.il/law/70301/384) ל[חוק העונשין](http://www.nevo.co.il/law/70301) התשל"ז 1977); והפרת הוראה חוקית (עבירה לפי סעיף [287 (א)](http://www.nevo.co.il/law/70301/287.a) לחוק הנ"ל).

הצדדים הגיעו להסדר טיעון.

הסדר הטיעון נוטה במובהק לקולא, והלכה למעשה, חורג בצורה משמעותית מרמת הענישה הראויה והנוהגת גם אלמלא צירוף התיקים ביחס לאירוע נשוא כתב האישום המתוקן המתייחס לעבירה של סחר בסמים מסוכנים וזאת גם בהינתן העובדה שמדובר בעסקה אחת ובהינתן סוג הסם וכמותו.

הדברים יפים מקל וחומר מקום שהנאשם צירף שני תיקים נוספים.

ההלכה היא כי בימ"ש לא יחליף בשיקול דעתו את שיקול דעתם של הצדדים, בכל הקשור לרמת הענישה, ויבחן את הסבירות של ההסדר ולא את עמידת ההסדר ברף הענישה הראוי.

מקום בו הפער בין הענישה המוסכמת על ידי הצדדים לבין הענישה שהיה ראוי להשית בעניינו של הנאשם בהינתן כל הנסיבות שפורטו בנימוקי הצדדים, הינו בן מספר חודשי מאסר בודדים בפועל, דומה כי לא ניתן לומר שההסדר חורג ממתחם הסבירות חרף קולתו ולכן אאמצו.

לאור האמור לעיל, ובאמצי את הסדר ה טיעון אני דן את הנאשם לעונשים הבאים:

א. 6 חודשי מאסר בפועל בניכוי ימי מעצרו מיום 3.8.16 ועד יום 15.9.16; ומיום 9.3.2017 ועד היום.

ב. 12 חודשי מאסר , וזאת על תנאי, שלא יעבור משך שלוש שנים מיום שחרורו ממאסרו, כל עבירה מסוג פשע על [פקודת הסמים המסוכנים](http://www.nevo.co.il/law/4216).

ג. 6 חודשי מאסר וזאת על תנאי שלא יעבור משך 3 שנים מיום שחרורו ממאסרו, כל עבירה מסוג עוון על [פקודת הסמים המסוכנים](http://www.nevo.co.il/law/4216) ו/או כל עבירת רכוש.

ד. 3 חודשי מאסר וזאת על תנאי, שלא יעבור משך 3 שנים מיום שחרורו ממאסרו, כל עבירה של הפרת הוראה חוקית.

ה. 6 חודשי פסילה בפועל מלקבל או מלהחזיק רישיון נהיגה . בהתאם להוראות [סעיף 42](http://www.nevo.co.il/law/5227/42) ל[פקודת התעבורה](http://www.nevo.co.il/law/5227), הפסילה תחול ותימנה מיום שחרורו ממאסרו. משהוצהר כי הנאשם אינו אוחז כלל ברישיון נהיגה, מובהר כי הנאשם אינו נדרש להפקיד את רישיון הנהיגה לשם תחילת מניין ימי הפסילה.

ו. 6 חודשי פסילה מלקבל או מלהחזיק רישיון נהיגה, וזאת על תנאי, שלא יעבור משך שלוש שנים מיום שחרורו ממאסרו, כל עבירה על [פקודת הסמים המסוכנים](http://www.nevo.co.il/law/4216).

ז. קנס בסך 3,000 ₪ או 30 ימי מאסר תמורתו. לאור הסכמת הצדדים, הקנס יקוזז מהפיקדון שהופקד בתיק [מ"ת 16066-08-16](http://www.nevo.co.il/case/21916228).

זכות ערעור תוך 45 ימים מהיום לבימ"ש המחוזי בבאר-שבע.

הסם שנתפס – יושמד.

בכפוף להעדר עיקולים ו/או כל מניעה אחרת, ומשהוצהר כי המאשימה חוזרת בה מהבקשה לחילוט הערבויות, תוחזר יתרת הפיקדון לאחר קיזוז הקנס, לידי אימו של הנאשם הגב' סילבייה בניון 26997858.

מכשיר הטלפון הנייד שנתפס מידי הנאשם – יוחזר לנאשם.

<#9#>

**5129371ניתנה והודעה היום י' ניסן תשע"ז, 06/04/2017 במעמד הנוכחים.**

|  |
| --- |
| 54678313 |
| **יואב עטר , שופט** |

5129371הוקלד על ידי נורית ג'רנו

54678313

יואב עטר 54678313

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)