|  |  |  |  |
| --- | --- | --- | --- |
| **בית משפט השלום בקריית שמונה** | | | |
| **ת"פ 43260-10-16 שלוחת תביעות מרום הגליל והגולן נ' ביטון** | |  | **18 אפריל 2017** |
|  |  | | |
|  | **מספר פל"א 456722/2016** | | |
|  |  | | |

|  |  |
| --- | --- |
| **לפני כבוד השופטת רות שפילברג כהן** | |
| **המאשימה** | **שלוחת תביעות מרום הגליל והגולן** | |
| **נגד** | | |
| **הנאשם** | **ישראל ביטון** | |
|  | | |
|  |  | |

<#2#>

נוכחים:

ב"כ המאשימה: עו"ד מאור מזרחי  
הנאשם: בעצמו, וע"י ב"כ עו"ד דניאל וייס

**במסמך זה הושמטו פרוטוקולים**

חקיקה שאוזכרה:

[פקודת הסמים המסוכנים [נוסח חדש], תשל"ג-1973](http://www.nevo.co.il/law/4216): סע' [13](http://www.nevo.co.il/law/4216/13), [19(א)](http://www.nevo.co.il/law/4216/19.a)

**החלטה**

בשלב זה, מאחר ולא הבנתי מה טענת הנאשם ומה רצונו, יצא הנאשם, יתייעץ עם בא כוחו ויציג עמדה שניתן יהיה לשקול ולקבל את עמדת ב"כ המאשימה.

**ניתנה והודעה היום כ"ב ניסן תשע"ז, 18/04/2017 במעמד הנוכחים.**

|  |
| --- |
|  |
| **רות שפילברג כהן , שופטת** |

<#5#>

**גזר דין**

הנאשם הורשע במסגרת צירוף תיקים עפ"י הודאתו ובהתאם להסדר טיעון בעבירות סמים כמפורט להלן:

ב[ת"פ 43260-10-16](http://www.nevo.co.il/case/22022509) – הורשע בביצוע "עסקה אחרת בסם מסוכן", בהתאם להוראות סעיפים [13](http://www.nevo.co.il/law/4216/13) + [19(א)](http://www.nevo.co.il/law/4216/19.a) ל[פקודת הסמים המסוכנים](http://www.nevo.co.il/law/4216). מדובר באירוע מיום 24.10.16 שהתרחש בשעות הלילה במסיבת טבע. אל הנאשם, שנכח במקום, פנה שוטר סמוי, שאל אותו "איך אפשר להסתדר", הנאשם ענה "מה אתה צריך, איזה חומר אתה צריך?" ובהמשך אמר גם "יש לי הכול, יש לי טיפות" בהמשך פורט בכתב האישום דו שיח בין הנאשם לבין אותו שוטר סמוי. בסופו של דו שיח זה, טפטף הנאשם חומר שזהותו אינה ידועה לבקבוק שאותו החזיק השוטר, ומיד אח"כ נעצר, עוד לפני שהועבר לידיו תשלום על סך 50 ₪, לגביו סוכם.

ב[ת"פ 13526-10-16](http://www.nevo.co.il/case/21504964) – הורשע הנאשם בהחזקת סמים לצריכה עצמית, שבוצעה ביום 24.3.16 בפסטיבל בחוף דוגית, בכך שהנאשם החזיק בסם מסוג קנבוס מגולגל בתוך סיגריה, בכמות של 0.42 ג'.

בין הצדדים הושג הסדר טיעון, ובו הסכמה לגבי עיקרי רכיבי הענישה, בראשם עונש מאסר בעבודות שרות, אשר יכלול הפעלתו של מאסר מותנה.

הנאשם יליד 1993, בעברו הרשעה אחת בלבד בעבירת סמים לצריכה עצמית, בגינה הוטל עליו אותו מאסר מותנה שיופעל היום.

עניינה של פרשה זו הוא עבירת סמים שלא לצריכה עצמית, שבוצעה באופן טיפוסי, נפוץ ומדאיג במהלך מסיבת טבע, ואולם לקולא יש לציין כי טיבו של אותו חומר אשר הנאשם החזיק ואותו סיכם למכור לשוטר, לא התגלה.

עוד יש לציין לטובת הנאשם, את הודאתו והחיסכון בזמן שיפוטי.

אני מכבדת את הסדר הטיעון, וגוזרת את עונשו של הנאשם על פי המוסכם כדלקמן:

א. מאסר בפועל לתקופה של 4.5 חודשים. המאסר ירוצה בדרך של עבודות שרות במועצה הדתית באשדוד, החל מיום 18.7.17.

הובהר לנאשם כי מדובר בתנאי העסקה קפדניים וכל חריגה מכללים אלו, שימוש בסמים או באלכוהול, היעדרות או התנהגות בלתי תקינה - יש בה כדי להפסיק את עבודות השירות, וריצוי יתרת העונש במאסר בפועל מאחורי סורג ובריח.

ב. אני מורה על הפעלתו של המאסר המותנה שמשכו 3 חודשים שהוטל על הנאשם ב[ת"פ 43067-04-13](http://www.nevo.co.il/case/6950793) (באר שבע). המאסר המותנה יופעל בחופף לעונש שהוטל בתיק זה, **כך שסה"כ הנאשם ירצה 4.5 חודשים בעבודות שרות, כמפורט בסעיף א' שלעיל**.

ג. מאסר על תנאי לתקופה של חודשיים והתנאי הוא כי במשך שנה החל מהיום, לא יעבור הנאשם כל עבירה על פי [פקודת הסמים המסוכנים](http://www.nevo.co.il/law/4216).

ד. קנס בסך 1,000 ש"ח או 4 ימי מאסר תמורתו. הקנס ישולם בשני שיעורים חודשיים שווים ורצופים, תשלום ראשון עד יום 10.5.17 ותשלום שני עד יום 10.6.17.

**אי תשלום אחד מהשיעורים, יעמיד את היתרה לפירעון מיידי.**

ה. אני מורה על חילוט התחייבות על סך 2,500 ₪, שעליה חתם הנאשם מתוקף גזר הדין ב[ת"פ 43067-04-13](http://www.nevo.co.il/case/6950793) הנ"ל. ההתחייבות מוטלת בחופף לקנס שהוטל בסעיף ד' שלעיל, כך שסה"כ הנאשם ישלם 2,500 ₪ בגין הקנס וההתחייבות יחדיו.

הסכום כולו ישולם ב-5 שיעורים חודשיים שווים ורצופים, תשלום ראשון עד יום 10.5.17 ובכל 10 לחודש שלאחריו. אי תשלום אחד השיעורים, יעמיד את מלוא הסכום לפירעון מיידי.

ו. פסילה מלקבל או להחזיק רישיון נהיגה למשך חודשיים ואולם הנאשם לא יישא בעונש זה אלא אם יעבור בתוך תקופה של שנה מהיום עבירה בניגוד ל[פקודת הסמים המסוכנים](http://www.nevo.co.il/law/4216).

מוצגים – להשמדה.

כספי הפיקדון שהופקדו בהליך המעצר המקביל, יוחזרו לנאשם בכפוף לכל דין.

**המזכירות תמציא העתק לממונה על עבודות שירות**.

**זכות ערעור תוך 45 יום מהיום בבית משפט המחוזי בנצרת.**

<#6#>

**ניתן והודע היום כ"ב ניסן תשע"ז, 18/04/2017 במעמד הנוכחים.**

|  |
| --- |
|  |
| **רות שפילברג כהן , שופטת** |

5129371

54678313

54678313

רות שפילברג כהן 54678313

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)