|  |  |  |
| --- | --- | --- |
| **בית המשפט המחוזי בנצרת** | | |
| **ת"פ 31580-09-12 מדינת ישראל נ' שלבי** |  | **21 מאי 2015** |

|  |  |
| --- | --- |
|  |  |

|  |  |
| --- | --- |
| **בפני כב' ה**שופט שאהר אטרש | |
| **ה**מאשימה: | מדינת ישראל | |
| **נגד** | | |
| **ה**נאשם: | פארס בן עומר שלבי ת.ז. 204657035 | |

<#2#>

נוכחים: בשם המאשימה: עו"ד אבי פסטרנק

בשם הנאשם: בעצמו וע"י ב"כ עוה"ד אלבר מני

**במסמך זה הושמטו פרוטוקולים**

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [144(ב)](http://www.nevo.co.il/law/70301/144.b), [192](http://www.nevo.co.il/law/70301/192)

[פקודת התעבורה [נוסח חדש]](http://www.nevo.co.il/law/5227): סע' [10](http://www.nevo.co.il/law/5227/10), [62(1)](http://www.nevo.co.il/law/5227/62.1), [92](http://www.nevo.co.il/law/5227/92)

[פקודת ביטוח רכב מנועי [נוסח חדש], תש"ל-1970](http://www.nevo.co.il/law/74501): סע' [2](http://www.nevo.co.il/law/74501/2)

**גזר דין**

1. הנאשם הורשע על סמך הודאתו בכתב אישום מתוקן בעבירות בנשק – נשיאה והובלה לפי [סעיף 144(ב)](http://www.nevo.co.il/law/70301/144.b) רישא ל[חוק העונשין](http://www.nevo.co.il/law/70301), התשל"ז – 1977 (להלן: "חוק העונשין"), איומים לפי [סעיף 192](http://www.nevo.co.il/law/70301/192) לחוק העונשין, נהיגה ללא רישיון נהיגה, לפי [סעיף 10](http://www.nevo.co.il/law/5227/10) +[92](http://www.nevo.co.il/law/5227/92) ל[פקודת התעבורה](http://www.nevo.co.il/law/5227) [נוסח חדש], נהיגה בלא רישיון רכב תקף, לפי סעיף בצירוף סעיף [62(1)](http://www.nevo.co.il/law/5227/62.1) לפקודת התעבורה ונהיגה ללא ביטוח, לפי [סעיף 2](http://www.nevo.co.il/law/74501/2) ל[פקודת ביטוח רכב מנועי](http://www.nevo.co.il/law/74501) [נוסח חדש], תש"ל – 1970.

2. הודאתו של הנאשם ניתנה במסגרת הסדר טיעון בגדרו עתרו שני הצדדים במשותף לגזירת העונשים שלהלן: 10 חודשי מאסר בפועל בניכוי ימי מעצרו של הנאשם, מאסר על תנאי פסילה בפועל ופסילה על תנאי.

3. ב"כ המאשימה מבקש לכבד את הסדר הטיעון בהיותו ראוי בנסיבות העניין בהדגישו את עברו הנקי של הנאשם. באשר לפסילה בפועל, מבקש לגזור על הנאשם פסילה בפועל למשך שנה.

באשר לשני רכיבי הענישה הצופים פני עתיד, מבקש ב"כ המאשימה לקבוע רכיבים אלה בהתחשב בדברים שנאמרו בתסקיר שירות המבחן באשר להיתכנות התנהגות דומה בעתיד מצדו של הנאשם.

גם ב"כ הנאשם מבקש לכבד את ההסדר בהדגישו, כי על הענישה המותנית להיות פרופורציונאלית. ב"כ הנאשם עמד על השיקולים לקולא העומדים לזכות הנאשם ובעיקרם גילו הצעיר (בן 19 ביום ביצוע העבירה), עברו הנקי, נסיבותיו האישיות כעולה מתסקיר שירות המבחן, הזמן שחלף מאז ביצוע העבירות (יום 30.8.12) והתקופה שבה היה עצור הן במעצר ממש, הן במעצר בית מלא והן במעצר בית חלקי, התקף גם נכון להיום.

בנוסף ביקש להתחשב בהודאת הנאשם ובעמדתם של המתלוננים כפי שבאה לידי ביטוי במהלך עדותם של אלה.

באשר לפסילה בפועל, ביקש ב"כ הנאשם להסתפק בפסילת מינימום למשך 3 חודשים.

הנאשם התנצל על מעשיו.

4. לאחר ששקלתי את טיעוני הצדדים ולאחר שעיינתי בתסקיר שירות המבחן מיום 12.5.15, סבורני, כי העונש המוסכם הנו עונש סביר וראוי במכלול נסיבות העניין, לא כל שכן, כשעסקינן בנאשם צעיר, שזו לו הסתבכותו הראשונה בפלילים, אשר גדל במשפחה קשת יום והביע חרטה על מעשיו.

5. אשר על כן, אני מאמץ את הסדר הטיעון וגוזר על הנאשם את העונשים שלהלן:

א. 10 חודשי מאסר בפועל בניכוי ימי מעצרו של הנאשם מיום 31.8.12 עד 18.10.12.

ב. 10 חודשי מאסר על תנאי, שלא יעבור בתוך שנתיים עבירה בנשק מסוג פשע.

ג. 6 חודשי מאסר על תנאי, שלא יעבור בתוך שנתיים עבירה בנשק מסוג עוון או עבירת איומים.

ד. פסילה בפועל מלקבל או מלהחזיק רישיון נהיגה למשך שלושה חודשים.

ה. פסילה שלושה חודשים על תנאי למשך שנתיים.

**זכות ערעור תוך 45 יום.**

<#4#>

**ניתן והודע היום** ג' סיוון תשע"ה**,** 21/05/2015 **במעמד הנוכחים.**

|  |
| --- |
|  |
| **שאהר אטרש , שופט** |

<#5#>

**החלטה**

1. הנאשם יתייצב לריצוי עונשו בבית סוהר קישון ביום 7.6.15 עד השעה 10:00, או על פי החלטת שב"ס, כשברשותו תעודת זהות או דרכון.

על הנאשם לתאם את הכניסה למאסר, כולל האפשרות למיון מוקדם, עם ענף אבחון ומיון של שב"ס, טלפונים: 08-9787377, 08-9787336.

תנאי השחרור הקיימים יישארו בעינם עד להתייצבות.

2. הפסילה בפועל תהיה לא יאוחר מיום 28.5.15; על הנאשם להפקיד את רישיון הנהיגה שלו במזכירות בית המשפט לא יאוחר מיום 28.5.15.

<#6#>

**ניתנה והודעה היום** ג' סיוון תשע"ה**,** 21/05/2015 **במעמד הנוכחים.**

|  |
| --- |
|  |
| **שאהר אטרש , שופט** |

<#7#>

**החלטה**

המזכירות תחזיר את סכומי הערבונות שהופקדו במסגרת המ"ת 31610-09-12 לנאשם באמצעות בא כוחו וזאת לאחר הצגת מסמך המאשר התייצבותו של הנאשם לריצוי עונשו.

<#8#>

**ניתנה והודעה היום ג' סיוון תשע"ה, 21/05/2015 במעמד הנוכחים.**

|  |
| --- |
|  |
| **שאהר אטרש , שופט** |

9371

54678313

הוקלד על ידי אירית אסולין

שאהר אטרש 54678313

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)