|  |  |  |
| --- | --- | --- |
| **בית המשפט המחוזי בתל אביב - יפו** | | |
| **ת"פ 6604-03-14 מדינת ישראל נ' חטיב(המנוח) ואח'** |  | **19 פברואר 2015** |

|  |  |
| --- | --- |
|  | 6511-03-14 |

|  |  |
| --- | --- |
| **בפני כב' השופט הבכיר צבי גורפינקל** | |
| **ה**מאשימה | מדינת ישראל ע"י ב"כ עו"ד ריכטנברג | |
| **נגד** | | |
| **ה**נאשם | 2.איברהים סיכסיכ הובא ע"י הליווי ע"י ב"כ עו"ד נעמנא | |

<#1#>

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [144 (א)](http://www.nevo.co.il/law/70301/144.a)

[פקודת התעבורה [נוסח חדש]](http://www.nevo.co.il/law/5227): סע' [67](http://www.nevo.co.il/law/5227/67)

[פקודת ביטוח רכב מנועי [נוסח חדש], תש"ל-1970](http://www.nevo.co.il/law/74501): סע' [2](http://www.nevo.co.il/law/74501/2)

<#2#>

**גזר דין (נאשם 2)**

ביום 17.2.14 נהג הנאשם בקטנוע שהיה שייך לנאשם 1, בעת שנפסל ע"י בית המשפט מלנהוג רכב מנועי. יחד עימו נסע קטין לבית משפחתו ביפו. הקטין נכנס למתחם המשפחה, ויצא כעבור מספר דקות כשברשותו אקדח שנגנב מאדם אחר בשנת 2007.

האקדח היה טעון עם מחסנית וכדורים.

כעבור פרק זמן קצר נכנסו הנאשם והקטין לרכב ונסעו מהמתחם עד שנעצרו ע"י משטרה. בעת שהמשטרה רדפה אחרי הרכב, העביר הקטין שישב במושב הקדמי של הרכב את האקדח לידיו של הנאשם, והנאשם החביא אותו מתחת לשטיחון ברכב.

בגין זאת הורשע הנאשם על פי הודאתו במסגרת הסדר טיעון בעבירות של החזקת נשק שלא כדין, לפי [סע' 144 (א)](http://www.nevo.co.il/law/70301/144.a) ל[חוק העונשין](http://www.nevo.co.il/law/70301), נהיגה בזמן פסילה לפי [סע' 67](http://www.nevo.co.il/law/5227/67) ל[פקודת התעבורה](http://www.nevo.co.il/law/5227), ונהיגה ללא בטוח לפי [סע' 2](http://www.nevo.co.il/law/74501/2) [לפקודת בטוח רכב מנועי.](http://www.nevo.co.il/law/74501)

כתב האישום תוקן כאמור במסגרת הסדר טיעון, והוסכם כי יגזר על הנאשם עונש מאסר בפועל לתקופה של 18 חודשים, תוך הפעלת עונש מאסר מתיק אחר, והצדדים יטענו באופן חופשי לענין הטלת מאסר ע"ת ופסילת רשיון נהיגה.

אין חולק כי עבירת החזקת נשק היא עבירה חמורה, אולם יש ממש בטענת הסנגור כי חלקו של הנאשם בפרשה קטן יחסית.

האקדח שנגנב שנים קודם לכן, היה מוחזק ע"י הקטין בלא שהנאשם היה מודע להימצאותו בידיו. הנאשם לא ידע שברשותו של הקטין אקדח, והדבר נודע לו רק בעת המרדף של המשטרה אחרי הרכב בו ישב הנאשם, כאשר הקטין מסר לו את האקדח והנאשם החביאו ברכב.

החזקת האקדח נעשתה איפוא לפרק זמן של דקות ספורות, בלא שהנאשם היה מודע כאמור להימצאות האקדח בידי הקטין.

העבירה של נהיגה בזמן פסילה אינה מתייחסת לרכב שבו נתפס האקדח, כיוון שהנאשם לא נהג ברכב זה, אלא מתייחסת לנהיגת הנאשם בקטנוע שעליו הסיע את הקטין, זאת בעודו פסול מלנהוג לאחר שהורשע בבית משפט לתעבורה בגין גרימת ת.ד. שבה נפגע הולך רגל חבלה של ממש, והנאשם נטש את המקום בלא להושיט עזרה להולך הרגל.

לאור תסקיר שרות המבחן בדבר מצבו המשפחתי של הנאשם ורקעו האישי, ומאחר שמדובר בבחור בן 20 שמעולם לא ישב מאחורי סורג ובריח, נראה כי עונש המאסר שהוסכם עליו הולם את נסיבות העבירות ויש מקום לכבדו.

אני גוזר על הנאשם 18 חודשי מאסר בפועל, מפעיל את עונש המאסר ע"ת בן 10 חודשים שנגזר עליו בתיק 2100-07-13 בבית המשפט לתעבורה בת"א, ועל פי המוסכם בין הצדדים, עונש המאסר ע"ת יופעל בחופף לעונש המאסר שנגזר בתיק זה.

על הנאשם לשאת איפוא בעונש מאסר ממשי לתקופה של 18 חודשים החל מיום 19.1.15 ובניכוי תקופת מעצרו של הנאשם בגין תיק זה מ- 17.2.14 עד 9.6.14.

כמו כן אני מטיל על הנאשם שנה מאסר ע"ת שלא יעבור תוך 3 שנים מיום שחרורו מהמאסר עבירת נשק, וכן ששה חודשי מאסר ע"ת שלא יעבור תוך 3 שנים מיום שחרורו ממאסר עבירה של נהיגה בזמן פסילה.

אני פוסל את הנאשם מלקבל או להחזיק רשיון לנהיגת רכב מנועי מסוג כלשהו לתקופה של שנה, ומפעיל את עונש הפסילה המותנה בן ששה חודשים שנגזר בתיק 2100-07-13 בבית משפט לתעבורה, במצטבר כך שעל הנאשם מוטל עונש פסילת רשיון לתקופה של 18 חודשים מתום הפסילה שנגזרה עליו בתיק הקודם.

כמו כן אני מורה לחלט את האקדח, המחסנית והכדורים שנתפסו במסגרת החקירה.

זכות ערעור תוך 45 יום.

5129371<#3#>

|  |
| --- |
| **54678313ניתן והודע היום ל' שבט תשע"ה, 19/02/2015 במעמד הנוכחים.** |
| **צבי גורפינקל , שופט בכיר** |

הוקלד על ידי ליאת כהן

צבי גורפינקל 54678313

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)