|  |  |  |
| --- | --- | --- |
| **בית משפט השלום בטבריה** | | |
| **בפני כב' השופט דורון פורת, סגן נשיא** | ת"פ 53489-02-13 מדינת ישראל נ' יזבק ואח' |
|  | **25 פברואר 2014** |

|  |  |  |  |
| --- | --- | --- | --- |
| **בעניין:** |  | |  |
| **מדינת ישראל** | | **המאשימה** | | |
| **נגד** | | | | |
| **1. נסים יזבק**  **2. מועאד זועבי - נדון** | | **הנאשמים** | | |

**<#2#>**

נוכחים:

מטעם המאשימה: מתמחה – סיוון כהן פרקליטות מחוז צפון

מטעם הנאשם: בעצמו וב"כ עו"ד עוז דקל ממשרדו עו"ד צפרירי

<#3#>

חקיקה שאוזכרה:

[חוק העונשין, תשל"ז-1977](http://www.nevo.co.il/law/70301): סע' [31](http://www.nevo.co.il/law/70301/31), [144 (א)](http://www.nevo.co.il/law/70301/144.a)

**גזר דין**

הנאשם הורשע על פי הודאתו בעבירות אשר יוחסו לו בכתב אישום המתוקן. עבירות של **סיוע לעבירות בנשק** (החזקה- נשק) , עבירה לפי [סעיף 144 (א)](http://www.nevo.co.il/law/70301/144.a) רישא + [סעיף 31](http://www.nevo.co.il/law/70301/31) ל[חוק העונשין](http://www.nevo.co.il/law/70301) התשל"ז- 1977.

הנאשם הורשע, כי ביום 12.2.13 החזיק , עבור אחר, ברובה מסוג רוג'ר ומחסנית. במעשיו אלה, סייע הנאשם להחזקת נשק שבכוחו להמית.

**הסדר טיעון:**

הצדדים הגיעו ביניהם לידי הסדר טיעון, אשר במסגרתו הנאשם הודה והורשע. במסגרת הסדר הטיעון, התביעה עתרה להטלת 6 חודשי מאסר בפועל שירוצו בעבודות שירות, 12 חודשי מאסר על תנאי למשך שנתיים וקנס.

**טיעונים לעונש מטעם הצדדים:**

התביעה עתרה לכבד את הסדר הטיעון וביקשה שהמאסר המותנה יחול על כל עבירת נשק.

התביעה טענה, כי הסדר הטיעון אינו כולל הסכמה לניכוי ימי המעצר של הנאשם.

הסנגור ביקש להורות על ניכוי ימי המעצר מימי המאסר, הגם שמדובר במאסר שירוצה בעבודות שירות.

הסנגור ביקש להתחשב בנסיבותיו האישיות של הנאשם.

הסנגור ביקש להתחשב בהודאת הנאשם וטען, כי הצדדים הגיעו לידי הסדר טיעון בשל בעיות ראייתיות.

הסנגור ביקש להתחשב בכך שהנאשם שהה במשך תקופה ארוכה באיזוק אלקטרוני ובתנאים מגבילים.

**דיון :**

הנאשם הורשע על פי הודאתו בעבירה של סיוע לעבירות בנשק.

בתי המשפט הדגישו לא אחת, כי בכל עבירה הקשורה בנשק, יש להחמיר עם נאשמים וזאת כדי להגן על החברה. נשק המוחזק שלא כחוק, עלול הוא לשמש גורמים עבריינים לביצוע מעשי פשע קשים.

הצדדים הגיעו ביניהם לידי הסדר טיעון. אלמלא הסדר הטיעון הייתי מטיל על הנאשם עונשים חמורים יותר. התביעה הגיעה להסדר טיעון הכולל ענישה מקלה תוך שהיא קובעת את כל הפרמטרים ברכיבי הענישה. חזקה על התביעה ששקלה את כל השיקולים הקשורים באינטרס הציבורי. הסדרי טיעון נרקמים בין הצדדים ולא אחת רב הנסתר על הגלוי בהם. בשל כך, בתי המשפט נמנעים מהתערבות בהסדרי הטיעון.

הסנגור עתר לניכוי ימי מעצרו של הנאשם מימי המאסר, אותם ירצה הנאשם בעבודות שירות. לא מצאתי לקבל את טענתו זו של הסנגור.

הסדר הטיעון כפי שנוסח על ידי הצדדים הוא ברור ואין כל התחייבות לניכוי ימי מעצר מימי המאסר שירוצו בעבודות שירות.

יתרה מכך, בתי המשפט אינם נוהגים לנכות ימי מעצר מהתקופה המוטלת לריצוי בעבודות שירות. הסדר הטיעון הוא כחומר בידי הצדדים, הם המעצבים את דמותו. אילו רצו בכך יכלו לציין ענין זה במפורש בהסדר או לערוך את התחשיבים הנדרשים קודם להצגת ההסדר ולטיעונים לעונש.

נתתי דעתי לנסיבותיו האישיות של הנאשם ולגילו הצעיר.

נתתי דעתי להודאת הנאשם ולזמן השיפוטי שחסך.

נתתי דעתי לכך שכתב האישום תוקן באופן מהותי, וכן לדברים שאמר אביו של הנאשם.

**לאחר ששמעתי את טיעוני ב"כ המאשימה ואת טיעוני הנאשם 1 , ובהתחשב בנסיבות, אני גוזר על הנאשם 1 את העונשים הבאים:**

א. אני מטיל על הנאשם מאסר לתקופה של 12 חודשים, מהם **6** חודשים בפועל והיתרה על תנאי, למשך שנתיים החל מהיום, והתנאי שלא יעבור ויורשע על כל עבירה הקשורה בנשק.

ב. אני דן את הנאשם לתשלום קנס בסך 2,000 ₪, או 20 ימי מאסר שיישא הנאשם בנוסף לכל מאסר אחר שהוטל עליו.

הקנס ישולם ב – 5 שיעורים חודשיים שווים ורצופים, תשלום ראשון תוך 30 יום מהיום. אי תשלום אחד מהשיעורים, יעמיד את היתרה לפירעון מיידי.

ג. הנאשם ירצה את עבודות השירות בהתאם לחוות הדעת שהתקבלה.

תחילת עבודות השירות ביום **28.4.14.**

במידה ובתיק יש פיקדון, הפיקדון יקוזז כנגד קנס שהוטל. במידה וקיימת יתרה, היתרה תוחזר למפקיד.

**המזכירות תמציא העתק לממונה על עבודות שירות.**

**זכות ערעור תוך 45 יום מהיום בבית משפט המחוזי בנצרת**<#4#>

**ניתנה והודעה היום כ"ה אדר תשע"ד, 25/02/2014 במעמד הנוכחים.**

|  |
| --- |
|  |
| **דורון פורת**, **שופט**  **סגן נשיא** |

5129371

54678313

הוקלד על ידי מגי חייט

דורון פורת 54678313

נוסח מסמך זה כפוף לשינויי ניסוח ועריכה

[בעניין עריכה ושינויים במסמכי פסיקה, חקיקה ועוד באתר נבו – הקש כאן](http://www.nevo.co.il/advertisements/nevo-100.doc)